
TRYKT  I  CENTRALTRYKKERIET  KR1STIANIA 


PERSONERNE: 

Robert  Frank 
Julia  Cameron 

Levinski 

WlNKELMANN 

Prætorius 

Ulveling 

Blix 

En  gammel  diplomat 

En  midaldrende  diplomat 

En  ung  diplomat 

Ambassadricen 

Hertuginden 

Grevinden 

Trafikministeren 

Krigsministeren 

En  officer 

En  vagtmester 

Syndikalister 


FØRSTE  AKT. 


(En  salon  i  det  amerikanske  ambassadehotel.  Taget 
smykket  med  fresker,  væggene  dækket  af  gobeliner. 
Forgyldt  og  silkeoverdraget  møblement.  I  midten  af 
rummet  et  monumentalt  bord  i  rokokostil.  Til  venstre 
en  dør  til  en  tilstødende  salon,  til  høire  vinduer,  som 
skjules  af  forhæng.) 

(I  baggrunden  en  art  portikus,  mellem  hvis  søiler 
man  ser  ind  i  en  promenadehal,  hvor  festklædte  herrer 
og  damer  bevæger  sig  om  hverandre.) 

(I  flugt  med  promenadehallen  ligger  balsalen,  men 
så  langt  borte,  at  orkestret  kun  høres  i  meget  af 
dæmpede  toner.) 

(I  forgrunden  til  høire  sidder  en  gammel  herre  i 
samtale  med  en  midaldrende  og  en  ung.) 

Den  gamle  diplomat. 
Den  lille  Tanagra-figur?    Nei,  den  fik  jeg 
ikke   fat   på.     Da  jeg  kom  tilbage  til  kunst- 
handleren,  var  den   solgt.     Til  Mrs  Hunter 
naturligvis. 

Den  midaldrende  diplomat. 
Til  Mrs  Hunter?    Det  har  hun  ikke  for- 
talt mig. 

Den  gamle  diplomat. 

Disse  rige  amerikanere  er  umættelige. 
Hører  de  om  en  raritet,  straks  vil  de  få 
tag  i  den,  lige  meget  hvad  det  er.  Se  nu 
bare  en  ting  som  bordpladen  derborte.  Lavet 
af  et  eneste,  vældigt  stykke  malakit  —  man 
må  reise  til  Rusland  for  at  finde  noget  lig- 
nende . . . 

Den  midaldrende  diplomat. 
Bordet  kom  forresten  fra   Paris.  Jeg  var 
selv    med   ambassadricen    i    Hotel    Drouot, 
da  hun  kjøbte  det.    Både  det  og  de  flamske 
gobeliner,  som  hænger  her  på  væggene. 

Den  gamle  diplomat. 
Det  er  sandt,  det  siges  jo,  De  har  stået 
fadder  til  hele  indredningen  her. 

Den  midaldrende  diplomat. 
For  megen  ære.    Men  Mrs  Hunter  tager 
mig  undertiden   med  på  råd,   når  det  gjæl- 
der  møbler  eller  kunstsager. 

Den  gamle  diplomat. 
Fornuftigvis  gjør  hun  vel  det.    Penge  har 
de    i    overflod,    de   gode    amerikanere,   men 
hvad   de  skal  bruge  dem  til,  har  de  nok  li- 
det skjøn  på. 

Den  midaldrende  diplomat. 
Det  vil  jeg  dog  ikke  påstå.  Ganske  vist, 
hvad  ambassadøren  angår,  så  ligger  hans 
interesser  ikke  netop  på  det  æsthetiske  om- 
råde. Skjønt  han  ellers  må  siges  at  være 
en  fremragende  mand  .  .  . 

Den  gamle  diplomat. 
Gudbevar's,   jeg  véd  det  nok  —  han  var 
en    af    Chicagos    mest   distingverede    svine- 
slagtere. 

Den  midaldrende  diplomat. 
Han   har   for  længe  siden  trukket  sig  til- 
bage fra  forretningerne.   Og  om  Mrs  Hunter 
kan   jeg   oplyse,   at   hun  tilhører  en  god  og 
gammel  familie. 

Den  gamle  diplomat. 
Idetmindste  siger  hun  det  selv. 

Den  midaldrende  diplomat. 
Jeg  har  også  hørt  det  af  andre.  Jeg  kjen- 
der   Hunters  fra   Washington  —  de  levede 
allerede  dengang  på  en  meget  stor  fod.  Hele 
corps  diplomatique  vankede  der  i  huset. 

Den  gamle  diplomat. 
Det  hindrer  altsammen  ikke,  at  Mrs  Hun- 
ter af  og  til  lader  det  mangle  på  den  takt, 
som  bør  fordres  af  en  ambassadrice.  De 
husker  nok  historien  med  perlerne  forny- 
lig  .  .  . 

Den  midaldrende  diplomat. 
Ja,  den  perlehistorie  var  en  lidt  kjedelig 
affære,   det  nægter   jeg  ikke.     Havde   bare 
Mrs  Hunter  villet  indhente  min  mening,  før 
hun  gav  sin  kostymefest  .  .  . 

Den  unge  diplomat. 

Jeg  er  sikker  på,  at  havde  hendes  niece 

været   tilstede    dengang,    var   der   ingenting 

blevet  af  det  smagløse  påfund.   Ambassadri- 

cen   havde  simpelthen  ikke  fået  lov  til  .  .  . 

Den  gamle  diplomat. 
Hendes  niece  —  hvem  mener  De?  ...  Å, 
nu    forstår   jeg  -     den    unge   brunette,  Mrs 

Hunter  præsenterede  mig  for  iaften.  Ja, 
hende  ser  det  ud  til  at  være  race  i.  Hvad 
er  det  nu,  hun  heder  —  jeg  mindes  ikke 
navnet  .  .  . 

Den  unge  diplomat. 
Miss  Cameron. 

Den  gamle  diplomat. 
Ganske  rigtig  —  Miss  Cameron.  De  er 
nok  meget  optaget  af  hende,  lader  det  til. 
Jeg  stod  og  iagttog  Dem  for  en  stund  siden, 
da  De  engagerede  hende  til  vals.  Jo-jo, 
hun  er  en  henrivende  guldfisk,  det  må  man 
lade  hende. 

Den  midaldrende  diplomat. 
Nei,    en    guldfisk    kan    hun    ikke   kaldes. 
Hun  er  langtfra  formuende. 

Den  gamle  diplomat. 
Hun  danser  ihvertfald  til  fuldkommenhed. 
Og   hun    er   graties  som  en  undine  .  .  .  Be- 
synderligt, at  jeg  ikke  har  truffet  hende  tid- 
ligere. 

Den  unge  diplomat. 
Nei,    hun    er    jo    først   kommet   til    byen 


12 


iforgårs.     Hun    er    reist   hid    i   anledning  af 
alt  dette  røre  med  syndikalisterne. 

Den  gamle  diplomat. 
Hvad  for  noget  —  hvad  har  hun  med  det 
at  bestille? 

Den  unge  diplomat. 

Hun  repræsenterer  et  stort  blad  i  New 
York.  Den  faste  korrespondent  her  på  ste- 
det var  blevet  syg,  og  så  påtog  Miss  Came- 
ron  sig  at  vikariere.  Hun  er  udlært  jour- 
nalist. 

Den  gamle  diplomat. 

Nu  har  jeg  aldrig  hørt  magen.  En  ung 
pige,  som  knapt  kan  være  fem  og  tyve  år, 
og  som  er  politisk  aviskorrespondent!  Det 
er  jo  et  lidet  monstrum!  .  .  .  Og  så  bor  hun 
kanske  her  i  selve  ambassaden? 

Den  unge  diplomat. 
Ja,  det  er  jo  nokså  rimeligt,  da  ambassa- 
dricen  er  hendes  tante. 

Den  gamle  diplomat. 
Rimeligt?  Jeg  kalder  det  upassende.    Jeg 
må  virkelig   spørge :    hvor  er  ambassadøren 

henne?  Selv  en  mand  fra  Chicago  burde 
da  vide,  at  i  et  diplomathus  installerer  man 
ikke  et  avisbureau.  Allermindst  et,  som  be- 
mænger sig  med  politik. 

Den  midaldrende  diplomat. 
Det  er  jo  ikke  sagt,  at  Miss  Cameron  vil 
indlade  sig  på  politiske  meningsytringer.  Ef- 
ter hvad  jeg  kjender  til  amerikanske  blad- 
forhold, dreier  det  sig  vel  snarest  om  repor- 
tage .  .  .  Men  en  anden  sag  er  det  selvføl- 
gelig, om  det  var  vel  betænkt  at  sende  en 
ung  dame  hid,  når  det  trækker  op  til  revo- 
lution .  .  . 

Den  gamle  diplomat. 
Nå,   revolution  -  -  så   stort  et  ord  vil  jeg 
ikke  bruge. 

Den  midaldrende  diplomat. 
Det,  som  hændte  i  eftermiddag,  synes  dog 
at  tyde  på,  at  regjeringen  er  belavet  på  det 
yderste. 

Den  gamle  diplomat. 

Optrinnet    i    parlamentet,  ja.     Var  De  til- 
stede, da  det  foregik? 

Den  midaldrende  diplomat. 
Ja,  og  de  fleste  diplomater  havde  indfundet 
sig.  Men  jeg  lagde  mærke  til,  at  Deres  excel- 
lence var  fraværende  .  .  . 

Den  gamle  diplomat. 
Jeg  tilbragte  eftermiddagen  på  behageligere 
måde  —  jeg   drak    the    hos   en    fortryllende 
liden  veninde  .  .  .  Desuden  havde  jeg  ingen 
anelse  om,  at  der  forestod  et  theaterkup. 

Den  midaldrende  diplomat. 

Ikke  vi  andre  heller.  Men  der  var  jo 
bebudet  en  høipolitisk  debat  med  dagsordener 
og  optræden  af  partiførere  og  vigtige  erklæ- 
ringer fra  ministerbænken.  Så  salen  var 
fuldpakket,  ikke  en  ledig  plads  hverken  i 
logerne  eller  på  galleriet.  Der  var  også  en 
hel  del  damer  af  societeten. .  . 

Den  gamle  diplomat. 
Ved  slige  leiligheder  er  der  altid  udstilling 
af   damehatte.  .  .   Men    hvordan   gik  det  så 
videre? 

Den  midaldrende  diplomat. 
Der  er  egentlig  ikke  stort  at  fortælle,  for 
det  hele  varede  knapt  fem  minutter.  .  .    Præ- 

sidenten  ringer  med  sin  klokke:  mødet  er 
sat,  regjeringens  chef  har  ordet.  Frank  reiser 
sig,  åbner  en  mappe,  tager  et  dokument  ud 
og  læser.  Tilhørerne  tror  ikke  sine  egne 
øren  —  det  er  en  forordning  om,  at  parla- 
mentssessionen  skal  udsættes  på  ubestemt 
tid.  Da  han  slutter  oplæsningen,  bliver  det 
et  øieblik  ganske  stille.  . . 

Den  gamle  diplomat. 
Men  derefter  blev  der  vel  opstyr,  kan  jeg 
tænke  mig. 

Den  midaldrende  diplomat. 
Ikke   netop    opstyr.     Men    en    surren    af 
stemmer  nede  i  salen,  en  løben  hid  og  did 
som  i  en  myretue. .  .   Alle  var  de  i  vildrede, 
de  ministerielle  ikke  mindst. 

Den  unge  diplomat. 
Regjeringen  skal  ikke  have  varslet  et  men- 
neske.   Ikke  engang  sit  faktotum  Prætorius. 

Den  gamle  diplomat. 
Frank  hører  ellers  ikke  til  mine  folk,  men 
det    morer    mig,    at    han    sætter  dem  ud  af 
spillet,   disse  storsnudede    parlamentarikere. 

Den  midaldrende  diplomat. 
Så  spørges  det  bare,  om  han  får  bugt  med 
generalstreiken,  når  den  nu  bryder  ud.  Syn- 
dikalisterne   skal    være    aldeles    desperate. 
Der  kommer  sikkert  til  at  flyde  blod. 

Den  gamle  diplomat. 
Vi    kan    ialfald    vente   os  en  livlig  tid.  .  . 
Undskyld,    mine   herrer,  dér  ser  jeg  nogen, 
jeg  må  hen  og  hilse  på. .  . 

(Han  reiser  sig  og  går  henimod  to  yngre  damer,  som 
har  taget  plads  til  venstre.) 

Den  midaldrende  diplomat 

(til  den  unge  diplomat). 

Synes  De  ikke,  vi  burde  tage  os  lidt  mo- 
tion .  .  . 

(De  går  ud  i  promenadehallen.) 

Den  gamle  diplomat 

(som  nu  er  kommet  hen  til  damerne). 
Tillad  mig,  mine  damer,  at  udtrykke  min 
glæde   over  at  møde    Dem  her. . .  Juno  og 
Venus  i  skjøn  forening . .  . 

(Han  sætter  sig.) 

Hertuginden. 
Det    er  vel   mig,   som  er  Juno,  og  Dolly, 

som  er  Venus. .  .  Tak  for  den  mythologiske 
kompliment. 

Den  gamle  diplomat. 

Nådige  hertuginde,  jeg  véd  det  nok,  det 
mythologiske  billedsprog  er  blevet  aflægs. 
Men  jeg  er  en  meget  gammel  mand,  og  i 
min  ungdom . .  . 

Grevinden. 

De  er  slet  ikke  gammel.  Nu  nylig  var 
der  en,  som  gjættede  på,  De  var  fem  og 
sytti  år.  Og  véd  De,  hvad  jeg  svarede? 
„Ikke  fem  og  sytti  år,  men  tre  gange  fem 
og  tyve." 

Den  gamle  diplomat. 

Elskværdige  grevinde,  hvor  kjender  jeg 
Dem  ikke  igjen  på  denne  bemærkning.  De 
kan  tro,  jeg  har  tørstet  efter  Deres  esprit  i 
den  tid,  De  var  nede  i  Kairo.  Døm  så  om 
min  henrykkelse,  da  jeg  iaften  hørte,  at  De 
atter  var  iblandt  os. 

Grevinden. 
De  er  virkelig  rørende.    Og  jeg  er  natur- 
ligvis  også  glad   ved   at  se  kjendte  ansigter 
omkring    mig.     Men   alligevel  —  jeg  angrer 
næsten  på,  at  jeg  er  vendt  tilbage. 

J        Sigurd   Ibsen :    Robert   Frank. 

Den  gamle  diplomat. 
Angrer  De  på  det? 

Grevinden. 
Ja,  for  jeg  synes,  byen  er  blevet  så  uhyg- 
gelig siden  sidst.    Der  er  ligesom  noget  ilde- 
varslende i  luften.  .  . 

Hertuginden. 
Ferdinand  og  jeg,  vi  liker  os  heller  ikke 
mere.  Vi  spekulerer  så  småt  på  at  stænge 
huset  og  tage  ned  til  Rivieraen .  .  .  Tænk  dig, 
da  vi  kjørte  hid,  kastede  de  sten  på  vognen, 
så  en  rude  blev  knust. 

Grevinden. 
Og  lagde  du  mærke  til,  for  en  mængde 
lurvede  individer  der  stod  udenfor  indkjør- 
selen  her.  Mens  jeg  steg  ud,  var  der  en 
afskylig  fyr,  som  sprang  ind  i  portrummet 
og  sagde  noget  stygt  til  mig.  Så  stygt,  at 
det  ikke  lader  sig  gjengive. .  . 

Hertuginden. 

Montro    vi    ikke    havde    gjort    bedre  i  at 

sende  afbud.  Min  kammerpige  advarede  mig, 

da  hun  satte  mit  hår.    Hun  fortalte,  der  stod 

noget  i  et  blad,  som  heder  „Proletaren".  .  . 

Grevinden. 

Men    Fanny     -  at  din  kammerpige  læser 
sådanne  blade. 

Hertuginden. 
Ikke  hun  -  -  det  vilde  jeg  aldrig  tillade. 
Men  slige  folk  hører  jo  så  mangt  og  me- 
get. .  .  Nok  om  det,  bladet  har  idag  en 
artikel  om  „Perledronningen",  som  selvføl- 
gelig er  myntet  på  Mrs  Hunter.  .  . 

Grevinden. 

Mrs  Hunter  og  „Perledronningen"?  Hvad 
er  det,  du  sigter  til? 

Hertuginden. 
Nei,  det  er  sandt,  du  har  jo  været  bort- 
reist.  Jeg  troede  forresten,  jeg  havde  skre- 
vet det  til  dig.  .  .  Nu  skal  du  bare  høre.  .  . 
For  nogle  uger  siden  gav  Hunters  en  stor 
kostymefest.  Alle  skulde  møde  i  dragter  fra 
det  attende  århundrede.  Det  skulde  fore- 
stille et  hofbal  i  Versailles.  .  . 

Den  gamle  diplomat. 
Hvor    Mr    Hunter    fra    Chicago   optrådte 
som  Ludvig  den  femtende.    . 

Grevinden. 
Og  Mrs  Hunter?    Hvilken  af  mætresserne 
var  hun  —  Pompadour  eller  Du  Barry? 

Den  gamle  diplomat. 
Hun  var  såmæn  den  legitime  dronning 
Maria  Lesczynska.  .  .  Hun  og  hendes  konge- 
lige gemal  havde  indøvet  en  menuet,  som 
de  åbnede  ballet  med.  Det  var  et  syn  for 
guder. 

Hertuginden. 
Den  menuet  indbragte  dem  da  smiger 
nok.  .  .  Det  er  i  det  hele  taget  modbydeligt, 
som  de  mennesker  kurtiseres  fra  alle  kan- 
ter. Og  det  ovenikjøbet  af  folk,  som  slet 
ikke  trænger  til  dem.  Hverken  til  dem  eller 
deres  pengesæk. 

Den  gamle  diplomat. 
Ja,  det  er  kuriøst  at  se,  hvordan  de  fleste 
gererer  sig,  når  de  står  overfor  en  mange- 
millionær. Akkurat  som  opvartere.  Og  de 
gjør  det  ikke  engang  for  drikkepengenes  skyld 
—  de  fornedrer  sig  gratis,  deres  dans  om 
guldkalven  er  ganske  uegennyttig. 

Hertuginden. 
Men    hvorfor  i  alverden  gjør  de  det  da? 

Den  gamle  diplomat. 
Jeg   formoder,  det   er   en    art  religiøsitet. 
At  deres  mammondyrkelse  er  noget  i  lighed 
med  den  gamle  soltilbedelse. 

Hertuginden. 
En  meget  dybsindig  forklaring.  Jeg  vidste 
ikke,  De  var  så  filosofisk  anlagt.  .  .  Men  vi 
kommer  jo  aldeles  bort  fra  det,  vi  skulde 
fortælle  Dolly.  .  Altså:  i  indbydelsen  til 
kostymeballet  var  alle  damer  anmodet  om 
ikke  at  bære  andre  smykker  end  perler. 
Nu  ja,  vi  anede  ikke  uråd  og  pyntede  os 
med  alt  det,  vi  eier  af  denslags.  Og  hvad 
mig  selv  angår,  så  troede  jeg  nok,  mine  per- 
ler var  præsentable.  .  . 

Den  gamle  diplomat. 
Deres    perler    er    en   seværdighed,  kjære 
hertuginde. 

Hertuginden. 
Hvad  siger  De  så  om  Mrs  Hunters  smyk- 
ker.   Husker   De    det   syn,  som   mødte  os, 
da  hun  modtog  os  i  den  blå  salon? 

Grevinden. 
Var  det  så  overvældende? 

Hertuginden. 

Du  forestiller  dig  ikke,  som  hun  havde 
udstafferet  sig  den  aften.  Hele  dragten  dæk- 
ket af  et  overdrag  af  småperler  og  dertil 
perlesnore  om  corsage  og  hofter.  Og  i  ørene 
bar  hun  perler  store  som  hasselnødder.  Og 
om  halsen  et  perlekollier  på  ikke  mindre 
end  tolv  rader.  Og  på  hovedet  en  slags 
tiara  med  fem  umådelige  perler,  af  dem,  som 
er  formet  ligesom  en  pære.  .  .  Jeg  fik  sim- 
pelthen et  chok,  og  jeg  var  ikke  den  eneste 
. .  .  Festen  var  naturligvis  spoleret  for  os 
damer. 

Grevinden. 

Det  var  da  også  en  sjelden  mangel  på 
finfølelse  således  at  lægge  an  på  at  over- 
trumfe sine  gjæster. 

Hertuginden. 
Ydmyge    os,  knuse    os,  det    var  det,  hun 
indbildte  sig,  hun  kunde. 

Den  gamle  diplomat. 
Nei,  så  skumle  hensigter  tiltror  jeg  hende 

ikke.  Hun  giver  i  grunden  indtryk  af  at 
være  en  velvillig  sjæl.  Bare  så  salig  dum, 
så  uhelbredelig  taktløs. 

Hertuginden. 
Hun  er  ialfald  ikke  dummere,  end  at  hun 
forstår  at  gjøre  reklame.  Som  sædvanlig 
havde  hun  også  indbudt  journalister,  og  de 
måtte  endelig  få  besked  om,  hvad  perlerne 
var  værd.  Jeg  husker  ikke  mere,  hvor 
mange  millioner,  men  næste  dag  stod  det 
at  læse  i  alle  aviser. 

Den  gamle  diplomat. 
Ja,  og  i  socialistbladene  med.  Og  de  har 
ikke  sluppet  themaet  senere,  men  bidt  mærke 
i  Perledronningen  og  hendes  imiterede  Ver- 
sailles. Deres  anfører  Levinski  har  skrevet 
en  flammende  artikel  om  det  —  vi  skal  feies 
bort  som  i  sin  tid  Vanden  regime,  både  De, 
mine  damer,  og  Mrs  Hunter  og  jeg  og  alle 
de  andre  snyltevæsener.  Den  nye  revolu- 
tion skal  gjøre  det  af  med  os. 

Grevinden. 
Skulde  der  virkelig  blive  revolution? 

Den  gamle  diplomat. 
Jeg    indlader    mig  nødig  på  at  agere  spå- 
mand.   Men  hvis  den  kommer,  da  skal  jeg 
med   glæde  lægge  mit  hoved  under  guilloti- 
nen —  på  én    betingelse,  vel  at  mærke.  .  . 

Grevinden. 
Og  det  er? 

Den  gamle  diplomat. 

At   jeg   kan    påregne    Deres    husvalende 
selskab  på  veien  til  skafottet. 

Grevinden. 
Jeg   skulde    altså    være  med  og  lade  mig 
halshugge,  bare  for  at  holde  Dem  med  sel- 
skab. Det  må  jeg  sige  er  en  topmålt  egoisme. 

Den  gamle  diplomat. 
Men  en  egoisme,  som  udspringer  af  kjær- 
lighed. 

Grevinden. 
Å,  De  med  Deres  kjærlighedserklæringer 

Den  gamle  diplomat. 
Dem  skal  De  ikke  gjøre  nar  af.  Min  kjær- 
lighed  har    snarere   noget   tragisk   ved  sig. 


25 

Forestil  Dem  en  sanger,  hvis  stemmemidler 
svigter,  mens  ånd  og  trang  er  ligeså  mæg- 
tige som  før.  .  . 

Grevinden. 
Deres    sangstemme    har  vist  omfattet  ad- 
skillige oktaver. 

Den  gamle  diplomat. 
Jeg  tør  sige,  den  har  havt  et  usædvanligt 
omfang.  Og  endnu  den  dag  idag — j'ai  de 
beaux  restes.  .  .  De  tviler?  Jeg  ser  det  på 
Dem  —  De  mistænker  mig  Tor  bare  at  kunne 
synge  i  falset.  Ligesom  sangerne  i  det  six- 
tinske  kapel .  .  . 

Grevinden. 
De  er  og  bliver  uforbederlig. 

Den  gamle  diplomat. 
Prøv  ikke  på  at  skjule  Deres  yndige  an- 
sigt bag  viften.  Jeg  aner  så  alligevel,  at  De- 
res rosenlæber  kruses  af  et  underfundigt 
smil,  at  Deres  stjerneøine  danser  af  letsin- 
digt skjelmeri. 

Grevinden. 
Jeg  vil  ikke  høre  på  Dem  mere,  mauvais 

sujet  som  De  er.    Nu  kan  De  bare  skamme 
Dem  og  gå  Deres  vei. 

Den  gamle  diplomat. 
Jeg    adlyder,  men    agter  snart  at  aflægge 
Dem  et  besøg.    Når  kan  man  håbe  at  træffe 
Dem  hjemme? 

Grevinden. 
Nu    som  før.    Jeg  modtager  hver  torsdag 
mellem  fem  og  syv. 

Den  gamle  diplomat. 
Altså  på  torsdag.  .  .    Nådige  hertuginde.  .  . 

(Han  bøier  sig  og  går  ud  i  promenadehallen.) 

Hertuginden. 
Gudskelov  at  vi  blev  ham  kvit,  den  gamle 
abekat.  .  .     Men    lad    os    heller  sætte  os  et 
andet  sted  —  her  kommer  de  bare  og  for- 
styrrer os.  .  . 

Grevinden. 
Ja,  lad  os  det.   Søde  Fanny,  jeg  har  tusen 
ting  at  fortælle  dig  fra  reisen .  .  . 

(De  går  ud  til  venstre.) 
(Imens  er  Ulveling  kommet  ind  fra  promenadehallen 
og  Blix  fra  den  tilstødende  salon.    De  mødes  og  bliver 
stående  ved  det  store  rokokobord.) 

Ulveling. 
Nei,  er    De   her   også,  Blix.    Jeg  troede, 
De  sad  i  redaktionen  og  brød  Deres  hoved 
med  den  ledende  artikel. 

Blix. 
Ja,  den  artikel  kan  nok  volde  en  hoved- 
brud. Aftenaviserne  er  aldeles  fortumlet. 
Men  vi  kommer  da  heldigvis  først  ud 
imorgen  tidlig,  og  bare  jeg  nu  får  minister- 
chefen i  tale,  så.  .  .  Han  er  her  ikke  endnu, 
men  skal  have  lovet  at  indfinde  sig. 

Ulveling. 
Ministerchefen  på  bal !  I  en  stund  som 
denne!  Mens  alle  vi  andre  politikere  for- 
melig segner  under  situationens  alvor!  Det 
er  uanstændigt,  det  er  en  kynisme  uden 
lige! 

Blix. 
Men  De  er  jo  selv  gået  på  bal,  herr  Ulve- 
ling, og  flere  af  Deres  kolleger  ser  jeg  også 
er  tilstede. 

Ulveling. 
Med  mig  er  det  en  anden  sag.  Jeg  er  en 
menig    folkerepræsentant,   hvem    ingen    har 
tænkt  på  at  betro  regjeringens  byrde. 

Blix. 

Det    hed    sig  dog  engang,  at  Frank  vilde 
optage  Dem  i  sit  kabinet. 

Ulveling. 
Da  det  kom  til  stykket,  befandtes  jeg  vel 
ikke    at   være   underdanig  nok.    Den  mand 
vil   jo    ikke    have    medarbeidere  i  sit  mini- 
sterium, men  bare  redskaber  og  nikkedukker. 

Blix. 
Han    sætter    nok    pris  på  Dem  alligevel. 
De   har  jo  altid  været  et  pålideligt  medlem 
af  den  ministerielle  blok. 

Ulveling. 
Haha,  den  ministerielle  „blok".  En  blok, 
som  stadig  er  i  flydende  tilstand.  .  .  Kan 
De  sige  mig  på  stående  fod,  hvor  ofte  den 
har  forvandlet  sig  i  de  sidste  år.  Ham  er 
det  jo  lige  fedt,  hvad  grupper  den  er  sam- 
mensat af  —  han  bruger  dem  skiftevis,  som 
en  anden  bytter  skjorte .  .  .  Men  véd  De, 
hvad  jeg  tror? 

Blix. 

Nå? 

Ulveling. 

Jeg  tror,  at  på  bunden  er  han  en  revolu- 
tionær. Trods  rang  og  ordener  og  autori- 
tære lader.  En  forklædt  jakobiner.  Husk 
på:  han   debuterede  som  fuldblods  socialist. 

Blix. 
Det  var  i  hans  grønne  ungdom. 

Ulveling. 

Han  er  da  forholdsvis  ung  endnu.  Ialfald 
ikke  gammel  nok  til  at  have  glemt  sin  første 
kjærlighed.  Og  den  vender  han  sagtens  til- 
bage til.  Denne  lov  om  arbeidernes  tantieme, 
som  han  med  vold  og  magt  har  villet  af- 
tvinge parlamentet  —  tor  De  påstå,  at  ikke 
den    fører   os    ud  i  den  skjære  socialisme? 

Blix. 

De  kjender  jo  mit  standpunkt.  Angribe 
den  har  jeg  ikke  villet,  men  forsvare  den 
heller  ikke. 

Ulveling. 
Men  denne  gang  har  han  spændt  buen  for 
høit.    Først  dette  vanvittige  lovforslag,  og  så 

den  udfordring,  han  har  slynget  os  i  ansigtet 
idag  .  .  Hør  her:  synes  De  ikke,  det  nu 
var  påtide,  at  vi  så  til  at  få  ham  bort? 

Blix. 

Nu!  Midt  oppe  i  et  røre,  som  bliver  værre 
dag  for  dag!  Hvem  vilde  vel  påtage  sig  at 
danne  regjering  under  slige  omstændigheder? 

Ulveling. 
Ikke  nu  straks.  Men  senere,  når  vanske- 
lighederne vokser  ham  over  hovedet.  Da 
er  øieblikket  inde  til  at  kverke  ham.  Det 
er  ligefrem  vor  moralske  pligt,  for  manden 
er  jo  samfundsfarlig. 

Blix. 

Jeg  véd  ikke  rigtig,  hvad  jeg  skal  sige. 
Personlig  har  jeg  ingenting  udestående  med 
Frank.  Tvertom,  jeg  skylder  ham  tak  for 
mangen  villighed. 

Ulveling. 

Dér    har   vi  det.     Han  har  kunnet  holde 

sig   ved    magten,  fordi    han    altid    har  havt 

noget  at  skjænke  bort.  .  .   De  er  naturligvis 

ræd    for    at   miste  den  støtte,  han  har  ydet 

Dem  —  men  forresten  har  han  også  hjulpet 
Deres  konkurrenter.  Gad  vide,  hvor  mange 
blade  der  har  livnæret  sig  på  det  hemme- 
lige fond.  I  det  hele  taget,  hvad  han  har 
præsteret  i  retning  af  korruption .  .  . 

Blix. 
De  herrer  parlamentarikere  burde  tale  så 
sagte  om  korruption  til  os  pressefolk.  Jeg 
kjender  til  mere  end  ét  tilfælde,  hvor  repræ- 
sentanters stemmegivning  er  blevet  belønnet 
med  gunstbevisninger  til  dem  selv  eller  deres 
pårørende. 

Ulveling. 
Hvis  De  dermed    sigter    til    historien  om 
mig  og  min  svigersøn.  .  . 

Blix. 
Jeg  tænkte  ikke  netop  på  den,  men  siden 
De   nævner  den,  kan  vi  jo  gjerne  tage  den 
med. 

Ulveling. 
Beskyldningen  var  grundløs,  og  jeg  stemp- 
ler den  endnu  en  gang  som  en  lumpen  bag- 
vaskelse...    Hvad    derimod    mine    kolleger 
angår,  ja    dér    skal    jeg   villig  indrømme,  at 

mange  af  dem  er  alt  andet  end  pletfri .  .  . 
Og  ikke  bare  de.  .  .  Denne  uddeling  af  kon- 
cessioner og  leverancer,  hele  denne  forarge- 
lige trafik,  vi  i  årevis  har  været  vidne  til.  .  . 

Blix. 
Vi    finder  det  altid  forargeligt,  når  det  er 
en  anden  end  os  selv,  som  trækker  af  med 
profiten. 

Ulveling. 
Jeg  synes  ikke,  slige  tilstande  indbyder  til 
spøgefulde  bemærkninger.  Alvorlig  talt: 
hvad  skal  man  tænke  om  en  såkaldt  stats- 
mand, som  med  velberåd  hu  demoraliserer 
sine  omgivelser? 

Blix. 

Og  hvad  skal  man  tænke  om  os,  som  så 
gladelig  går  hen  og  lader  os  demoralisere? 

Ulveling. 
Om  „os"!  Må  jeg  anmode  Dem  om  at 
tale  for  egen  regning  og  lade  mig  være  uden- 
for spillet.  Der  findes  da  gudskelov  mænd 
i  vor  politik,  som  endnu  kan  vise  sig  med 
løftet  pande.  Mænd,  hvis  rygrad  han  ikke 
har  kunnet  knække.  Det  vil  De  snart  få  se 
...    Nu  skal  jeg  berette  Dem  en  nyhed 

Blix. 
En  nyhed? 

Ulveling. 
Ja,  og  mere  end  det  —  jeg  tør  kalde  det 
en  begivenhed.  .  Jeg  og  endel  ligesindede 
har  besluttet  os  til  at  bryde  ud  af  „blokken" 
og  opsige  regjeringen  huldskab  og  troskab. 
Vi  danner  allerede  en  anselig  kjerne,  og 
flere  og  flere  kommer  til  at  samle  sig  om 
os.  De  aner  ikke,  for  en  sum  af  uvilje  og 
had  der  i  stilhed  har  ophobet  sig  mod  Frank 
og  hans  regime.  Både  i  parlamentet  og  på 
allerhøieste  sted .  .  . 

Blix. 
Nå,    det    allerhøieste    sted    kommer    vel 
mindre  i  betragtning.    Hans  majestæt  er  da 
så  gammel  og  træt.  .  . 

Ulveling. 
Men  hendes  majestæt  er  så  meget  mere 
interesseret  og  virksom.  Hun  sendte  bud 
efter  mig  forleden  dag  —  ja,  jeg  véd  ikke, 
om  jeg  bør  gjentage  hendes  ord,  men  hun 
sagde,  at  hun  gjerne  vilde  høre  en  fremra- 
gende og  fordomsfri  politikers  mening.    Det 

3  —  Sigurd  Ibsen:    Robert   Frank. 

foretræde  har  overbevist  mig  om,  at  hun  er 
en  sjelden  begavet  dame.  Hun  var  enig  i 
alt  det,  jeg  ytrede,  og  Frank  afskyr  hun  af 
sit  ganske  hjerte. 

Blix. 

Hun    har    nok  aldrig  tilgivet  ham  spydig- 
heden  om  „den   åndrige  modehandlerinde". 

Ulveling. 
Hans  bespottelige  tunge  har  skaffet  ham 
mange  fiender.  .  .  Kort  sagt,  tændstof  er  der 
på  alle  kanter,  og  explosionen  vil  ikke  lade 
vente  på  sig.  .  .  Vil  De  følge  mit  velmente 
råd,  så  forlader  De  itide  det  synkende  skib. 

Blix. 
Ligesom    rotterne,  mener  De.     En    smig- 
rende sammenligning. 

Ulveling. 
Det  skal  ikke  være  til  Deres  skade,  at  De 
slutter  Dem  til  os.  De  kan  da  skjønne,  at 
når  vi  kommer  til  magten,  lader  vi  Dem  be- 
holde Deres  subvention.  Vi  véd  da,  hvad 
en  regjering  skylder  sine  tilhængere.  Men 
vil  De   endelig   støtte    et   ministerium,   som 

allerede  er  dødsdømt  så  værsågod.  De 
risikerer  bare  at  miste  Deres  indtægt  fra  det 
hemmelige  fond,  og  annoncerne  kommer  nok 
også  til  at  minke  betydelig. 

Blix. 

Annoncerne! 

Ulveling. 
Forstår  De   ikke,  at  De   gjør  Dem    udtil- 
bens  med  forretningsverdenen,  hvis  De  ikke 
siger  Dem  løs  fra  Frank  og  hans  socialisme. 

Blix. 
Ja   men   i    spørgsmålet  om  tantiémeloven 
har  jeg  forholdt  mig  neutral. 

Ulveling. 
Det  er  ikke  tilstrækkeligt.  Forbitrelsen  er 
stor  i  de  næringsdrivende  kredse,  og  der  er 
oppe  en  plan  om  for  fremtiden  at  boycotte 
alle  de  blade,  som  ikke  nu  resolut  tager  parti 
for  de  besiddende  klasser.  Og  jeg  véd,  at 
Deres  blad  vil  man  specielt  tillivs. 

Blix. 
Jeg    har   kanske   lempet  mig  altfor  meget 
efter  Frank.   De  politiske  følger  fik  det  endda 

være  det  samme  med.  Men  skal  det  gå  ud 
over  annoncerne.  .  .  Véd  De  hvad:  jeg  tror, 
jeg  vil  reflektere  på  Deres  forslag. 

Ulveling. 
Bravo.    Nu   taler  De  som  den  overlegne 
mand.  De  i  grunden  er. 

Blix 

(får   øie   på   Prætorius,  som   kommer   ind   fra  prome- 
nadehallen). 

Se  dér,  Prætorius .  .  . 

Ulveling. 
Hånden    på    hjertet,   Prætorius         vidste 
De   i  forveien,  hvad   der  skulde  ske  iefter- 
middag,  eller  vidste  De  det  ikke? 

Prætorius. 
Det   spørgsmål    har  jeg  hørt  vel  halvhun- 
drede gange.   Og  svaret  lyder:  jeg  vidste  det 
på   en   måde  ikke,  men  på  en  anden  måde 
vidste  jeg  det  alligevel. 

Ulveling. 
Deres  tale  er  dunkel  som  et  delfisk  orakel- 
sprog.  Og  dog  er  den  ikke  vanskelig  at  tyde. 
Sandheden   er:  De   vidste  ikke  et  gran,  De 
bare  kvier  Dem  for  at  tilstå  det. 

Prætorius. 
De  får  udlægge  mine  ord,  som  De  lyster. 
Det  kan  jeg  ikke  hindre  Dem  i. 

Ulveling. 

Jeg  begriber  jo  så  inderlig  vel,  at  De  må 
føle  Dem  såret.  At  Frank  er  hensynsløs 
overfor  os  andre,  har  vi  nu  engang  vænnet 
os  til.  Men  at  han  vil  krænke  Dem,  som 
er  hans  ungdomsven,  hans  trofaste  Pylades 

-  nei,  det  skjønner  jeg  ikke. 

Prætorius. 
De   tager    feil  —  jeg   har  ingen  grund  til 
at  beklage  mig. 

Ulveling. 
Ingen  grund,  siger  De!  De,  som  ifølge 
Deres  stilling  som  majoritetens  indpisker  er 
nåde  vor  og  regjeringens  tillidsmand!  Skulde 
ikke  først  og  fremst  De  have  krav  på  for- 
trolighed!. .  Men  siden  De  ikke  længer  er 
intim  med  Frank,  har  han  vel  heller  ikke 
indviet  Dem  i,  hvad  han  nu  kommer  til  at 
foretage  sig  videre? 

Prætorius. 
Det  kan  jeg  ikke  svare  Dem  på.    Men  De 

skal  ikke  bekymre  Dem  for  det.  Han  vil 
nok  fremdeles  vise  sig  som  den,  han  altid 
har  været:  den  stærkeste  mand  i  vor  po- 
litik. 

Ulveling. 
Det  er  bare  mærkeligt,  så  svag  han  er 
blevet,  denne  stærke  mand.  Parlamentet  har 
han  ganske  vist  sat  på  porten  —  sålænge 
det  varer.  Men  ligeoverfor  den  ærede  pøbel 
er  han  af  en  forbausende  undfaldenhed.  Der 
holdes  syndikalistmøder  med  oprørske  taler, 
der  foranstaltes  demonstrationstog  under  røde 
faner  og  med  revolutionær  musik.  Det  bliver 
jo  snart  ikke  værende  her  i  hovedstaden  for 
skikkelige  folk. 

Blix. 

I  provinsbyerne  er  det  ikke  stort  bedre. 
Efterretningerne  iaften  lyder  nokså  alar- 
merende. 

Ulveling. 
Og  han  skrider  ikke  ind,  han,  som  er  re- 
gjeringens  chef,  og  som  er  indenrigsminister 
ovenikjøbet.    Han  kjører  med  slappe  tømmer 
og  lader  det  bære  did  det  vil. 

Prætorius. 

Han    strammer   nok  tømmerne,  når  tiden 

er   inde.     Lad    generalstreiken    komme,   og 

han  vil  snart  få  bugt  med  den,  det  kan  De 

stole  på.  .  .     Hvad  siger  nu  De,  herr  Blix? 

Blix. 

Jeg  for  min  del  afventer  generalstreiken 
med  sindsro. 

Prætorius. 
Ja,  ikke  sandt,  De  er  også  af  den  mening 
at  fornuft  og  orden  sluttelig  vil  seire? 

Blix. 

Det  vil  jeg  da  håbe.  Men  jeg  tænkte  nu 
nærmest  på  avisen.  Vi  har  arrangeret  os 
med  vore  sættere,  så  streiken  berører  ikke 
os.  Og  en  ny  rotationspresse  har  vi  også 
fået  opsat.  Så  vi  er  godt  rustet  til  den  be- 
vægede tid,  vi  går  imøde.  Løsnumersalget 
bliver  vist  enormt.  .  . 

(Robert  Frank  viser  si^  i  døren  til  venstre.) 

Ulveling. 
Giv   agt,  mine  herrer!  dér  kommer  mini 
sterchefen  i  egen  høie  person 

Robert  Frank 

(med  en  flygtig  hilsen  til  herrerne). 

Prætorius,  jeg  vil  gjerne  tale  nogle  ord 
med  dig. 

(Ulveling  og  Blix  trækker  sig  tilbage.) 

Robert  Frank. 

Jeg  formoder,  du  er  ilde  berørt  af,  at  jeg 
ingenting  lod  dig  vide  på  forhånd. 

Prætorius. 
Med  mig  gjør  det  hverken  fra  eller  til. 
Det  gale  ved  sagen  er,  at  hele  majoriteten 
er  stødt  for  hovedet.  At  du  har  sat  parla- 
mentet ud  af  virksomhed,  kan  endda  for- 
svares med  de  urolige  tider.  Men  at  du  har 
gjort  det  uden  samråd  med  gruppeførerne, 
det  opfatter  man  som  en  hensynsløshed  mod 
den  ministerielle  blok. 

Robert  Frank. 

Netop  gruppeførerne  vilde  jeg  ikke  varsle. 
De  er  langtfra  pålidelige  allesammen.  Spørg 
bare  Ulveling  —  hvis  han  vilde,  kunde  han 
til  punkt  og  prikke  give  dig  besked  om 
sammensværgelsen  mod  mig. 

Prætorius. 
Hvilken  sammensværgelse? 

Robert  Frank. 

Ja  den  burde  egentlig  du  have  opsporet, 
min  gode  Prætorius.  Men  heldigvis  blev  jeg 
da  advaret  fra  andet  hold.  Planen  gik  sim- 
pelthen ud  på,  at  jeg  skulde  puttes  i  en  sæk 
og  kvæles. 

Prætorius. 
Hvad  er  det,  du  siger! 

Robert  Frank. 

Se  ikke  så  forfærdet  ud  —  du  forstår  da 
vel,  jeg  udtrykker  mig  billedlig.  Kvælningen 
skulde  ske  på  parlamentarisk  vis,  og  sækken 
var  ikke  andet  end  en  dagsorden.  Den  var 
affattet  i  meget  forsigtige  og  svævende  orde- 
lag, men  praktisk  talt  betød  den,  at  mit  for- 
slag om  arbeidernes  tantieme  skulde  hen- 
lægges og  begraves. 

Prætorius. 
Jeg  hørte  nok  ymte  om,  at  noget  sligt  var 
igjære,   men  jeg  fæstede  mig  ikke  synderlig 
ved  det. 

Robert  Frank. 
Og    kan    du   så   gjætte,   hvem  der  skulde 
skaffe  denne  dagsorden  flertal?   Jo,  for  det 

første  de  reaktionære,  dernæst  socialisterne, 
og  endelig  endel  af  vore  egne  elskelige  så- 
kaldte ministerielle.  Et  broget  kompani,  ikke 
sandt? 

Prætorius. 
Tillad  mig  at  bemærke,  at  jeg  nærer  mine 
tvil.    Jeg   tror    fremdeles,    at  det  ikke    har 
dreiet  sig  om  andet  og  mere  end  visse  en- 
keltmænds flyvetanke. 

Robert  Frank. 
Nu,  efterat  kupet  har  mislyktes,  vil  selv- 
følgelig anstifterne  sætte  op  de  uskyldigste 
miner.  Og  de  menige  véd  slet  ingenting:  de 
var  holdt  udenfor  og  skulde  først  modtage 
parolen  i  det  afgjørende  øieblik.  Det  vil  sige 
i  mødet  ieftermiddag,  hvor  det  var  aftalt  at 
bomben  skulde  springe. 

Prætorius. 
Ja-ja,  når  du  er  viss  i  din  sag,  så  må  jeg 
vel  give  mig.    Men  alligevel  .  .  . 

Robert  Frank. 
Jeg  har  det  fra  en  sikker  kilde.    Imorges 
blev  jeg  varskoet,  og  jeg  skjønte,  at  nu  var 
der    bare    ét   at   gjøre:  snakkebutiken  måtte 


43 

stænges.  Jeg  kjørte  sporenstregs  til  slottet 
og  fik  den  gamle  herre  til  at  underskrive 
forordningen.  Ikke  uden  ophævelser  forre- 
sten —  han  er  mindre  medgjørlig  nu  end 
før  .  .  .  Nå,  og  "hvad  der  derefter  hændte, 
behøver  jeg  jo  ikke  at  fortælle  dig. 

Prætorius. 
Nei,   men  du  fortæller  mig  kanske,  hvad 
der  vil    hænde   videre.    Hvad  er  meningen 
med  det  hele,  hvad  agter  du  at  opnå? 

Robert  Frank. 

Hvad  jeg  agter  at  opnå?  Cjennemførelsen 
af  mit  program  naturligvis.  Jeg  har  da  ud- 
talt det  ofte  nok:  jeg  vil  ikke  som  regjerings- 
chef  længer  stå  og  se  på,  at  hele  vor  indu- 
stri går  sin  undergang  imøde.  Der  har  jo  i 
de  sidste  år  ikke  været  ende  på  streiker,  og 
det  bliver  stadig  værre,  landet  svækkes  både 
økonomisk  og  politisk.  Nu  ma  der  endelig 
engang  skaffes  arbeidsfred  --  med  det  gode 
eller  med  det  onde. 

Prætorius. 
Meget  vel  —  men  hvordan  skal  der  skaffes 
arbeidsfred?  Og  det  til  og  med  nu,  hvor  syn- 
dikalisterne er  fast  bestemt  på  generalstreik  . . . 

Robert  Frank. 
Syndikalisterne  må  slåes  til  jorden,  så  de 
ikke  reiser  sig  mere.   Og  når  det  er  besørget, 
skal  fredsværket  begynde. 

Prætorius. 
Fredsværket,  ja.  Men  det  er  netop  knuden. 

Robert  Frank. 
Den  er  ikke  uløselig.  Bare  man  går  frem 
på  den  rette  måde.  Jeg  gjentager,  hvad  jeg 
har  sagt  dig  gang  på  gang:  det  gjælder  om 
at  skabe  solidaritet,  at  forene  driftsherrer  og 
arbeidere  i  fælles  interesser.  Arbeiderne  må 
blive  parthavere,  de  må  få  andel  i  udbyttet. 
Skal  de  forsone  sig  med  kapitalen,  må  de 
selv  blive  kapitalister  på  sæt  og  vis.  Anden 
vei  øiner  ikke  jeg  til  den  sociale  fred,  og 
den  vei  er  det  just,  min  tantiémelov  peger  på. 

Prætorius. 
Den    peger   på  en   vei,  som  endnu  ingen 
lovgivning  har  slået  ind  på.    Der  findes  ikke 
forbillede  i  et  eneste  land. 

Robert  Frank. 
Nuvel,    så    bliver   det  os,   som  giver  for- 
billedet. 

Prætorius. 
Mon  det?  Jeg  har  for  længe  siden  fortalt 
dig,  hvad  jeg  mener  om  den  lov.  Havde  en 
anden  minister  indbragt  så  revolutionært  et 
forslag,  vilde  han  været  færdig  med  det 
samme.  Du  har  havt  tilstrækkelig  prestige 
til  at  kunne  vove  det.  Men  du  kan  da  ikke 
et  øieblik  have  troet,  at  loven  virkelig  vilde 
komme  istand. 

Robert  Frank. 
Og  hvorfor  skulde  jeg  ellers  sætte  alting 
ind  på  den? 

Prætorius. 
Sig    hvad    du    vil  —  jeg  kan  ikke  tænke 
mig  andet,  end  at  forslaget  bare  blev  kastet 
ind   af  taktiske   grunde.    At  du  vilde  prøve 
at  splitte  arbeiderpartiet  ved  det. . . 

Robert  Frank. 
Intet  har  ligget  mig  fjernere  i  denne  sag 
end  taktiske  bevæggrunde.  Taktik  —  jeg  er 
kommet  til  at  væmmes  ved  det  blotte  ord, 
efterat  jeg  nu  i  årevis  bare  har  holdt  på  med 
at  lirke  og  lavere.  Nu  vil  jeg  for  én  gangs 
skyld  tillade  mig  den  luxus  at  gå  den  bene  vei, 
at  handle  udelukkende  efter  mit  eget  hoved. 

Prætorius. 
Tag  dig  ivare   —    du  sætter  din  autoritet 
på  spil. 

Robert  Frank. 
Hvad  har  jeg  erhvervet  min  autoritet  for, 
hvis  jeg  ikke  skal  kunne  risikere  den  for  en 
sag,  som  fortjener  at  fremmes  .  .  .  Det  siges, 
at  adelskab  forpligter,  men  magten  gjør  det 
sandelig  også. 

Prætorius. 
Jeg  er  bange  for,  der  bliver  lidet  tilovers 
af  magten,  dersom  du  driver  på  med  din 
tantiémelov.  Jeg  udtrykker  mig  mildt,  når 
jeg  siger,  at  den  absolut  ikke  har  stemningen 
for  sig  i  parlamentet. 

Robert  Frank. 
Derfor    har   jeg   også    sendt   parlamentet 
hjem.    Til  det  kommer  på  andre  tanker. 

Prætorius. 

Da  måtte  du  først  bringe  hele  folket  på 
andre  tanker.  Men  de  næringsdrivende  vil 
ikke  vide  af  din  lov,  fordi  de  anser  den  for 
et  utåleligt  indgreb  i  eiendomsretten.   Og  ar- 

beiderne  betragter  den  ikke  som  andet  end 
en  bluff,  som  bare  har  til  hensigt  at  gjøre 
det  af  med  deres  dyrebare  streikefrihed.  Hvor 
du  da  skal  finde  et  støttepunkt,  begriber  jeg 
ikke. 

Robert  Frank. 

Begivenhedernes   gang  vil    muligens  lære 

godtfolk   at   se   anderledes  på  mit  program, 

end  de  gjør  det  nu.     Pas  på   —  inden   tre 

uger  er  gået,  er  kanske  omslaget  kommet. 

Prætorius. 
Og  hvorfor  skulde  det  komme  så  snart? 

Robert  Frank. 
Fordi  vi  alt  da  vil  have  oplevet  det  store 
kaos.   Jeg  håber  det  ialfald. 

Prætorius. 
Du  håber  på  et  kaos. . .  ? 

Robert  Frank. 
Kjender  du   intet   til  astronomi?    Véd  du 
ikke,  at  det  er  ud  af  kaotiske  tågemasser,  at 
solsystemerne    danner    sig.     Det   nye  fødes 
kun  gjennem  kaos. 

Prætorius. 

Ja,   det   kan  gjerne  være,  men  jeg  holder 

mig  nu  helst  ved  jorden,  og  dér  pleier  kaos 

ikke  at  være  af  det  gode ...    Du  taler,  som 

om  du  i  grunden  gav  alting  pokker  i  vold.    . 

Robert  Frank. 
En  viss  portion  fandenivoldskhed  må  der 
altid   til,  skal  man  i  politiken  udrette  noget, 
som  sætter  mærke. 

Prætorius. 
Der  er  en   grænse  for  alt,  og  jeg  er  slet 
ikke  sikker  på,  du  slipper  helskindet  fra  det 
kaos,  du  længes  efter. 

Robert  Frank. 

Tror  du  da,  jeg  er  sikker  på  det?  Tvert- 
imod  —  det  er  ligeså  sandsynligt,  at  jeg 
knækker  nakkebenet  på  denne  historie.  Men 
uvisheden  gjør  det  bare  endda  mere  tillok- 
kende for  mig. 

Prætorius. 
Tak,  nu  kan  det  være  nok,  nu  skræmmer 
du  mig  ikke  mere.    Du  bare  står  og  driver 
gjøn  med  mig  —  jeg  burde  skjønt  det  straks, 

da  du  kom  med  dit  store  kaos.  Men  man 
véd  jo  aldrig,  hvor  man  har  dig.  Slig  en 
mystifax  var  du  allerede  i  studenterdagene.  .  . 

Robert  Frank. 
Kjendte  du  mig  dengang? 

Prætorius. 
Om    jeg    kjendte    dig?     Det  var  også  et 
spørgsmål. 

Robert  Frank. 

Ja,   for   vi   mødtes   jo  bare  ganske  flygtig. 

Prætorius. 
Nei,    vi    mødtes   da    virkelig   stadig  væk. 
Ellers   kunde   jeg  umulig  erindre  så  mange 
småtræk  og  anekdoter  fra  din  ungdom. 

Robert  Frank. 
Dem  har  du  bare  fundet  på. 

Prætorius. 
Hvad  for  noget! 

Robert  Frank. 
Du  lavede  dem  sammen,  da  jeg  blev  mi- 
nister.   Før   den  tid  erindrede  du  ingenting. 

4        Sigurd   Ibsen:     Robert   Frank. 

Prætorius. 
Jeg  er  næsten   målløs.  .  .  Jeg  vil  håbe,  at 
dette  er  din  behagelige  spøg. . . 

Robert  Frank 

(ler). 

Ja,  du  skjønner  da  vel  det.  Var  det  ikke 
dig  selv,  som  kaldte  mig  en  mystifax?  Og 
da  fik  jeg  lyst  til  at  erte  dig  en  smule,  min 
gamle  ven...  Men  her  fortaber  jeg  mig  i 
snak  og  har  endnu  ikke  fået  hilst  på  vært 
og  værtinde ...    På  gjensyn .  .  . 

(Ved  indgangen  til  promenadehallen  mødes  Robert 
Frank  med  den  unge  diplomat  arm  i  arm  med  Julia 
Cameron.  Idet  han  besvarer  den  unge  mands  hilsen, 
synes  han  at  studse  og  bliver  et  øieblik  stående.  Derpå 
ligesom  tager  han  sig  i  det  og  går  videre.) 

Den  unge  diplomat. 
Lagde  De  mærke  til  det  blik,  han  sendte 
Dem,    Miss   Cameron?    Det  var  da  ganske 
påfaldende .  .  . 

Julia  Cameron. 
Og  De,  som  véd,  hvor  jeg  brænder  efter 
at  tale  med  ham  —  det  er  for  galt,  at  ikke 
De  hjalp  mig  til  det  nu. 

Den  unge  diplomat. 
Hvordan  skulde  jeg  båret  mig  ad  med  det? 

Julia  Cameron. 
Det  blev  Deres  sag.    Med  en  smule  ånds- 
nærværelse. .  . 

(Hun  går  fra  ham  og  tager  plads  til  venstre.) 

Den  unge  diplomat 

(idet  han  følger  efter  og  sætter  sig  hos  hende). 

Nu  er  De  uretfærdig.  .  .  Herr  Prætorius, 
jeg  appellerer  til  Dem  —  kunde  vel  jeg  gjøre 
Miss  Cameron  bekjendt  med  ministerchefen? 

Prætorius 

(sætter  sig  ligeledes). 
Nei,  det  tror  jeg  oprigtig  talt  ikke  gik  an. 

Den  unge  diplomat. 
Dér  hører  De .  .  .   I  det  hele  taget,  på  hvad 
måde  De  skal  lære  ham  at  kjende  —  aner 
De,  for  et  vanskeligt  problem  det  er? 

Julia  Cameron. 
Det   er   vel   af  den  slags    vanskeligheder, 
som  diplomaterne  finder  på  for  at  have  noget 
at  bestille. 

Den  unge  diplomat. 
De  vil  selv  kunne  dømme,  når  jeg  har  for- 
klaret mig  nærmere.  Et  bekjendtskab  stiftes 
ved  en  præsentation,  ikke  sandt?  Nu  spørger 
jeg:  hvem  skal  lade  sig  præsentere,  De  eller 
han? 

Julia  Cameron. 
Det  har  jeg  virkelig  ikke  tænkt  på. 

Den  unge  diplomat. 
De  eller  han  —  cruelle  énigme.  .  .  At  De 
skulde  lade  Dem  forestille,  er  udelukket, 
fordi  De  er  dame.  Det  kunde  i  det  høieste 
ske,  hvis  herr  Frank  var  en  ærværdig  olding, 
men  nu  er  han  tilfældigvis  en  mand  i  sine 
allerbedste  år.  De  vil  svare,  at  så  kan  jo 
han  lade  sig  forestille,  men  det  er  slet  ikke 
så  ligetil,  som  det  ser  ud  til  at  være.  Jeg 
appellerer    atter    til  herr  Prætorius'  indsigt. 

Prætorius. 
Jeg  tror  ikke,  det  vilde  være  stemmende 
med    skik    og    brug,   om  ministerchefen  lod 
sig  forestille  for  en   meget  ung  dame.    Med 
mindre  denne  unge  dame  var  gift. 

Den  unge  diplomat. 
Jeg  beundrer  Dem,  herr  Prætorius,  De 
har  fundet  løsningen...  Nu  véd  De  det, 
Miss  Cameron :  vil  De  gjøre  ministerchefens 
bekjendtskab,  da  må  De  først  gifte  Dem  med 
en  af  Deres  mange  tilbedere. 

Julia  Cameron. 
Hvem  har  sagt  Dem,  at  jeg  har  tilbedere? 

Den  unge  diplomat. 
Som  om  nogen  behøvede  at  fortælle  mig 
det. 

Julia  Cameron. 
Og  De  mener  altså,  jeg  vilde  nøie  mig  med 
en  „tilbeder",  som  De  kalder  det.    Nei,  jeg 
er  mere  fordringsfuld  end  som   så. 

Den  unge  diplomat. 
Rører   det  ikke  Deres  hjerte,  at  man  til- 
beder Dem?    Hvad   kræver   De  da  af  den, 
De  kommer  til  at  udkåre? 

Julia  Cameron. 
Jeg  kræver,  han  skal  være  en  mand,  hvem 
jeg  kan  tilbede. 

Den  unge  diplomat. 

Hvem  De  kan  tilbede?  Det  var  unægtelig 
et  stridt  forlangende.  Stiller  De  sådanne  be- 
tingelser, da  er  jeg  ræd  for,  at  ingen  af  os 
vil  kvalificere  sig.  .  .  Men  kanske  en  mand 
som  ministerchefen... 

Julia  Cameron. 
Hvad  er  det  med  ham? 

Den  unge  diplomat. 
Hans  person  synes  jo  at  have  fundet  nåde 
for    Deres   ellers   så    kritiske   øine.    Og   da 
han  endnu  er  løs  og  ledig. .  . 

Julia  Cameron 

(til  Prætorius). 
Har  han  aldrig  været  gift? 

Prætorius. 
Nei,  aldrig.  Jeg  kunde  ikke  engang  tænke 
mig  ham  som  gift. 

Julia  Cameron. 
Men  hvorfor  det? 

Prætorius. 
Fordi  han  er  eneboer  af  natur.  Jeg  kjender 

overhovedet  ingen,  som  i  den  grad  som  han 
har  isoleret  sig  i  sit  private  liv. 

Julia  Cameron. 
Men    han    har  da  slægtninge  og  venner? 

Prætorius. 
Han  har  en  eneste  ven,  og  det  er  min  ring- 
hed.   Men  han  har  ingen  slægtninge  tilbage, 
på  en  svoger  nær,  hans  afdøde  søsters  mand. 

Den  unge  diplomat. 
De  mener  den  løierlige  fyr,  han  anvender 
som  en  slags  sekretær  —  Leporello? 

Prætorius. 
Ja,    så    pleier  man  jo  at  kalde  ham,  men 
egentlig  heder  han  Winkelmann. 

Julia  Cameron. 
Leporello  —  vil    det   sige,   at   herr   Frank 
er  en  don  Juan? 

Prætorius. 
Nei,    på    ingen   måde.    Jeg  formoder,  det 
hænger  sammen   med,  at  Winkelmanns  ud- 
seende  minder   om  en  hare.    Navnet  Lepo- 
rello har  jo  den  betydning. 

Den  unge  diplomat. 
Skulde  det  ikke  snarere  skrive  sig  fra,  at 
han  går  ærender,  som  andre  ikke  gjerne  vil 
påtage  sig?  At  ministerchefen  benytter  ham 
ved  visse  utilståelige  transaktioner.  .  . 

Julia  Cameron. 

Hvoraf  véd  nu  De,  at  herr  Frank  befatter 
sig  med  ting,  som  han  ikke  tør  tilstå? 

Den  unge  diplomat. 
Han  var  vel  ikke  nået  frem  til  den  stilling, 
han  indtager,  hvis  han  gjorde  sig  overdrevne 
skrupler.  . .  De,  Miss  Cameron,  som  er  jour- 
nalist, er  da  ikke  ubekjendt  med,  at  ingen 
statsmand   kan  være  lavet  af  det  rene  guld. 

Julia  Cameron. 
Og  hvorfor  ikke? 

Den  unge  diplomat. 
Véd  De  ikke,  at  det  rene  guld  er  for  blødt 
til  at  kunne  bruges  til  gangbar  mynt?  Det 
må  være  tilsat  med  endel  mindre  ædelt 
metal,  først  da  får  det  hårdhed  og  modstands- 
kraft nok.  Sådan  er  det  også  med  de  ledende 
politikere. 

Julia  Cameron. 
Er  det  Dem  selv,  som  har  udfundet  denne 
sammenligning? 

Den  unge  diplomat. 
Nei,  jeg  pløier  med  en  andens  kalv.   Men 
denne  anden  var  en  mand,  som  kunde  tale 
af  erfaring. 

Prætorius. 
Miss    Cameron,    nu    bliver    Deres    ønske 
opfyldt. . . 

(Robert  Frank  kommer,  med  ambassadricen  ved 
armen,  ind  fra  promenadehallen.) 

Ambassadricen 

(vinker  Julia  Cameron  hen  til  sig). 

Julia,  å  kom  hid,  er  du  snil.  .  . 

(Julia  Cameron  reiser  sig  og  går  hen  til  sin  tante. 
Prætorius  og  den  unge  diplomat  forsvinder  ind  i  salonen 
til  venstre.) 

Ambassadricen. 
Her,  herr  Frank,  ser  De  altså  min  niece, 
Miss  Cameron...  Julia,  herr  Frank  har 
været  så  venlig  at  sige  mig,  at  han  gjerne 
vilde  gjøre  dit  bekjendtskab.  Jeg  har  fortalt 
ham,  at  du  er  journalist  og  vilde  være  tak- 
nemmelig for  en  interview. 

Robert  Frank. 
Det  vil  være  mig  en  glæde  at.  . . 

Ambassadricen. 
Men  De  må  ikke  tro,  at  hun  er  en  al- 
mindelig reporter.  Hun  har  studeret  både 
i  Paris  og  i  Ziirich,  og  hun  er  doktor  i 
filosofi  eller  hvad  det  nu  er,  jeg  véd  ikke 
rigtig,  men  doktor  er  hun  ialfald.  Ja,  hun 
er  et  lidet  vidunder.  Tænk  Dem,  da  hun 
ikke  var  ældre  end  femten  år. . . 

Julia  Cameron. 
Tante,  jeg  beder  dig.  .  . 

Ambassadricen. 
Forresten,  alle  disse  studeringer. .  .  Mener 
vel  De,  herr  Frank,  at  unge  piger  har  godt 
af  at  være  lærde?  Min  niece  er  blevet  så 
skrækkelig  revolutionær  af  det  —  jeg  tror, 
hun  næsten  er  socialist.  Men  mig  bryder 
hun  sig  ikke  om,  når  jeg  siger:  Julia,  sligt 
passer  sig  ikke  for  en  ung  dame  af  din  stand. 
De  må  nemlig  vide,  at  vi  hører  til  en  god 
og  gammel  familie.  En  meget  anset  familie 
fra  Sydstaterne. .  . 

Julia  Cameron. 
Men  tante  da.  .  . 

Ambassadricen. 

Kunde  ikke  De  bringe  hende  på  andre 
tanker,  herr  Frank,  når  De  nu  får  talt  med 
hende?  Hun  er  begeistret  for  Dem,  siden 
hun  så  Dem  i  parlamentet  ieftermiddag.  Vi 
sad  beggeto  i  en  loge,  og  jeg  havde  skaffet 
os  pladse  i  den  forreste  række,  for  bagved 
ser  man  jo  ingenting  på  grund  af  hattene. 
Hvad  mener  De  om  de  store  damehatte, 
herr  Frank  —  burde  ikke  egentlig  de  for- 
bydes ved  lov?...  Og  da  De  skulde  til  at 
læse  op  det  papir,  De  havde  med,  og  alverden 
var  så  spændt  på  det,  da  stod  De  der  og 
smilte.  Det  vil  sige,  jeg  bemærkede  ikke, 
at  De  gjorde  det,  men  Julia  sagde:  „Så  du, 
hvor  han  smilte,  tante?"  —  og  hun  har  ikke 
kunnet  glemme  det  senere.  Hvad  var  det 
ved  herr  Franks  smil,  som  gjorde  sligt  ind- 
tryk på  dig? 

Julia  Cameron. 
Tante,  nu  må  du  virkelig.  .  . 

Ambassadricen. 
Herr    Prætorius    fortalte,    at  sådan  smilte 

De  altid  som  student,  når  De  spillede  en 
eller  anden  et  rigtig  godt  puds,  men  min 
niece  påstod,  at  der  lå  meget  mere  i  det 
smil...  Vær  så  snil  og  smil,  herr  Frank, 
så  jeg  kan  se. . .  Nei,  jeg  opdager  ikke  noget 
særligt.  .  .  Men  nu  må  jeg  ind  til  francaisen, 
jeg  skal  danse  den  med  den  russiske  ambassa- 
dør,  og  han  går  vist  og  leder  efter  mig.  .  . 

(Hun  går  ud  i  promenadehallen.) 

Robert  Frank. 
De  danser  ikke,  Miss  Cameron? 

Julia  Cameron. 
Jo,    jeg    danser    overmåde   gjerne  —  med 
lidenskab,  kan  jeg  sige. 

Robert  Frank. 
Desværre,    jeg    drister    mig    ikke    til    at 
engagere  Dem.    Jeg  har  altid  været  en  dårlig 
danser,  og  nu  er  jeg  desuden  kommet  helt 
ud  af  øvelse. 

Julia  Cameron. 
Betydelige  mænd  danser  vist  aldrig  godt. 
Idetmindste  har  jeg  lagt  mærke  til,  at  herrer, 
som  er  fuldendte  dansere,  pleier  at  være  lidet 

begavet.  .  .  Mon  ikke  dans  er  en  færdighed, 
som  ikke  lader  sig  forlige  med  en  meget 
udviklet  hjerne? 

Robert  Frank. 
De  mener,  at  den  ene  slags  balance  ude- 
lukker den  anden?  Ja,  jeg  er  jo  ikke  kom- 
petent til  at  udtale  mig  i  dette  videnskabelige 
spørgsmål.  Men  ihvertfald  er  jeg  Dem 
meget  forbunden  for  den  elskværdige  måde, 
hvorpå  De  forklarer  min  ufuldkommenhed 
som  danser. 

Julia  Cameron. 
Å,  nu  gjør  De   nar  af  mig.    Men  det  var 
vist  også  dumt,  det  jeg  sagde.  . 

Den  unge  diplomat 

(kommer  Ira  salonen  til  venstre). 

Jeg  beder  tusen  gange   om   forladelse   for 

at  jeg  vover   at  forstyrre.    Men  De  husker 

kanske,  Miss  Cameron,  at  jeg  har  fået  løfte 

på   francmsen.    Den    begynder  nu  straks... 

Julia  Cameron. 
Tænk,  det  havde  jeg  glemt.    Det  gjør  mig 
meget  ondt,  men  jeg  har  danset  hele  aftenen, 

og  nu  er  jeg  så  forfærdelig  træt.  Jeg  håber. 
De  undskylder  mig.  De  finder  Dem  nok 
en  anden  dame.  .  . 

Den  unge  diplomat. 
Jeg  beklager  meget.  .  . 

(Han  fjerner  sig.) 

Robert  Frank. 
De   sagde,    De   var  træt,  Miss  Cameron. 
Skulde  vi  ikke  sætte  os? 

(De  tager  plads  i  forgrunden  til  høire.) 

Julia  Cameron. 
Herr    Frank,    der   er   noget,  jeg   har  slig 
brændende    lyst   til   at  sige   Dem.    Men  jeg 
véd  ikke,  om  jeg  tør.    Jeg  føler  mig  så  for- 
knyt i  Deres  nærværelse. .  . 

Robert  Frank. 
Kunde  De  ikke  overvinde  Dem  til  at  sige 
det  alligevel  ? 

Julia  Cameron. 
Jo,  jeg  synes  ikke,  jeg  kan  lade  være. .  . 
Naturligvis  lægger  De   ingen  vægt  på,  hvad 
en    ubetydelig    ung   pige    mener    om    Deres 

politik.  Men  jeg  vilde  så  gjerne,  De  skulde 
vide,  hvor  jeg  beundrer  Dem  for  Deres  plan 
om  at  give  arbeiderne  andel  i  udbyttet.  At 
en  mand  som  De  vil  sætte  sin  stilling  ind 
for  arbejdernes  skyld,  det  er  storartet,  ene- 
stående . .  . 

Robert  Frank. 
Miss    Cameron,  jeg    ønsker  ikke  at  stå  i 
Deres  øine  som   en  anden  end  den  jeg  er. 
Jeg   har  ikke   fremsat  mit  forslag  for  arbej- 
dernes skyld. 

Julia  Cameron. 
Ikke  for  arbeiderne?    Men  for  hvem  da? 

Robert  Frank. 
For  industrien  i  det  hele  taget.  Det  er 
ikke  sentimentale  hensyn,  som  har  drevet 
mig,  men  simpelthen  min  sans  for  økonomi. 
Det  byder  mig  imod  at  se  på  alt  det  kraft- 
spild, som  voldes  af  de  evindelige  streiker, 
og  derfor  prøver  jeg  nu  at  bringe  orden  i 
tingene. 

Julia  Cameron. 
Men    arbeiderne    vil   dog   blive    heldigere 
stillet  ved  det. 

Robert  Frank. 

Ganske  vist  vil  arbeiderne  stå  sig  på  min 
tantiémelov.  Men  det  vil  også  driftsherrerne 
gjøre.  Ellers  havde  jeg  aldrig  indladt  mig 
på  sagen. 

Julia  Cameron. 
Og    jeg,    som    troede,    De    egentlig    var 
socialist. 

Robert  Frank. 
Jeg  var  det  i  mine  yngre  dage.  Det,  som 
tiltalte  mig  ved  socialismen,  var  netop  dens 
fordring  på  kræfternes  organisation.  Men  jeg 
kom  snart  på  det  rene  med,  at  det  er  ikke 
denslags,  som  er  afgjørende  for  partiets 
masse.  Hvad  den  beherskes  af,  er  ikke 
andet  end  fattigmandsidealer. 

Julia  Cameron. 
Og  nu  forkaster  De  altså  socialismen. 

Robert  Frank. 
Ikke   ubetinget.    Socialisme  —  gjerne   for 
mig,   men   ikke   gjennemført  ved  proletarer. 
Dertil     kræves    et    diktatur.     Intelligensens 
diktatur. 

Julia  Cameron. 

Men  er  det  ikke  så,  at  partiet  samler  flere 
og  flere  intelligente  folk  omkring  sig?  Ved 
universiteterne  slog  det  mig,  hvor  mange 
begeistrede  tilhængere  socialismen  har  blandt 
den  studerende  ungdom. 

Robert  Frank. 

Der  tales  så  meget  om  ungdommens  be- 
geistring  for  det  store  og  ædle.  Men  det, 
de  unge  tiltrækkes  af,  er  i  regelen  ikke  sa- 
gens ideelle  side.  Nei,  det  er  den  sensa- 
tionelle.   Og  sensationer  varer  ikke  længe. 

Julia  Cameron. 

Det  er  nok  sandt,  desværre  —  for  manges 
vedkommende.  Men  for  andre,  tror  jeg,  er 
socialismen  mere  end  en  sensation.  De  slutter 
sig  til  den,  fordi  den  stemmer  med  deres 
retfærdighedsfølelse.  For  vi  kan  da  aldrig 
komme  bort  fra,  at  den  er  grænseløst  uret- 
færdig, den  forskjel,  som  gjøres  på  høie  og 
lave. 

Robert  Frank. 

Der  bør  være  høie  og  lave.  De,  som  står 
nedenfor,  må  kunne  se  for  sig  et  levende 
mål,  som  de  fristes  til  at  stræbe  op  til.    Det 

5  —  Sigurd   Ibsen:     Robert   Frank. 

er  synet  af  afstanden  og  trangen  til  at  over- 
vinde den,  som  sætter  evnerne  i  bevægelse. 
Uden  afstand  intet  fremskridt. 

Julia  Cameron. 
Jeg  tænkte  også  bare  på  den  kunstige  fa- 
stand, den  ufortjente  forskjel,  som  beror  på 
en  tilfældighed.  Den  kan  da  ikke  forsvares. 
For  i  sig  selv  er  jo  et  menneske  ikke  rin- 
gere, fordi  om  han  er  født  i  en  lavere 
samfundsklasse. 

Robert  Frank. 
De  må  ikke  tro,  at  jeg  nærer  denslags 
fordomme.  Min  erfaring  er  tvertimod  den, 
at  grundstoffet  i  samfundslagene  er  forbau- 
sende  ligt.  Rige  og  fattige,  herrer  og  trælle, 
de,  som  kaldes  fornemme,  og  de,  som  kaldes 
simple  —  i  gjennemsnit  er  de  omtrent  det 
samme  krapyl. 

Julia  Cameron. 
Men    når    de   af  naturen  er  lige,  hvorfor 
skal  da  den  ene  klasse  leve  i  overflod,  mens 
den  anden  lider  mangel? 

Robert  Frank. 
Ja  hvorfor?    Dér   rører   De   just  ved  det 

springende  punkt.  Uretfærdigt  er  det,  det 
indrømmer  jeg  villig.  Men  retfærdighed  er 
da  også  en  bisag. 

Julia  Cameron. 
Er  retfærdighed  en  bisag? 

Robert  Frank. 
Der  er  noget,  som  veier  tyngre  end  hen- 
synet til  retfærdighed,  og  det  er  hensynet  til 
kultur.    Og  kulturen  kan  ikke  fremmes  uden 
ved  hjælp  af  en  elite. 

Julia  Cameron. 
Jeg    har    vanket    adskillig    i    det   såkaldte 
bedste   selskab,   og   jeg  synes  ikke,  det  for- 
tjener navnet  elite. 

Robert  Frank. 
Med  elite  mener  jeg  heller  ikke  det  så- 
kaldte bedste  selskab.  Velstand,  kundskaber, 
forfinede  livsvaner,  alt  dette  udgjør  bare 
jordbunden  og  atmosfæren,  hvor  elitens 
blomst  kan  skyde  op.  Eliten  selv,  det  er 
de,  som  viser  os,  hvor  langt  og  hvor  høit 
et  menneske  kan  nå. 

Julia  Cameron. 
Men    sådanne    elitevæsener   kan   da   også 
være  født  i  en  lavere  klasse. 

Robert  Frank. 
De  kan  være  født  der,  men  de  kan  ikke 
vedblive  at  færdes  dernede.  Deres  idéer, 
deres  værker  trænger  til  at  finde  gjenklang, 
de  trænger  til  et  kultursamfund,  som  har 
råd  til  at  interessere  sig  for  andet  og  mere 
end  det  daglige  brød.  Nemlig  for  alt  det 
overflødige,  som  til  syvende  og  sidst  er  det 
mest  fornødne,  fordi  først  det  gjør  en  to- 
benet skabning  til  menneske. 

Julia  Cameron. 
Derfor   skulde   der  altså   værnes   om    de 
privilegerede  klasser.  . 

Robert  Frank. 
Ja,  bare  derfor.  Ikke  for  disse  klassers 
egen  skyld,  men  for  at  have  et  milieu,  som 
skafFer  lys  og  luft  til  de  høieste  menneske- 
exemplarer.  Det  er  meget  vigtigere,  end  at 
den  store  masse  bliver  en  smule  bedre  klædt 
og  ernæret,  end  den  er.  For  ud  af  den  kan 
der  alligevel  ikke  dannes  mere  end  trekvart- 
mennesker. 

Julia  Cameron. 
Men  kunde  ikke  vilkårene  for  den  store 
masse  gjøres  såpas  gode,  at  også  den  fik 
sans  for  kultur?  At  så  mange  som  muligt 
blev  med  om  det,  det  synes  jeg  da  var  det 
allerbedste. 

Robert  Frank. 
Det  var  det  utvilsomt.  Men  tingen  lader 
sig  bare  ikke  gjennemføre.  Idetmindste  ikke 
endnu.  Der  er  for  mange  folk  og  for  få 
subsistensmidler.  Der  er  ikke  nok  af  livets 
goder,  til  at  alle  kan  føre  en  menneskeværdig 
tilværelse. 

Julia  Cameron. 
Skulde  der  virkelig  ikke  være  nok?  Og 
alle  de  rigmænd,  som  vi  ser  omkring  os! 
End  om  de  gav  fra  sig  noget  af  sin  overflod, 
ikke  mere  end  den  del  af  den,  som  de  nu 
kaster  bort  til  extravaganser.  Som  nu  festen 
her  iaften  —  jeg  véd  ikke,  om  min  tante  har 
sagt  Dem,  hvad  den  koster:  hun  fortæller 
det  jo  til  hvem  som  vil  høre  det.  I  balsalen, 
i  promenadehallen  er  væggene  dækket  af  de 
sjeldneste  roser  og  orkidéer.  Bare  deko- 
reringen med  blomster  har  slugt  en  formue.  .  . 

Robert  Frank. 
Jeg  medgiver,  at  man  kan  anvende  sine 
penge  på  nyttigere  måde.  Men  om  alle 
jordens  rigmænd  stillede  alt  sit  gods  til  sam- 
fundets rådighed,  vilde  ikke  de  fattige  være 
stort  bedre  farne  for  det.  Dertil  er  rig- 
mændene altfor  få. 

Julia  Cameron. 
Altfor  få? 

Robert  Frank. 
Ikke  én  af  tusen  er  rig.    Vi  bare  indbilder 
os,   de  er  så  mange,  fordi  de  bemærkes  og 
omtales  og  gjør  sig  gjældende  alle  steder. 

Julia  Cameron. 

Ja,  tog  man  hele  verden  under  ét,  da  vilde 
vel  millionerne  ikke  forslå.  Men  hvis  for- 
søget blev  gjort  indenfor  rige  nationer  som 
englændere  og  franskmænd  og  amerika- 
nere .  .  .  ? 

Robert  Frank. 

Der  er  ingen  rige  nationer.  Englændere 
og  franskmænd  og  amerikanere  er  bare  min- 
dre fattige  end  de  andre.  Fattigdom  er  re- 
gelen i  hvert  eneste  land.    Og  prøvede  man 

på  at  afhjælpe  den  ved  at  skabe  lige  betin- 
gelser for  alle,  hvad  resultat  vilde  der  blive 
af  det?  Jo,  en  farveløs  masse,  hvis  kår  selv 
i  bedste  fald  ikke  nåede  op  til  vor  lavere 
middelstands.  Med  kulturopgaverne  var  det 
da  forbi  —  der  blev  ikke  plads  og  ikke  sans 
for  andet  end  almueinteresser.  .  .  Retfærdig- 
hedens rige  vilde  indvarsle  kulturens  ned- 
gang. 

Julia  Cameron. 
Og  De  mener  ikke,  at  en  anden  samfunds- 
orden vilde  få  velstanden  til  at  stige,  så  der 
blev  mere  end  nok  for  alle? 

Robert  Frank. 

Socialisterne  påstår  det  jo.  Når  først  den 
store  mængde  slippes  til,  når  de  ukyndige 
og  de  kortsynte  får  hånd  i  hanke,  da  bliver 
alt  så  meget  bedre,  da  skal  guldalderen 
komme...  Jeg  tror  nok,  at  produktionen 
kan  gjøres  mere  frugtbringende,  end  den  er. 
Men  da  må  man  slå  ind  på  en  ganske  anden 
vei. 

Julia  Cameron. 

Jeg  begynder  nu  at  forstå,  hvorfor  De 
holder   på   overklassens  herredømme.    Men 

alligevel...  Fornuftig  er  den  kanske,  den 
nuværende  orden,  men  der  er  så  meget  ved 
den,  som  mine  følelser  gjør  oprør  mod. 

Robert  Frank. 
Når   jeg    holder    på    overklassens    herre- 
dømme, er  det  bare  i  mangel  af  noget  bedre. 
Den  ideale  samfundsform  er  det  ikke. 

Julia  Cameron. 
Og  idealet  —  hvordan   vilde   det  se   ud? 

Robert  Frank. 

Det  vilde  intetsomhelst  have  at  bestille  med 
klasser.  For  en  klasse  repræsenterer  bare 
snevre  og  ensidige  formål.  Hverken  penge- 
vælde eller  militærmagt  eller  kirke,  og  endnu 
mindre  almueagtigheden,  har  den  ubetingede 
ret  til  at  herske.  Ånden  skulde  råde,  den 
ene  og  alene. . .  Engang  i  min  ungdom  fore- 
svævede der  mig  en  fremtid . .  .  Men  det  kan 
forresten  være  det  samme .  .  . 

Julia  Cameron. 
Nei,    bliv    ved!     Hvad    var    det    for    en 
fremtid? 

Robert  Frank. 
Jeg  fantaserede  om  en  tingenes  orden, 
hvor  den  elite,  vi  talte  om,  var  den  nye 
suveræn.  Hvis  den  dannede  et  forbund, 
var  den  uovervindelig  i  kraft  af  sin  ånd. 
Men  den  skulde  ikke  misbruge  sin  magt  til 
personlig  fordel.  Tvertom:  den  skulde  be- 
nytte den  til  at  høine  de  andre.  Eliten  skulde 
samle  sig  om  en  fælles  opgave  —  at  antage 
sig  denne  famlende  og  umyndige  menneske- 
hed og  gjøre  ud  af  den  det  ypperste,  den 
overhovedet  kan  blive  til. 

Julia  Cameron. 
Ja!    Sådan   skulde  det  være!    Eliten   bør 
danne  et  forbund!    Og  en  mand  som  De  må 
stå  i  spidsen  for  det! 

Robert  Frank. 
Jeg  kan   desværre  ikke  efterkomme  den 
altfor  smigrende  opfordring.    Der  er  nemlig 
en  hake  ved  tingen,  og  det  er,  at  eliten  ikke 
kan  danne  forbund. 

Julian  Cameron. 
Og  hvorfor  kan  den  ikke  det? 

Robert  Frank. 

Fordi  det  vilde  gå  stik  imod  dens  natur. 
Elitemennesker  har  hver  og  en  sit  høist 
individuelle  særpræg,  og  således  må  det  også 
være,  for  ellers  var  de  jo  ikke  elite.  Men 
just  denne  egenart  hindrer  deres  sammen- 
slutning. . .  De  andre  derimod,  det  menne- 
skelige middelgods,  de,  som  er  formet  på  en 
og  den  samme  læst,  ja  de  er  som  skabt  til 
at  gå  i  flok  og  følge.  Se  bare  til  vore  poli- 
tiske partier. 

Julia  Cameron. 

Partivæsenet  skulde  altså  være  et  tegn  på 
åndelig  underlegenhed? 

Robert  Frank. 
På  en  viss  måde,  ja.  Folk  finder  hver- 
andre i  det,  som  er  fælles,  og  det  fælles  er 
nødvendigvis  det  ordinære.  Og  jo  mere  ordi- 
nære de  er,  både  menneskene  og  deres  for- 
mål, desto  større  chancer  er  der  for  parti- 
dannelse og  dermed  også  for  magt  og  for 
seier. .  .  Det  er  dette,  som  gjør  politiken  så 
usmagelig  og  undertiden  så  håbløs. 

Julia  Cameron. 
Men  De  har  dog  valgt  politiken  til  Deres 
livsopgave.  . . 

Robert  Frank. 

Hidtil    har   den    ikke   været  andet  end  et 
metier  for  mig. 

Julia  Cameron. 
Alligevel  må  der  da  være  stunder,  hvor 
den  fylder  Deres  sind.  Som  ieftermiddag,  da 
De  stod  der  i  parlamentet.  Jeg  synes,  det  måtte 
være  en  stolt  følelse  at  være  den,  hvem  alles 
oine  var  fæstet  på,  og  vide,  De  bare  behø- 
vede at  sige  et  ord  for  at  sætte  hele  landet 
i  bevægelse. 

Robert  Frank. 
Jeg  forsikrer   Dem,   at  netop  i  den  stund 
fløi  mine  tanker  milevidt  bort  fra  al  politik. 

Julia  Cameron. 
Er  det  muligt! 

Robert  Frank. 
Har  De  aldrig  gjort  den  erfaring,  at  i  vig- 
tige øieblikke  kan  Deres  opmærksomhed 
løbe  løbsk?  De  skal  koncentrere  Dem 
om  en  eneste  ting,  situationen  kræver  det, 
men  uvilkårlig  fanges  Deres  interesse  af  en 
gjenstand,  som  ligger  udenfor.  Har  De  ikke 
oplevet  noget  sligt? 

Julia  Cameron. 

jo,  siden  De  nævner  det,  så  husker  jeg  en 
gang.  .  .  Nei,  jeg  vil  ikke  fortælle  det,  det 
er  så  intetsigende.  . . 

Robert  Frank. 
Å  jo,  lad  høre. 

Julia  Cameron. 

Det  er  bare  en  bagatel,  noget,  som  passe- 
rede mig  ved  en  examen . .  . 

Robert  Frank. 
Og  hvad  var  det,  som  passerede  Dem  dér? 

Julia  Cameron. 

Nei,  det  var  ikke  andet,  end  at  profes- 
soren havde  gjort  mig  et  spørgsmål,  men  så 
fik  jeg  øie  på  en  stor  flue,  som  krøb  så 
besynderlig  langsomt  henover  bordet,  og  jeg 
kunde  ikke  lade  være  at  stirre  på  den,  den 
formelig  hypnotiserede  mig,  så  jeg  glemte  at 
svare.  .  .  Mere  var  det  ikke  —  uf,  det  er  så 
dumt  .  .  . 

Robert  Frank. 

Nuvel,  noget  lignende  var  det,  som  hændte 
mig  idag.    Men  med  den  forskjel,  at  det  ikke 

var  en  flue,  som  optog  mig.  Nei,  det  var 
en  ung  dame.  Og  véd  De,  hvem  det  var? 
Det  var  Dem,  Miss  Cameron. 

Julia  Cameron. 

Mig? 

Robert  Frank. 
De  sad  jo  i  logen  ligeoverfor  min  plads .  .  . 
Straks  jeg  så  Dem,  vakte  Deres  ansigt  et 
minde  hos  mig.  Et  minde  af  den  slags,  som 
kommer  over  os  i  drømme.  Forunderligt: 
som  i  et  lynglimt  synes  vi  at  erindre,  hvad 
vi  dog  aldrig  har  oplevet...  Skjønt  hvem 
véd  ...  Er  De  sikker  på,  Miss  Cameron,  at 
vi  ikke  har  mødtes? 

Julia  Cameron. 
Hvor  skulde  det  have  været? 

Robert  Frank. 
Ja,  hvor  kan  det  have  været?  Ikke  i  den 
existens,  som  vi  kalder  livet  og  virkelighe- 
den. Men  kanske  i  en  anden  tilværelse,  som 
vi  ikke  gjør  os  rede  for.  .  .  Gang  på  gang, 
mens  vi  har  siddet  her  og  taltes  ved,  har 
jeg  følt  det  som  en  gjenkjendelse. 

Julia  Cameron. 
Glæden  ved  gjenkjendelsen  kan  ikke  have 
været  stor.    For  hvad  jeg  har  sagt  i  samta- 
lens  løb,    er   da  så    inderlig   ubetydeligt,    at 
jeg  bare  skammer  mig  over  det. 

Robert  Frank. 
Det  har  De  ingen  grund  til.  Og  forresten 
kommer  det  heller  ikke  an  på  det,  som  man 
sådan  siger.  Det  er  ikke  ordene  alene,  som 
åbenbarer  os  et  menneske.  Sjælen  har  andre 
midler  til  at  meddele  sig.  .  . 

(Udefra  høres  en  forvirret  støi.) 

Robert  Frank. 
Hvad  er  det,  som  foregår  derude?.  . .   Å, 
det  er  sandt  .  .  . 

(Gjæster.   som  befinder  sig  i  promenadehallen,  ses 
at  haste  ud  i  retning  af  balsalen.) 

Julia  Cameron. 
Der  må  være  folkeopløb  nede  på  gaden.  .  . 

Robert  Frank. 
Nei,  larmen   kommer  ikke  fra  gaden  lige 
udenfor  .  .  . 

(Han  reiser  sig.  trækker  et  forhæng  tilside  og  åbner 
vinduet.) 

Robert  Frank. 
Det  er  om   hjørnet,   på   den  store  plads, 
som  balsalen  vender  ud  imod  .  . . 

(Julia  Cameron  går  hen  til  vinduet.) 

Robert  Frank. 

Når  De  læner  Dem  ud,  kan  De  se,  hvor 
folk  stimler  did  . .  . 

(Nu  istemmer  enkelte  røster  en  sang,  flere  og  flere 
falder  ind,  og  sluttelig  lyder  det,  som  om  hundreder 
er  med.) 

(Sangen  stanser.  Der  høres  trampen  af  hestehove, 
skrig  og  hvin.) 

Robert  Frank. 

Dér  har  vi  det  ridende  politi.  Nu  rydder 
det  pladsen. 

Julia  Cameron. 
De   stakkars   mennesker!    Bare   der  ikke 
sker  en  ulykke! 

Robert  Frank. 
Nei,    der  er  givet  ordre   til   at  fare  med 
lempe.  Vær  De  ganske  rolig,  Miss  Cameron. 

Prætorius 

(kommer  skyndsomt  ind). 

Véd  du,  hvad  der  er  gået  for  sig? 

Robert  Frank. 

Jeg   kan    så   omtrentlig  forestille  mig  det. 
Men  du  har  kanske  set  det  på  nærmere  hold. 

Prætorius. 
Jeg  var  i  balsalen,  da  spektaklet  brød  løs. 
Dansen  ophørte  naturligvis.  Alle  styrtede 
hen  til  vinduerne  for  at  se,  hvad  der  var 
påfærde.  Derude  stod  pøbelen  og  insulterede 
os.  „Ned  med  Perledronningen!"  råbte  de 
blandt  andet.  Og  så  afsang  de  „Internatio- 
nalen" i  tilgift.  Sligt  hænder  udenfor  en 
fremmed  magts  ambassade.  Det  er  jo  en 
komplet  skandale  .  .  . 

Robert  Frank. 
Ja,  det  er  en  ubehagelig  historie.   Men  nu 
er   jo    mængden   splittet  og  uvæsenet  forbi. 
Politiet  var  opstillet  i   sidegaderne  og  stod 
færdig  til  at  gribe  ind. 

Prætorius. 
Du  vidste  altså,  der  var  planlagt  en  demon- 
stration? Men  hvorfor  blev  den  da  ikke  stop- 
pet på  forhånd?    Havde  det  ikke  været  be- 
dre at  gribe  ind  på  et  tidligere  stadium? 

Robert  Frank. 
Du  er  så  spørgelysten,  Prætorius,  du  er 
altfor  nysgjerrig.  Jeg  går  undertiden  mine  egne 
veie,  ser  du,  jeg  har  mine  små  hemmelig- 
heder, som  jeg  ikke  indvier  nogen  i.  Det 
skulde  da  være,  at  jeg  en  dag  betroede  dem 
til  Miss  Cameron  .  .  .  For  jeg  vil  håbe,  det 
ikke  er  sidste  gang,  vi  mødes? 

Julia  Cameron. 
Nej,  jeg  er  jo  her  i  byen  som  aviskorre- 
spondent, og  da  .  .  . 

Robert  Frank. 
Og   da    vil    De    have    en    interview,   ikke 
sandt?    Deres  tante  fortalte  mig  jo  det.    Og 
vor  samtale  iaften  —  den  var  ingen  interview. 

Julia  Cameron. 
Jeg  får  altså  lov  til  at  opsøge  Dem  en  af 
dagene?  Jeg  er  bare  så  ræd  for  at  være  til 
uleilighed  .  .  . 

Robert  Frank. 
Langtfra.    De  er  velkommen  nårsomhelst 
For  Dem  vil  jeg  altid  være  at  træffe.    Det 
er  da   en   selvfølge,   nu  jeg  har  opdaget,  vi 
er  kjendinger  fra  før. 

6  —  Sigurd   Ibsen:    Robert   Frank. 

Prætorius. 
Jaså,  har  du  mødt  Miss  Cameron  tidligere? 

Robert  Frank. 

Det  er  jeg  viss  på  jeg  har  .  .  .  Men  nu 
foreslår  jeg,  vi  går  ind  og  ser  til  ambassa- 
dricen  og  Mr  Hunter.  Jeg  skylder  dem  at 
udtrykke   min    beklagelse  over  dette  optrin. 

Prætorius. 

Ja,  gjør  endelig  det  .  .  .  Jo  mere  jeg  tæn- 
ker på  det,  jo  pinligere  bliver  det  . . .  At  det 
ikke  lod  sig  hindre  —  det  går  over  min  for- 
stand .  .  . 

Robert  Frank. 

Holder  du  endnu  på  med  dine  funderinger. 
Husk  på,  hvad  jeg  sagde  dig  om  det  store 
kaos.    Dette  her  var  bare  forspillet. 

Prætorius. 

Det  store  kaos?  Ja,  nu  begynder  jeg  san- 
delig at  frygte  for,  det  er  dit  alvor  . . . 

(Robert  Frank  smiler  og  byder  Julia  Cameron  ar- 
men.   Alle  tre  går  ud  mod  promenadehallen.) 


ANDEN  AKT. 

(En  sal  i  indenrigsministeriet.  I  midten  et  aflangt, 
med  grønt  klæde  betrukket  rådsbord,  omgivet  af  høj- 
ryggede stole.  På  væggene  malerier,  forestillende  tid- 
ligere indehavere  af  ministerembedet,  alle  i  uniform. 
Til  høire  to  langt  fra  hinanden  anbragte  vinduer  i 
dybe  hvælvinger.  Ved  det  borteste  et  skrivebord.  Læn- 
gere frem  på  samme  side  et  rundt  bord,  hvorpå  der 
ligger  aviser  og  tidsskrifter,  omkring  det  nogle  læne- 
stole. Til  venstre  en  fløidør  til  sekretærens  værelse.) 
(Robert  Frank  står  ved  rådsbordet  og  blader  i  nogle 
papirer.) 

En  vagtmester 

(åbner  fløidøren  og  melder). 
Hans  excellence  herr  trafikministeren. 

Robert  Frank. 
Er  ikke  herr  Winkelmann  vendt  tilbage? 

Vagtmesteren. 
Herr    sekretær    Winkelmann    har    endnu 
ikke  indfundet  sig,  Deres  excellence. 

Robert  Frank. 

Lad  herr  ministeren  komme  ind. 

(Vagtmesteren  forsvinder,  og  trafikministeren  viser 
sig.  Robert  Frank  opfordrer  ham  med  en  håndbevæ- 
gelse til  at  sidde  ned.  Begge  tager  plads  ved  råds- 
bordet.) 

Robert  Frank. 
Hvilke  nye  jobsposter  har  De  nu  igjen  at 
opvarte  mig  med,  kjære  kollega? 

Trafikministeren. 

Jobsposter  hører  jo  desværre  til  dagens 
orden  —  eller  uorden  burde  man  vel  rettere 
kalde  det. .  .  Her  har  jeg  opsat  en  liste  over 
det  sidste  døgns  hændelser... 

(Han  åbner  en  mappe.) 

Robert  Frank. 
Er  det  den  vanlige  menu?  Nedrevne 
telegrafstolper,  overskårne  telefontråde?  Tak, 
for  den  sags  skyld  behøver  De  ikke  at 
umage  Dem...  Har  De  intet  at  berette  af 
extraordinær  interesse? 

Trafikministeren. 
Jo,  det   har  jeg  rigtignok.    På  østbanesta- 
tionen   blev  der   for  to  timer  siden  opdaget 
en  dvnamitbombe.  .  . 

Robert  Frank. 
Jeg    véd    det   allerede.    Bomben  var  for- 
bundet  med    et   urværk,    hvis    vækker    var 
stillet  på  klokken  elleve. 

Trafikministeren. 
Ja,  da  kunde  den  sprængt  hele  bygningen 
i  luften .  .  . 

Robert  Frank. 
Nei  såmæn  om  den  kunde.  Mekanismen 
havde  en  feil,  som  vilde  hindret  explosionen. 
Det  er  med  dette  attentat  som  med  de  fore- 
gående: bare  stymperarbeide,  udfort  af  uan- 
svarlige enkeltmænd...  Og  ligedan  er  det 
med  den  smule  sabotage  hist  og  her  —  ikke 
andet  end  barneleg,  ingenting,  der  er  forslåg  i. 

Trafikministeren. 
Sabotagen  er  ialfald  generende  nok. 

Robert  Frank. 

Ja,  men  den  vilde  blive  drevet  ganske 
anderledes  eftertrykkelig,  dersom  organisa- 
tionen stod  bagved.  Nei,  lederne  søger  tvert- 
imod  at  afholde  fra  hærværk. 


Trafikministeren. 
I  længden-  må  de  vel  opgive  at  tale  de 
menige  til  fornuft,  for  gjæringen  bliver 
stærkere  dag  for  dag.  Igår  var  der  en  hel 
række  sammenstød.  Arbeidsvillige  blev  over- 
heldt  med  vitriol,  og  der  flød  blod  på  flere 
steder. 

Robert  Frank. 
Der  flød  bare  ikke  blod  nok.  Alle  disse 
optøier  er  lapperi  —  der  må  mere  til,  for  at 
vi  skal  kunne  løfte  armen  til  det  afgjørende 
slag.  Galskaben  har  ikke  udviklet  sig  med 
den  fart,  det  så  ud  til  fra  først  af. . .  Husker 
De,  for  en  voldsom  ophidselse  der  var,  før 
streiken  brød  løs?  Og  jeg  lod  urostifterne 
boltre  sig  —  tilstå  det  bare,  at  De  undrede 
Dem  over  min  langmodighed... 

Trafikministeren. 
Ja,  rent  ud  sagt  undrede  vi  os  alle. 

Robert  Frank. 
Jeg  forholdt  mig  afventende,  fordi  jeg 
tænkte,  at  på  den  måde  vilde  bylden  desto 
snarere  modnes.  Men  jeg  tog  feil.  Knapt 
var  generalstreiken  forkyndt,  før  syndikalist- 
styret ændrede  sin  taktik  og  manede  til  for- 

sigtighed.  De  er  kloge  nok  til  at  skjønne, 
at  de  bliver  den  svagere  part  i  det  øieblik, 
de  giver  os  leilighed  til  at  anvende  våben- 
magt. 

Trafikministeren. 
Det  er  dog  umuligt  andet,  end  at  fanatis- 
men   får   overhånd.     Forbitrelsen    er   steget 
adskillige  grader,   efterat  vi  har  indkaldt  de 
værnepligtige  jernbanemænd  til  tvangstjeneste. 

Robert  Frank. 
Ja,  det  skridt  troede  de  ikke,  vi  vilde 
driste  os  til.  Og  voveligt  var  det  også,  for 
sæt  at  streikerne  havde  besvaret  ordren  med 
en  massenægtelse. . .  Men  hvor  langt  kom- 
mer vi  med  denne  nødhjælp?  Kan  De  klare 
mere  end  halvparten  af  den  sædvanlige  trafik? 

Trafikministeren. 
Neppe  nok  det  engang.  Men  selv  om  vi 
holder  det  gående  for  en  tid,  vil  det  ufeil- 
barlig  ende  med,  at  vi  må  indstille  trænene 
af  mangel  på  kul.  Beholdningerne  strækker 
ikke  til  —  det  er  også  en  af  følgerne  af  denne 
ulyksalige  streik.  Hvad  der  da  vil  ske,  vover 
jeg  knapt  at  udtænke.  Allerede  nu  er  deri 
jo  dyrtid  på  alle  slags  livsfornødenheder. .  . 

Robert  Frank. 

Det  er  åbenbart  ingen  fornøjelse  at  være 

trafikminister    nu    om  dagene ...  Postgangen 

er    blevet   uregelmæssig,  og   for   telegraf  og 

telefon  tør  De  vel  heller  ikke  indestå  mere. 

Trafikministeren. 
Nei,  streikesmitten  breder  sig  overalt.  Nu 
truer  ovenikjøbet  kontorfolkene  med  at  slutte 
sig  til  arbeiderne  —  de  er  misfornøiet  med 
sine  kår  og  udnytter  situationen  til  at  stille 
umulige  krav.  Og  de  kommunale  anstalter 
begynder  også  at  stoppe  op:  gasværker, 
elektricitetsværker,  det  ene  efter  det  andet 
...  Du  store  Gud,  hvad  er  det  for  en  frem- 
tid, vi  går  imøde!  Uden  drivkraft,  uden  lys, 
uden  tilførsel  af  levnetsmidler!  Hungersnød, 
epidemier,  revolution  og  ruin .  .  .  ! 

Robert  Frank. 
Hold  op,  kjære  kollega,  hold  op,  De  nye 
Jeremias,  med  denne  vellystige  svælgen  i 
begrædelige  ting!  Fortsætter  De  på  den  vis, 
da  slutter  vi  beggeto  med  selvmord...  Ja- 
vist, det  kan  se  broget  ud,  men  tro  De  mig: 
trods  alt  behøver  vi  ikke  at  fortvile. 

Trafikministeren. 
Endnu  ikke  kanske.    Men  kommer  det  så 
vidt,   som    der  er  grund  til  at  frygte  for.  .  . 

Robert  Frank. 
Vi    lader  det  simpelthen  ikke  komme  så 
vidt. 

Trafikministeren. 
Ja  men  hvordan  skal  vi  stanse  det? 

Vagtmesteren 

(viser  sig  og  melder): 

Hans  excellence  herr  krigsministeren. 

(Krigsministeren   træder  ind,  hilser  og  sætter  sig  hos 
de  andre.) 

Krigsministeren. 
Jeg  kommer  netop  fra  slottet.   Jeg  var  til- 
sagt til  audiens. 

Robert  Frank. 
Og  hvad  blev  der  talt  om? 

Krigsministeren. 
Hans  majestæt   var  meget  bekymret  over 
gasernes  stilling. 

Robert  Frank. 
Det  er   han  jo  bestandig.    Men  han  bud- 
sendte    Dem    vel   ikke  for  at  klage  sin  nød 
sådan   ganske  i  almindelighed.    Det  dreiede 
sig  formodentlig  om  et  specielt  anliggende? 

Krigsministeren. 
Ja.  Det  var  dekretet  om  beleiringstilstanden, 
som   ængstede  hans  majestæt.    Høistsamme 
så  helst,  at  det  ikke  trådte  i  kraft,  og  ytrede, 
at  kunde  det  på  nogen  måde  undgåes... 

Robert  Frank. 
Og    De    indlod    Dem    på  at  drøfte  dette 
spørgsmål? 

Krigsministeren. 

Jeg   kunde   jo   ikke   godt  vægre  mig,  når 
hans  majestæt  bragte  tingen  på  bane. 

Robert  Frank. 
Hm...  De  véd  jo,  min  bedste  general, 
at  jeg  anser  det  for  mindre  heldigt,  at  de 
herrer  fagministre  udtaler  sig  om  politik, 
når  jeg  ikke  er  tilstede. . .  Nå,  og  hvad  var 
der  så  iveien  med  dekretet?  Hvorfor  skulde 
det  ikke  træde  i  kraft? 

Krigsministeren. 
Hans  majestæt  sagde,  at  det  egentlig  aldrig 
havde  været  hans  mening  at  underskrive  det. 
Man  havde  fået  ham  til  det  ved  en  overrump- 
ling. .  .  Ja,  jeg  beder  om  undskyldning,  men 
jeg  bare  gjentager  det  udtryk,  som  blev  brugt . . . 

Robert  Frank. 

Ingen  årsag.  At  den  gamle  herre  tiltror 
mig  noget  af  hvert,  det  er  jeg  nu  blevet  så 
vant  til,  at  det  ikke  anfægter  mig  mere. . . 
En  overrumpling,  se-se...  Fortalte  han  da 
ikke,  hvordan  det  gik  til,  at  han  underskrev 
dokumentet? 

Krigsministeren. 

Jeg  blev  ikke  gjort  bekjendt  med  de  nær- 
mere omstændigheder. 

Robert  Frank. 
Det  er  ganske  sandt,  at  han  i  begyndelsen 
strittede  imod,  hver  gang  beleiringstilstanden 
kom  på  tale.  Ingen  af  mine  forestillinger 
frugtede.  Men  så  indtraf  demonstrationen 
foran  den  amerikanske  ambassade.  Det  viste 
sig,  at  pøbelen  ikke  engang  veg  tilbage  for 
at  insultere  fremmede  magters  sendebud. 
Den  foreteelse  gjorde  indtryk  på  ham,  og  jeg 
opnåede  dekretet. 

Krigsministeren. 

Men  hidtil  er  det  jo  ikke  kommet  til  ud- 
førelse. 

Robert  Frank. 

Nei,  jeg  lod  datoen  være  uudfyldt  for  at 
have  våbenet  i  baghånd  til  det  rette  øieblik. 
Jeg  har  ventet  længe,  men  nu  er  tiden  inde: 
idag  bliver  belejringstilstanden  proklameret 
over  hele  landet. 

Trafikministeren. 
Idag? 

Robert  Frank. 
Idag  klokken  tolv. 

Trafikministeren. 
Men  hvorfor  netop  idag? 

Robert  Frank. 
Fordi  der  idag  vil  forefalde  en  begivenhed, 
som  gjør  det  nødvendigt  at  gribe  til  de 
yderste  midler.  Hvad  der  kommer  til  at 
hænde,  fortæller  jeg  Dem  ikke  nu,  men  De 
vil  tidsnok  erfare  det. 

Krigsministeren. 
Men  dette  var  jeg  jo  slet  ikke  belavet  på! 

Da  må  jeg  jo  på  timen  udstede  forholds- 
ordrer til  de  militære  chefer!  Men  hvilke 
instruxer  skal  jeg  give?  Derom  har  vi  jo 
ikke  konfereret  endnu! 

Robert  Frank. 
Det  er  også   overflødigt.    Instruxerne  har 
jeg  besørget.    De  er  for  en  stund  siden  blevet 
tilstillet  de  kommanderende  generaler. 

Krigsministeren. 
De  er  da  ikke  blevet  tilstillet  dem  direkte! 

Robert  Frank. 
Nei,  naturligvis  gjennem  krigsministeriet 
som  mellemled.  Jeg  lod  afdelingschefen 
sende  dem  videre,  mens  De  var  på  slottet. 
Der  var  ingen  tid  at  spilde,  og  strengt  taget 
vedrørte  sagen  jo  ikke  Dem. 

Krigsministeren. 
Vedrørte  den  ikke  mig? 

Robert  Frank. 
Ikke   umiddelbart.    Lå   vi  i  krig  med  ud- 
landet,  vilde  jeg  ikke  bestride   Deres  kom- 
petence.   Men  her  står  vi  overfor  indre  uro- 

ligheder,  og  da  er  det  indenrigsministeren; 
som  må  afgjøre,  hvilke  foranstaltninger  der 
bør  træffes.  Krigsministeren  har  bare  at 
svare  for,  at  de  tropper,  som  udkræves,  er 
i  god  kondition.  Og  det  stoler  jeg  på  er 
tilfældet. 

Krigsministeren. 

Tropperne  er  fortræffelige  i  enhver  hen- 
seende. Syndikalisterne  kunde  sparet  sig 
umagen  med  at  smugle  sine  aviser  og  flyve- 
skrifter ind  i  kasernerne.  Nogle  skabbede 
får  er  der  jo  blandt  mandskaberne,  men  i 
det  store  og  hele  er  ånden  upåklagelig. 

Robert  Frank. 
Det  stemmer  med  de  oplysninger,  jeg  har 
modtaget  fra  andre  hold.    Der  er  altså  intet 
til  hinder  for,  at  vi  går  hensynsløst  på. 

Krigsministeren. 
Nei,    for   så   vidt   er   der  intet  til  hinder. 
Ikke  fra   den  side   betragtet.  .  .     Men  hans 
majestæt  ytrede  et  ønske,  som  jeg  ikke  kan 
lade  være  at  omtale. .  . 

Robert  Frank. 
Hvad  var  det  for  et  ønske? 

Krigsministeren. 
Hans  majestæt  antog,  at  beleiringstilstan- 
den  var  nærforestående.  Og  da  mente 
høistsamme,  at  optøierne  såvidt  muligt  burde 
dæmpes  ved  politi  og  kun  undtagelsesvis  ved 
militær. 

Robert  Frank. 
Og  som  grund  angav  han  formodentlig,  at 
arméen   ikke   måtte   gjøres  upopulær  ved  at 
bruges  mod  folket? 

Krigsministeren. 
Ganske  rigtig.    Og  hans  majestæt  tilføiede, 
at  hvis  det  var  nødvendigt  at  anvende  mili- 
tær,  da   måtte   der  ialfald  sørges  for,  at  de 
for  frem  med  al  tænkelig  lemfældighed. 

Robert  Frank. 

De  skulde  kanske  rykke  ud  med  brand- 
sprøiter? 

Krigsministeren. 
I  mit  stille  sind  nærede  jeg  selvfølgelig 
mine  underdanige  tvil.  Men  det  kunde  jeg 
jo  ikke  sige  sådan  lige  ud.  Jeg  er  en  gam- 
mel officer,  og  når  jeg  står  ansigt  til  ansigt 
med  den  øverste  krigsherre... 

Robert  Frank. 
Hvilken  øverste  krigsherre? 

Krigsministeren. 
Jeg  forstår  ikke.  .  .  ? 

Robert  Frank. 
Hør  her:  var  ikke  en  viss  høitstillet  dame 
tilstede  under  audiensen? 

Krigsministeren. 
Jo,  hendes  majestæt  var  nærværende. 

Robert  Frank. 
Da  skjønner  jeg   nok,  hvem  der  var  den 
øverste  krigsherre.  .  .   Men  hvad  svarede  De 
på  det  mærkelige  forlangende? 

Krigsministeren. 
Jeg  svarede,  at  hans  majestæts  ønske  skulde 
blive  efterkommet,  såvidt  det  stod  i  min  magt. 

Robert  Frank. 
Som  jeg  har  forklaret  Dem,  ligger  sagen 
helt  og  holdent  udenfor  Deres  magtområde. 
Det  løfte,  De  har  givet,  forpligter  Dem  altså 
ikke  til  nogetsomhelst.  Og  ligeså  lidt  for- 
pligter  det    mig,   da   det  ikke  er  afgivet  på 

mine  vegne. . .  (Han  reiser  sig.)  For  øieblikket 
har  jeg  ikke  mere  at  sige  Dem,  mine  herrer. 

(De  to  andre  reiser  sig  ligeledes.)    Men   jeg  beder 

Dem  møde  op  til  konference  præcis  klokken 
to.  De  andre  kolleger  er  også  tilsagt.  Vi  kom- 
mer til  at  afhandle  vigtige  ting.  .  . 

(Trafikministeren  og  krigsministeren  går.) 
(Winkelmann  kommer  ind.) 

Robert  Frank. 
Der  er  du  endelig.    Hvor  pokker  bliver 
du  af  så  længe? 

Winkelmann. 

Er  det  kanske  ikke  dig  selv,  som  har  sendt 
mig  afgårde?  Har  jeg  ikke  måttet  traske  til 
byens  yderste  ostkant,  frem  og  tilbage  på 
min  fod?  Du  véd  da,  der  ikke  er  en  spor- 
vogn, ikke  en  droske,  som  kjorer  mere.  Og 
jeg  har  ingen  egen  automobil  til  min  rådig- 
hed... 

Robert  Frank. 
Det  vilde  også  været  uforsigtigt  at  vise  sig 
i   automobil   på   østkanten    nu.    Du  vilde  let 
gjort  dig  bemærket,    Leporello,  og  forstads- 
befolkningen kunde  blevet  nærgående. 

7  —  Sigurd   Ibsen:    Robert   Frank. 

WlNKELMANN. 

Det  blev  den  så  alligevel.  Til  al  ulykke 
mødte  jeg  en  fyr,  som  kjendte  mig,  manden 
til  en  skurekone,  jeg  havde  jaget  bort  for 
dovenskab.  Nu  vilde  han  hevne  sig,  og  så 
brølede  han  til  dem,  som  stod  omkring: 
„Her  ser  dere  en  af  disse  fordømte  udbyt- 
terne, som  skummer  fløden  af  arbeidernes 
sved!".  .  Har  man  hørt  magen  til  sludder. 
Gid  det  havde  været  sandt,  det  han  sagde 
om  mig,  men  jeg  har  nok  aldrig  skummet 
fløden  af  nogenting.  .  . 

Robert  Frank. 
Og  hvordan  gik  det  dig  så? 

WlNKELMANN. 

Med  det  samme  var  jeg  kringsat  af  en 
rasende  flok.  Den  værste  blandt  dem  var 
et  kvindemenneske,  et  næseløst  uhyre,  som 
stak  sit  dødningfjæs  op  i  ansigtet  på  mig  og 
hylte,  at  hun  vilde  drikke  mit  hjerteblod.  Jeg 
kjender  endnu  brændevinsstanken  fra  hendes 
rædselsfulde  gab.  Huf,  jeg  er  lige  ved  at 
kaste  op. . .  Ja,  du  kan  sagtens  le,  men  det 
skulde  bare  været  dig.  .  . 

Robert  Frank. 
Undskyld  min  munterhed,  Leporello,  men 
eg  trænger  til  en  smule  morskab  i  denne 
alvorlige  tid.  Og  du  vil  da  ikke,  jeg  skal 
tage  mig  nær  af  det  lille  eventyr,  for  dit 
dyrebare  skind  blev  jo   frelst,  som  jeg  ser. 

WlNKELMANN. 

Med  nød  og  neppe.  I  sidste  øieblik  kom 
en  politipatrulje,  og  den  fik  jeg  slå  følge  med. 
Jeg  var  på  hjemveien  da  og  havde  heldigvis 
udrettet  mit  ærend. 

Robert  Frank 
Ja,  lad  os  nu  komme  til  hovedsagen  —  du 
fandt  altså  manden  på  det  aftalte  sted? 

WlNKELMANN. 

Det  gjorde  jeg,  og  jeg  må  sige,  at  manden 
og  stedet  passede  til  hinanden  som  et 
galgenfjæs  til  en  mordergrube.  Tænke  sig 
til,  at  jeg,  en  forhenværende  filolog  og  over- 
lærer, skal  give  mig  i  lag  med  den  slags 
subjekter . .  . 

Robert  Frank. 
Å,    du    er   da  selv  en   nokså  durkdreven 
filur.  .  .    Men   fortæl   nu,   hvad   der  kom  ud 

af  mødet.  Kan  han  virkelig  være  os  til  nytte? 
Har  det  noget  på  sig  med  de  papirer,  han 
vil  sælge? 

WlNKELMANN. 

Han  påstod  jo,  de  indeholdt  bevismateriale 
nok  til  at  bringe  alle  syndikalistlederne  i 
tugthuset.  Men  jeg  læste  dem  igjennem  og 
synes  ikke,  de  er  noget  videre  kompromit- 
terende. De  er  ialfald  ikke  værd  den  ublu 
pris,  han  forlanger.  Det  sagde  jeg  ham  også, 
men  da  skulede  han  så  stygt  til  mig,  at  jeg 
skyndte  mig  at  love,  du  skulde  tage  tilbudet 
under  overveielse.  Og  glad  var  jeg,  da  jeg 
slap  bort  fra  hans  hule. .  . 

Robert  Frank. 
Nej,  jeg  tænkte  straks,  det  var  humbug 
det  hele.  Bevisligheder  findes  der  nok,  men 
vi  må  søge  dem  andetsteds.  Og  i  nødsfald 
kan  vi  også  være  dem  foruden...  Ja,  nu 
kan  du  gå,  Leporello.  Men  hold  dig  i  for- 
værelset, for  jeg  ønsker,  at  du,  og  ikke  vagt- 
mesteren, skal  melde  de  besøgende.  Om  en 
liden  stund  venter  jeg  en  høist  anselig  de- 
putation, som  har  krav  på  at  introduceres 
af  ingen  ringere  end  dig,  min  geheime  se- 
kretær. 

WlNKELMANN. 

Hvem  er  det? 

Robert  Frank. 
Ja,  det  skulde  du  bare  vide.    Du  kommer 
til    at    falde    bagover. . .     Nei,  jeg  siger  det 
ikke  —  jeg  vil,  du  skal  overraskes . . . 

(Winkelmann  går,  men  viser  sig  straks  efterpå  i  døren.) 
WlNKELMANN. 

Prætorius    er  her  og  vil  gjerne  tale  med 
dig. 

Robert  Frank. 
Værsågod. 

(Winkelmann  trækker  sig  tilbage,  og  Prætorius 
kommer  ind.) 

Robert  Frank. 
Goddag,    Prætorius.     Hvormed    kan    jeg 
tjene  dig? 

Prætorius. 
Tillad   mig   først  og   fremst  et  spørgsmål. 
Hvad  skal  det  betyde,  at  bygningen  her  be- 
vogtes af  militær? 

Robert  Frank. 
Så  det  har  du  opdaget. 

Prætorius. 
Da  jeg  kom  ind  af  hovedindgangen,  stod 
porten  til  baggården  åben.  Straks  efterpå 
blev  den  lukket,  men  jeg  havde  dog  fået 
øie  på  en  gendarmeriafdeling,  som  stod  op- 
stillet derinde.  Det  ser  jo  ud,  som  om  du 
venter  dig  en  beleiring. . . 

Robert  Frank. 
Ventede  jeg  noget  sligt,  da  nøiede  jeg  mig 
nok  ikke  med  den  håndfuld  gendarmer  nede 
i  gårdsrummet.  Herregud,  det  er  da  så  rime- 
ligt i  disse  dage,  at  der  trænges  et  vagtmand- 
skab. Bryd  dig  nu  ikke  om  den  ting,  Præ- 
torius, men  sid  heller  ned  og  fortæl,  i  hvad 
ærend  du  kommer  hid. 

(Begge  sætter  sig  ved  det  runde  bord  til  høire.) 

Prætorius. 
Jeg  kommer  hid  som  udsending  fra  ar- 
beidsgivernes  forening.  Der  var  bestyrelses- 
møde igåraftes,  og  alle  var  samstemmige  om, 
at  nu  er  tilstanden  blevet  uholdbar.  Så  blev 
det  da  besluttet,  at  man  underhånden  skulde 
anmode  regjeringen  om  at  tage  initiativet  til 
en  mægling.  Arbeidsgiverne  er  rede  til  at 
indgå  et  forlig. 


103 

Robert  Frank. 
På  hvilket  grundlag? 

Prætorius. 
Ja,  derpå  var  man  endnu  ikke  rigtig  klar. 
Men   man   mente,    at   fremfor  alt  måtte  for- 
handlinger indledes,   så  vilde  der  altid  lade 
sig  udfinde  et  eller  andet  kompromis. 

Robert  Frank. 
Jeg  skjønner  ikke,  at  der  her  er  rum  for 
et  kompromis.  Det,  som  kampen  står  om, 
er  jo  et  magtspørgsmål,  hvor  driftsherrerne 
ikke  kan  gjøre  indrømmelser  uden  med  det 
samme   at   overgive  sig  på  nåde  og  unåde. 

Prætorius. 
Man  bør  da  idetmindste  lade  det  komme 
an  på  et  forsøg. 

Robert  Frank. 
Selv  om  der  mod  formodning  kom  istand 
et  slags  forlig,  vilde  det  bare  indeholde  spi- 
ren til  nye  stridigheder.  Eller  indbilder  du 
dig,  at  syndikalisterne  vilde  slå  sig  til  ro? 
Denne  gang  siger  de  til  driftsherrerne:  „I 
skal  ikke  få  lov  til  at  benytte  uorganiserede 

arbeidere  i  større  antal,  end  fagforeningerne 
tillader."  Næste  gang  vilde  de  gå  videre  og 
kræve,  at  fagforeningsarbeiderne  skal  råde 
grunden  alene.  Sagen  er:  de  vil  drive  hele 
arbeidermassen  ind  i  organisationerne  og 
dermed  få  hals  og  hånd  over  enhver  bedrift. 
Klassekampen  skal  fortsættes  til  det  yderste 
. . .  Nei,  denne  elendighed  vil  jeg  ikke  være 
med  til  at  forlænge.  Jeg  medvirker  ikke  til 
nogen  mægling. 

Prætorius. 
Du  taler  akkurat,  som  om  der  var  levnet 
os  et  valg.  Men  her  er  intet  valg,  vi  må 
komme  til  forståelse  med  streikerne,  ellers 
indtræder  der  en  national  katastrofe.  Be- 
tænk da,  at  alle  vore  hovedindustrier  holder 
på  at  lammes:  kulgruberne  og  bergværkerne 
er  som  uddøet,  metalfabrikerne  stanser,  tex- 
tilfabrikerne  ligeså.  Etsteds  er  det  arbeids- 
stokken,  som  mangler,  andetsteds  er  det  rå- 
stoffet eller  brændematerialet,  som  slipper  op. 
Og  imens  river  den  udenlandske  konkur- 
rence bestillingerne  til  sig  og  fortrænger  os 
fra  markedet.  Bare  den  uge,  streiken  har 
varet,  har  tilføiet  landet  uberegnelig  skade 
—  otte  dage  til,  og  vi  står  foran  krachet. 

Robert  Frank. 
Alt  dette  véd  jeg  ligeså  godt  som  du.   Men 
inden  otte  dage  vil  situationen  være  forandret. 

Prætorius. 
Der  er  sandelig  ingen  tid  at  spilde,  for 
paniken  har  allerede  meldt  sig.  Kapitalen 
flygter,  publikum  gjør  stormløb  på  banker 
og  sparekasser.  Industriaktierne  daler  —  selv 
har  jeg  tabt  et  ganske  forsvarligt  beløb  på 
kursfald .  .  .  Bare  jeg  kunde  realisere,  før 
papirerne  bliver  aldeles  værdiløse... 

Robert  Frank. 

Hvis    du    vil   lyde  mit  råa,  da  sælger  du 

ikke,  du  opkjøber  tvertimod.    Du  kan  gjøre 

en    glimrende    forretning  med  det,  for  snart 

kommer   industripapirerne    atter  til  at  stige. 

Prætorius. 
Opkjøber  da  du? 

Robert  Frank. 
Nei,  selvfølgelig  ikke.  Som  minister  kan 
jeg  anstændigvis  ikke  indlade  mig  på  børs- 
spekulationer, allermindst  når  jeg  selv  influ- 
erer på  udfaldet.  Men  jeg  kan  jo  altid  give 
andre  et  venskabeligt  vink. 

Prætorius. 

Du  mener  altså,  tingene  vil  tage  en  gun- 
stig vending.  Meget  vel  —  men  hvorfra 
henter  du  denne  fortrøstning?  Sidder  du 
kanske  inde  med  en  hemmelig  tryllestav? 
For  med  magtmidler  kan  du  da  ingenting 
udrette  her.  Det  er  jo  det  fortvilede  ved 
tilstanden,  at  det  er  umuligt  at  komme  disse 
mennesker  tillivs.  De  gjør  jo  ikke  andet  end 
at  benytte  sig  af  sin  ret  til  at  lade  være  at 
arbeide. 

Robert  Frank. 

Syndikalisternes  stilling  er  ganske  vist 
uangribelig,  sålænge  de  holder  sig  inden  lov- 
lighedens grænser. 

Prætorius. 
Og  dem  lader  de  sig  ikke   lokke  ud   af. 
Den  tjeneste  gjør  de  dig  ikke. 

Robert  Frank. 
Du   glemmer  en  ting  —  når  bjerget  ikke 
vil   komme  til  Muhamed,  kan  Muhamed  gå 
til  bjerget. 

Prætorius. 
Dette  forstår  jeg  ikke. 

Robert  Frank. 
Du    vil    meget    snart  komme  til  at  forstå 
det. 

WlNKELMANN 
(kommer  ind). 

En  ung  dame  har  ventet  en  stund  ude  i 
forværelset.  Nu  spørger  hun,  om  hun  får 
komme  tilbage  senere,  og  på  hvad  klokke- 
slet det  var  beleiligt. 

(Han   rækker  Robert  Frank  et  visitkort.) 

Robert  Frank 

(kaster    et    blik    på    kortet,    reiser    sig  og  går  hen  til 
døren,  som  han  åbner). 

Tør  jeg  bede  Dem  komme  ind,  Miss  Came- 
ron.  Det  gjør  mig  meget  ondt,  at  De  har 
måttet  vente.  Havde  jeg  bare  havt  en  anelse 
om,  at  De  var  der. . . 

Julia  Cameron 

(kommer  tilsyne  i  døren). 

Men  forstyrrer  jeg  ikke?  Herrerne  sad 
vist  fordybet  i  en  konference . . . 

Robert  Frank. 
At    modtage  Deres    besøg    er    mig    mere 
magtpåliggende    end    alverdens  konferencer. 

(Winkelmann  går.  Prætorius  har  reist  sig;  der  ud- 
veksles hilsener.  Robert  Frank  byder  Julia  Cameron 
en  lænestol,  og  alle  tre  sætter  sig.) 

Julia  Cameron. 
Jeg  må  virkelig  bede  om  undskyldning 
for  min  påtrængenhed.  Men  vi  journalister 
kan  ikke  altid  være  så  hensynsfulde,  som 
vi  gjerne  vilde.  Mit  blad  i  New  York  har 
sendt  mig  et  telegram,  som  nødsager  mig  til 
at  komme  hid. 

Robert  Frank. 
„Nødsager"  Dem?     Synes  De  da,  det  er 
så  ubehageligt  at  opsøge  mig? 

Julia  Cameron. 
Jeg  kvier  mig  naturligvis  ved  det,  når  jeg 
tænker  på,  hvor  forfærdelig  optaget  De  må 
være  i  disse  dage.  De  har  vigtigere  ting  at 
befatte  Dem  med  end  at  give  en  aviskorre- 
spondent oplysninger. 

Robert  Frank. 
Jeg  skal  med  glæde  give  Dem  alle  de  op- 
lysninger, De  forlanger.  Men  jeg  vil  gjøre 
mere  end  det.  Jeg  vil  skaffe  Dem  en  leilig- 
hed  til  at  distancere  alle  de  andre  korrespon- 
denter. 

Julia  Cameron. 

Å,  hvor  elskværdigt  af  Dem!   Men  hvor- 
dan? 

Robert  Frank. 
Her  i  dette  værelse  vil  jeg  om  en  liden 
stund  have  en  sammenkomst,  som  bliver  af- 
gjørende  for  begivenhedernes  gang.  Hvis 
De  vil,  kan  De  overvære  den  som  øien-  og 
ørevidne.  .  .  Og  du  også,  Prætorius,  siden 
du  nu  engang  er  tilstede. 

Prætorius. 
En  sammenkomst,  siger  du?    Med  hvem? 

Robert  Frank. 
Med  syndikalisternes  timandsråd.   Levinski 
sendte  bud  til  mig  igåraftes,  at  han  og  hans 
kolleger  ønskede  at  møde  heroppe  ved  mid- 
dagstid.   Jeg  venter  dem  altså  hvert  øieblik. 

Prætorius. 
Og  det  fortæller  du  mig  først  nu!. .  .  Men 
da  står  jo  sagerne  slet  ikke  så  håbløst!  De 
vil  rimeligvis  også  slutte  forlig,  de  som  ar- 
beidsgiverne.  Og  så  kommer  de  for  at  på- 
kalde regjeringens  mægling.  Og  når  begge 
parter   gjør   det,  kan  du  umulig  undslå  dig. 

Robert  Frank. 
At  du  kan  være  så  troskyldig,  Prætorius. 
Bad  de  om  godt  veir,  da  vilde  det  ske  gjen- 

nem  en  mellemmand,  da  vilde  de  ikke  ind- 
finde sig  her  selv  med  brask  og  bram.  Når 
Levinski  arrangerer  dette  optog  med  timands- 
rådet  in  corpore,  da  er  det  for  at  sætte  sig 
i  positur,  for  at  fremtordne  et  ultimatum. 

Julia  Cameron. 
Jeg  var  sammen  med  herr  Levinski  igår, 
og   da    sagde    han,  at    ingen   magt  i  verden 
kunde    hindre    syndikalisterne    i   at  få  frem 
det  de  vilde. 

Robert  Frank. 
Dér  kan  du  se,  Prætorius.  .  .   Så  De  har 
talt  med  Levinski . .  . 

Julia  Cameron. 
Ja,  flere  gange. 

Robert  Frank. 
Flere   gange  endogså.     Men  til  mig  kom- 
mer De    ikke  før  idag. . .   Og  hvad  indtryk 
har  De  fået  af  ham? 

Julia  Cameron. 

Både  det  ene  og  det  andet.  Interessant 
er  han  ialfald  og  et  stykke  af  en  charmeur. 
Alle  siger  jo,  han  ligner  Lassalle. 


111 

Robert  Frank. 
Idetmindste  gjør  han  det  udvortes.  Og 
den  lighed  behager  han  sig  også  i  at  dyrke. 
For  én  egenskab  har  han  unægtelig  tilfælles 
med  Lassalle:  den  uhyre  forfængelighed... 
De  kaldte  ham  en  charmeur,  Miss  Came- 
ron .  . . 

Julia  Cameron. 

„Charmeur"  er  kanske  ikke  det  rette  ord. 
Men  vi  amerikanere  har  et  udtryk,  som 
passer  bedre  —  om  en  fører  som  herr 
Levinski  vilde  vi  sige,  han  er  magnetisk. 

Robert  Fran;.. 
Magnetisk  for  folkemasserne  —  ganske 
vist.  Den  klingende  frase,  den  skråsikre 
selvtillid,  den  brutale  fanatisme  —  det  øver 
altid  sin  tiltrækning  på  den  store  hob.  Men 
at  det  skulde  virke  på  Dem,  har  jeg  vanske- 
ligt for  at  begribe. 

Julia  Cameron. 
Det,  som  virker  på  mig,  er  hans  intense 
personlighed.  Forfængelig  er  han  vist,  som 
De  siger,  og  fraser  bruger  han  også.  Men 
bag  småsvaghederne  mærker  man  dog  altid 
hans  flammende  sjæl.     Han  er  ildnet  af  en 

tro,  som  han  gladelig  gik  i  døden  for.  De 
skulde  bare  se  ham  som  martyr. . .  Ja,  en 
martyr  burde  han  blive... 

Rorert  Frank. 
Burde   han    blive    en  martyr?    Hvorfor? 

Julia  Cameron. 
Jo,  for  som  martyr  vilde  han  vise  sig  som 
en    helt  —  da   vilde   det  store  i  ham  åben- 
bare sig  fuldt  ud. 

Robert  Frank. 
Det  lader  til,  De  er  betaget  af  ham,  Miss 
Cameron. 

Julia  Cameron. 
Der  er  noget  betagende  ved  ham,  det  skal 
jeg  ikke  nægte. 

Robert  Frank. 
Da   har   det   vel   lyktes  ham  at  omvende 
Dem  til  syndikalismen?    Skjønt  omvendelsen 
var    kanske  ikke  så  vanskelig,  med  de  me- 
ninger, De  allerede  hyldede... 

Julia  Cameron. 
Jeg   véd    ikke.    om    syndikalisterne    vilde 

anerkjende  mig  som  en  af  deres.  Men  jeg 
tilstår,  at  jeg  har  følt  mig  grebet  af  mangt 
og  meget  af  det,  jeg  har  set  og  hørt  iblandt 
dem  rundt  om  i  landet. 

Robert  Frank. 
De  har  foretaget  en  rundreise? 

Julia  Cameron. 
Herr  Levinski  rådede  mig  til  det.  .  . 

Robert  Frank. 
Atter  herr  Levinski... 

Julia  Cameron. 

Jeg  har  besøgt  industribyerne  og  været  til- 
stede ved  arbeidernes  møder  og  samtalt  med 
dem  i  deres  hjem,  både  med  dem  og  med 
hustruerne.  De  lider  allesammen  ondt,  for 
bidragene  fra  streikekassen  rækker  ikke  langt, 
og  så  er  der  jo  dyrtid  ovenikjøbet.  Men 
alligevel  er  der  ingen  utålmodighed,  ikke  en 
tanke  på  frafald.  Tvertimod  er  der  et  sam- 
hold, en  disciplin,  som  vi  andre  kunde  tage 
exempel  af. 

Robert  Frank. 

Jeg  véd  det  nok:  når  timandsrådet  udsteder 
en  ordre,  da  parerer  de  som  soldater  i  geled. 

8  —  Sigurd   Ibsen  :     Robert   Frank. 

Julia  Cameron. 
Ja,  er  ikke  det  beundringsværdigt? 

Robert  Frank. 
Å,  det  er  da  ikke  så  mærkeligt.  Husk  på, 
at  lydigheden  er  gået  underklassen  i  blodet. 
De  er  opøvet  i  at  dukke  sig  lige  fra  barne- 
årene —  den  økonomiske  afhængighed  fører 
det  med  sig.  Før  var  det  repræsentanter  for 
overklassen,  de  lystrede,  mens  de  nu  lader 
sig  kommandere  af  en  syndikalistisk  komité. 

Julia  Cameron. 
Ja  men  den  forskjel  er  da  også  uhyre  stor. 
Deres  lydighed  er  ikke  blind  mere,  nu  har 
de  en  hensigt  med  at  underordne  sig  —  de 
véd,  det  må  til,  skal  de  kjæmpe  sig  frem 
til  frihed  og  lighed. 

Robert  Frank. 
Til  lighed,  ja,  men  ikke  til  frihed. 

Julia  Cameron. 
Hvorfor  ikke  til  frihed  også?    Hører  ikke 
frihed  og  lighed  sammen? 

Robert  Frank. 
De  nævnes  altid  sammen  i  den  demokra- 

tiske  formel.  Men  i  virkeligheden  er  friheds- 
trangen en  aristokratisk  følelse,  et  særkjende 
for  de  udvalgte.  Som  folk  er  flest,  har  de 
intet  behov  for  en  frihed,  som  de  ikke  en- 
gang véd  hvad  de  skulde  tage  sig  til  med. 
Ligheden  derimod,  ja  dens  idé  er  indenfor 
rækkeevnen  af  hver  en  almuehjerne.  Dette, 
at  ingen  anden  skal  få  lov  til  at  have  eller 
være  noget  mere  end  en  selv,  den  tanke  er 
demokratisk  i  bund  og  grund.  For  alt  de- 
mokrati er  næret  af  misundelse. 

Julia  Cameron. 

Jeg  tror,  De  gjør  arbeidernc  uret.  Vi  aner 
ikke,  vi  andre,  før  vi  har  talt  med  dem,  for 
et  fond  af  idealisme  der  er  i  hele  denne 
bevægelse. 

Robert  Frank. 

Mig  forekommer  bevægelsen  snarere  at 
være  materialistisk.  For  hvad  er  det,  disse 
folks  digten  og  tragten  går  ud  på?  Jo,  en 
ordning,  hvor  der  er  høiest  mulig  løn  og 
kortest  mulig  arbeidstid.  Dertil  billigt  hus- 
rum, gratis  lægehjælp,  forsørgelse  i  alder- 
dommen og  ellers  alle  de  bekvemmeligheder, 
som  en  nøisom  fantasi  kan  udmale  sig.  Så- 
dan ser  det  ud  i  deres  forjættede  land. 

Julia  Cameron. 
Og   kan   man    fortænke  dem  i,  at  de  øn- 
sker sig  disse  ting?    Så  usikker  og  bekym- 
ringsfuld  som  deres  stilling  er.  .  . 

Robert  Frank. 
Nei,  det  fortænker  jeg  dem  ikke  i.     Det, 
som  er  iveien  med  dem,  er  tvertimod  dette, 
at  de  ikke  er  fordringsfulde  nok. 

Julia  Cameron. 
Med  tiden  kommer  de  nok  til  at  stile  på 
høiere  mål.    Men  først  må  de  jo  sørge  for 
at  få  det  lidt  bedre,  end  de  har  det  nu. 

Robert  Frank. 
Naturligvis  må  de  det.  Men  lad  os  da 
også  tage  det  som  den  ganske  selvfølgelige 
ting,  det  er,  og  ikke  skrue  sagen  op  til  en 
større  betydning,  end  den  har.  Der  gjøres 
et  væsen  af  arbeiderprogrammet,  som  om 
det  havde  skjænket  hele  vort  samfund  et 
nyt  evangelium. 

Julia  Cameron. 
Ja  men  det  er  da  også  et  slags  evangelium 
—  et  budskab  om  frelse. 

Robert  Frank. 
Men  frelsen  kan  da  ikke  komme  fra  dem, 
som  selv  trænger  til  hjælp.    Det  er  en  sjæls- 
forvildelse  at  tro,  at  det  er  proletarerne,  som 
kan  gjenføde  samfundet. 

Julia  Cameron. 

Nei,  ikke  proletarerne,  som  de  er,  men 
den  ånd,  som  vil  bringe  proletarerne  lysere 
dage.  Det,  som  skal  gjenføde  samfundet, 
det  er  medfølelsen,  offervilligheden,  trangen 
til  at  gjøre  vel  imod  andre .  .  . 

Robert  Frank. 
Gjøre  vel  imod  andre  —  véd  De,  hvem 
jeg  anser  for  de  sande  velgjørere?  Det  er 
de  store  egoister,  de,  som  udelukkende  har 
været  optaget  af  sin  egen  livsgjerning.  Hver 
enkelt  af  dem  har  udrettet  mere  for  menne- 
skehedens fremgang  end  alle  århundreders 
sygepleiere  tilhobe. 

Prætorius. 
Miss  Cameron,  med  visse  forbehold  må 
jeg  i  det  væsentlige  erklære  mig  enig  med 
min  ven  Frank.  Men  på  den  anden  side 
kan  jeg  også  forstå  og  vurdere  Deres  mod- 
satte standpunkt. 

Robert  Frank. 
Du  er,  som  altid,  mæglingens  mand. 

Prætorius. 

I  dette  tilfælde  vil  jeg  ikke  egentlig  mægle, 
men  så  at  sige  gjøre  ret  og  skjel .  .  .  Det  er 
ganske  i  sin  orden,  Miss  Cameron,  at  disse 
bestræbelser  til  fordel  for  de  fattige  og  for- 
sømte uvilkårlig  tiltaler  Deres  kvindelige 
gemyt.  Kvinden  repræsenterer  jo  det  om- 
sorgsfulde, det  bevarende  element  i  menne- 
skelivet, hun  er  legemliggjørelsen  af  de  blide 
og  passive  dyder.  Og  det  er  visselig  al  ære 
værd.  Men  spørges  der  om  aktivt  frem- 
skridt, skal  der  ske  noget  banebrydende,  ja 
se  da  er  det  rigtignok  mænd,  som  må  gå  i 
spidsen .  .  . 

Julia  Cameron. 
Javist.     Mænd    som    De,   herr  Prætorius. 

Prætorius. 
Hvadbehager.  .  . 

WlNKELMANN 
(kommer  farende  ind). 

Levinski  og  de  andre  er  i  forværelset  — 

hele    timandsrådet   er  der!...    De  forlanger 
at  tale  med  dig!.  .  .  Hvad  skal  jeg  gjøre.  .  .? 

Robert  Frank. 
Skjælver    du?    Bare    slip    dem    ind.    De 
æder  os  ikke. 

(Winkelmann  går.  Robert  Frank  og  Prætorius  reiser  sig.) 
(Levinski  og  de  øvrige  medlemmer  af  timandsrådet 
træder    ind.     De    opstiller  sig  til  venstre,  forrest  Le- 
vinski.) 

Levinski. 

Robert  Frank,  der  er  stunder,  hvor  vi 
føler  det,  som  om  historien  banker  på  vor 
dør.  En  sådan  besøgelsestid  er  det,  vi  gjen- 
nemlever  nu.  Og  vi  er  ikke  ene  om  at  fatte 
situationens  betydning:  hele  verdens  øine  er 
fæstet  på  dette  land.  Lige  meget  enten  de 
er  proletarer  eller  kapitalister,  alle  venter 
de  i  åndeløs  spænding  på  udfaldet  af  denne 
streik,  som  i  omfang  og  virkninger  er  uden 
sidestykke. 

I  den  strid,  som  føres  i  disse  dage,  synes 
chancerne  at  være  meget  ulige  fordelt.  Vi 
eier  ikke  andet  end  vor  tro  og  vor  begei- 
string,  /  råder  både  over  pengemagt  og  mi- 
litærmagt —  I  har  guldet  på  eders  side,  I 
har  stålet  på  eders  side.    Og  dog  er  det  os, 

som  kommer  til  at  seire.  For  hvad  nytter 
guldet,  når  den  uundværlige  arbeidskraft  ikke 
vil  lade  sig  kjøbe,  og  hvad  nyttet  stålet,  når 
de  streikende  ikke  vil  give  jer  påskud  til  at 
bruge  det. 

Vi  bygger  ikke  mere  barrikader,  så  naive 
er  vi  ikke.  Vi  har  udfundet  et  virksommere 
middel  til  at  gjennemdrive  vor  vilje :  de 
korslagte  armes  stilfærdige  taktik.  Følgerne 
ser  vi  allerede:  kapitalismen  sygner  hen  i 
blodfattig  afmagt.  Og  snart  kommer  den  til 
at  trygle  os  om  forlig  —  den  kan  ikke  andet, 
det  er  bare  et  tidsspørgsmål.  Blind  må  den 
være,  som  ikke  øiner  proletariatets  forestå- 
ende triumf. 

De  øiner  den  nok  også,  Robert  Frank, 
men  De  prøver  at  forhale  den  uundgåelige 
afgjørelse.  Et  ørkesløst  foretagende,  som  jeg 
aldrig  gad  spilde  et  ord  på,  hvis  De  ikke 
havde  sat  det  iværk  på  en  måde,  som  må 
fremkalde  den  allerskarpeste  protest. 

Behøver  jeg  at  fortælle  Dem,  hvad  det  er, 
jeg  sigter  til?  Regjeringen  har  mange  syn- 
der på  sin  samvittighed,  men  den  hæsligste 
af  dem  alle  er  dog  den  forbrydelse,  den  nu 
har  begået  mod  vore  kamerater  ved  jern- 
banerne.    Disse    mænd    havde    nedlagt    sit 

ken moralsk  eller  juridisk  kunde  der  reises 
nogen  indvending.  Da  tager  regjeringen  sin 
tilflugt  til  et  skammeligt  kneb.  En  mobili- 
seringsordre  forvandler  de  værnepligtige 
streikere  til  soldater,  og  under  militærdisci- 
plinens trusler  befales  de  til  jernbanetjeneste 
imod  sin  vilje  og  i  strid  med  sin  overbevisning. 

Denne  fremgangsmåde  har  opfyldt  os  med 
afsky  og  harme.  Vi  selv  har  ikke  fjernet 
os  et  eneste  skridt  fra  lovens  grund,  men 
da  er  vi  heller  ikke  tilsinds  at  tåle,  at  vore 
modstandere  bekjæmper  os  ved  hjælp  af 
lovtrækkeri.  Et  lovtrækken,  som  er  ligeså 
troløst  i  sin  planlægning,  som  det  er  bru- 
talt i  sin  udførelse.  Og  timandsrådet  har 
indfundet  sig  her  for  at  kræve,  at  regjeringen 
uden  ophold  tilbagekalder  den  uforsvarlige 
ordre  og  gjengiver  vore  mishandlede  ka- 
merater deres  frihed.  Vogt  Dem  for  at 
trodse  denne  vor  opfordring  —  glem  ikke, 
at  vi  taler  i  hele  arbeiderhærens  navn. 

Vi   venter   på    Deres  svar,  Robert  Frank. 

Robert  Frank. 
De    påberåber    Dem,    at    De  taler  i  hele 
arbeiderhærens    navn.     I    den  anledning  vil 

jeg  minde  Dem  om,  at  kun  firti  procent  af 
arbeiderne  streiker,  og  at  altså  timandsrådet 
bare  repræsenterer  et  mindretal. 

Levinski. 
Men  dette  mindretal  kjæmper  for  arbei- 
dernes  sande  interesser,  og  det  udgjør  en 
magt,  som  de  styrende  må  regne  med.  Når 
firti  procent  af  alle  arbeidere  streiker,  da  er 
det  nok  til,  at  landets  hele  næringsliv  trues 
med  ødelæggelse. 

Robert  Frank. 
Det  indrømmer  jeg.  Men  da  jeg  for  min 
del  ikke  ønsker,  at  næringslivet  skal  øde- 
lægges, er  det  en  given  sag,  at  jeg  træffer 
mine  modforanstaltninger.  Specielt  må  jeg 
sørge  for,  at  jernbanerne  holdes  i  gang,  og 
det  kan  derfor  ikke  falde  mig  ind  at  tilba- 
gekalde den  ordre,  som  har  vakt  Deres  mis- 
hag. 

Levinski. 

Har  De  også  overveiet,  at  experimentet 
er  farligt?  I  Deres  sted  vilde  jeg  betænke 
mig  på  at  lade  trafiken  blive  passet  af  ind- 
kommanderede syndikalister.  På  den  måde 
turde  jernbanen  snart  blive  et  usikkert  be- 
fordringsmiddel. 

Robert  Frank. 
Jeg  er  forberedt  på,  at  i  begyndelsen  vil 
der  forekomme  både  tilfælde  af  sabotage  og 
det  som  er  værre.  Men  jeg  skal  love  for, 
at  hver  ophavsmand,  som  fakkes,  skal  der 
statueres  et  exempel  på,  som  vil  betage  de 
andre  al  lyst  til  at  fortsætte. 

En  syndikalist. 
Bare  sig  det  uden  omsvøb  --  De  vil  sim- 
pelthen lade  dem  skyde. 

En  anden  syndikalist. 
Javist  vil   han    det.    Om  det  så  er  arbei- 
dere,  som  sidder  med  kone  og  barneflok.  .  . 

Robert  Frank. 
En   arbeider   med  kone  og  barneflok  bør 
helst  ikke  indlade  sig  på  den  slags  eventyr. 
Gjør  han   det  alligevel,   får  han  finde  sig  i 
følgerne. 

Første  syndikalist. 

Og   slige   folk  vil  bilde  os  ind,  at  de  har 
hjerte  for  os  arbeidere! 

Robert  Frank. 
Jeg   har    aldrig    påstået,   at  jeg  har  hjerte 
for  arbeiderne. 

Første  syndikalist. 
Gud  hjælpe  mig,  siger  han  det  ikke  bent 
ud! 

Anden  syndikalist. 

Nei,  magen  til  freidighed . . . ! 

Levinski. 
Denne  ublufærdige  tilståelse  skal  vi  ikke 
undlade  at  gjøre  almenheden  bekjendt  med. 
De  har  forespeilet  arbeiderne,  at  de  skulde 
blive  deleiere  i  bedrifterne.  Nu  bliver  det 
klart  for  alle,  hvor  meget  Deres  lovforslag 
er  værd.  De  har  kastet  arbeidervenlighedens 
maske  og  erkjender  selv,  at  hjertet  ikke 
spiller   nogen    rolle   i    Deres  sociale  politik. 

Robert  Frank. 

Der  trængtes  intet  særligt  hjertelag,  men 
bare  en  smule  forstand  til  at  diktere  mig 
mit  lovudkast.  Med  lidt  omløb  i  hovedet 
kan  man  sige  sig  selv,  at  industrien  ikke 
er  tjent  med  konflikter,  men  kræver  enig 
samvirken  mellem  kapital  og  arbeide.  Og 
for  at  sikre  denne  samvirken  vil  jeg  gjøre 
arbeiderne  til  medinteressenter  og  give  dem 
andel  i  udbyttet.  Det  vil  begge  parter  kunne 
stå  sig  på. 

Første  syndikalist. 
Jaså  —  men  arbeidsgiverne  kanske  mest? 

Robert  Frank. 
Utvilsomt   vil    også    arbeidsgiverne   drage 
nytte  af  det. 

Første  syndikalist. 
Tak,  det  vil  vi  ingenting  vide  af. 

Anden  syndikalist. 
Neigu    om    de   skal  få  kåre  til  sig  endda 
mer  end  de  har.    For  det  er  nok  meningen 
med  denne  loven. 

Robert  Frank. 
Meningen  er  at  stifte  arbeidsfred  i  landet. 

Første  syndikalist. 
Jamen  vi  vil  ikke  have  fred!  Kampen 
skal  gå  sin  gang!. . .  De  tror,  De  kan  smøre 
os  om  munden  med  dette  snakket  om  „an- 
del i  udbyttet".  Å  nei,  vi  nøier  os  ikke 
mere  med  smuler  fra  rigmændenes  bord. 
Altsammen  vil  vi  have,  for  det  er  vi  arbei- 
dere,  som  drar  lasset,  og  derfor  er  det  også 
vi,  som  skal  styre  og  stelle. 

Robert  Frank. 

Arbeiderne  er  ikke  modne  til  at  styre  og 
stelle.  Rive  ned,  det  kunde  de,  men  ikke 
bygge  op  igjen.  Det  vilde  nok  lykkes  dem 
at  ruinere  de  rige,  men  derfor  blev  ikke  de 
fattige  velstående.  Resultatet  vilde  bare  blive 
virvar  og  fallit. 

(Murren  blandt  syndikalisterne.) 

Levinski. 
Om  resultatet  kan  vi  tales  ved,  når  det 
foreligger.  Længe  vil  det  ikke  lade  vente 
på  sig,  for  jeg  kan  fortælle  Dem,  at  tidens 
fylde  er  nær.  Det  store  arbeidende  folk 
kræver  sin  plads  i  solskinnet,  det  vil  ikke 
mere  lade  sig  fortrænge  af  et  privilegeret 
fåtal,  ikke  længer  bare  leve  og  lide  for  be- 
rigelsen af  udbyttere.  I  folkedybet  har  der 
ophobet  sig  et  sprængstof,  som  er  stærkere 
end  krudt  og  dynamit:  en  ubetvingelig  trang 
til  at  reise  sig  mod  uretfærdigheden,  en  hel- 
lig indignation,  som  kommer  til  at  lægge 
udbytternes  samfundsbygning  i  aske.  Ingen 
minister  vil  kunne  hindre  det,  hverken  De, 
Robert  Frank,  eller  nogen  anden  leiesvend 
for  en  infam  kapital. 

Robert  Frank. 
Jeg  har  min  mistanke  om,  hvad  der  gjør 
kapitalen   så  infam  i  visse  folks  øine.    Mon 
det  ikke  oftest  er  den  omstændighed,  at  de 
ikke  selv  har  nogen  del  i  den? 

(Vredesudbrud  blandt  syndikalisterne.) 

Levinski. 
Kamerater,  det  er  ikke  med  afbrydelser, 
men  med  taus  foragt,  vi  bør  besvare  mini- 
sterchefens lavtliggende  sigtelse.  Lad  os  ro- 
lig høre  på,  hvordan  han  vedbliver  at  håne 
os:  det  vil  bare  yderligere  stålsætte  vor 
revolutionære  vilje. 

Første  syndikalist. 
Nei    minsandten    om    vi    bryr   os   om  at 
blive  stålsat  på  den  vis,  at  han  står  og  si^er 
grovheder  midt  op  i  synet  på  os! 

Robert  Frank. 
Jeg  bare  udtaler  min  oprigtige  mening. 
Er  det  jer  usmageligt,  det  jeg  siger,  så  husk 
på,  at  det  ikke  er  mig,  som  har  anmodet 
om  denne  sammenkomst.  Forresten  har  den 
varet  længere  end  nødvendigt.  Det  svar,  I 
forlangte,  har  jeg  allerede  givet,  og  da  synes 

jeg  ikke,  der  er  mere  at  drøfte.    Enige  bli- 
ver vi  ikke  alligevel. 

Levinski. 
Nei,  det  skjønner  vi  nok,  at  mellem  Dem 
og  os  er  der  en  afgrund,  som  der  aldrig 
kan  slåes  bro  over...  Nu  går  vi;  men  De 
vil  sande  mine  ord  —  vi  ses  igjen,  Robert 
Frank,  vi  mødes  ved  Filippi. 

(Levinski    og   de    øvrige   medlemmer  af  timandsrådet 
fjerner  sig.) 

Prætorius. 
Gudskelov  at  det  er  forbi.  Jeg  stod  hele 
tiden  og  svedede  af  angst  for,  hvad  dette 
ordskifte  kunde  føre  til.  Et  øieblik  var  jeg 
virkelig  ræd  for,  at  de  vilde  gå  over  til 
håndgribeligheder.  Men  du  var  da  også 
svært  ligefrem  i  dine  udtalelser.  Og  én  ting 
burde  du  absolut  ikke  kommet  med  —  dette 
med  hjertelaget.    Hvorfor  gjorde  du  nu  det? 

Robert  Frank. 
Hvad  sagde  du,  Prætorius  ?  Jeg  hørte  ikke 
efter. . . 

Prætorius. 
Jeg  sagde,  det  var  uforsigtigt  at  ytre  dig, 


129 

som  om  du  ikke  havde  hjerte  for  arbeiderne. 
Det  bliver  naturligvis  bragt  videre,  og  alle  dine 
modstandere  vil  slå  mynt  af  det. 

Robert  Frank. 
Med   mit   forslag   har  jeg  gjort  en  større 
indsats    for   arbeidernes    vel    end    nogen  af 
mine  modstandere. 

Prætorius. 
Ja,  det  har  du  kanske  gjort,  men  hvad  hjæl- 
per det,  når  folk  ikke  tror,  det  kommer  fra 
hjertet.  Almenheden  forlanger  et  bankende 
hjerte  hos  sine  ledende  mænd.  Et  sådant 
hører  så  at  sige  med  til  en  moderne  politi- 
kers udstyr. 

Robert  Frank. 
Har  du  hjerte  for  arbeiderne,  Prætorius? 

Prætorius. 
Siden  de  har  fået  stemmeret,  ma  jeg  vel 
have  hjerte  for  dem.  For  dem  som  for  alle 
de  andre  vælgere,  jeg  som  politiker  er  nødt 
til  at  regne  med.  Og  du  burde  også  lægge 
vind  på  hjertelaget  —  ialfald  burde  du  ikke 
åbenlyst   fornægte  det.  .  .    Men  du  hører  jo 

9  —  Sigurd   Ibsen:    Robert   Frank. 

slet  ikke  på,  hvad  jeg  siger.    Du  er  så  ånds- 
fraværende.    Hvad   er  det,  du  lytter  efter? 

(Winkelmann  styrter  ind.  Gjennem  døren,  som  han 
lader  stå  åben,  trænger  der  en  larm  som  af  en  højrøstet 
trætte  langt  borte.) 

Winkelmann. 

Der  foregår  noget  i  vestibulen!  Det  må 
være  syndikalisterne,  som  er  påfærde!  Jeg 
turde  ikke  se  ud,  for  der  er  en  trampen  og 
skrålen  derude,  som  om  der  var  en  horde 
af  vildmænd! 

Prætorius. 

Du  gode  Gud,  hvad  skal  dette  betyde! 
De  vil  da  ikke  slå  alting  sønder  og  sam- 
men!. .  .  Du  har  opirret  dem,  Frank  —  nu 
mangler  det  bare,  at  de  forgriber  sig  på  os! 

Robert  Frank. 
Det   har   ingen   nød  ...     Nu    er     larmen 
stilnet  af.  .  . 

Prætorius. 
Ja,    det    er    den    virkelig  ...    De   er  gået 
sin  vei . .  . 

Robert  Frank. 
Nei,   de  er  her   fremdeles  —  men  under 
sikker  varetægt. 

Prætorius. 
Sikker  varetægt.  .  .  ? 

Den  vagthavende  officer 

(træder  ind). 

Jeg  tillader  mig  at  melde,  at  Deres  excel- 
lences ordrer  er  udført.  Som  befalet,  tog 
jeg  og  min  peloton  opstilling  i  vestibulen, 
mens  syndikalisterne  havde  foretræde.  Da 
de  kom  ud,  blev  de  uden  større  vanskelighed 
overmandet.  Der  blev  gjort  en  del  modstand, 
men  ikke  af  den  art,  at  nogen  kom  til  skade. 
Efter  Deres  excellences  pålæg  er  de  nu  stængt 
inde  i  bibliotheksrummet. 

Robert  Frank. 
Og  overførelsen  til  fængselet? 

Officeren. 
Den   vil  kunne  foregå  meget  snart.    Vog- 
nene  og  eskorten   er  allerede  på  vei.    Der 
kom  telefonbud  om  det  netop  nu. 

Robert  Frank. 
Det  er  godt. 

Officeren. 

Der  er  endnu  en  sag,  jeg  må  tillade  mig 
at  forebringe.   Arrestanten  Levinski  insisterer 

på   at   blive  ført  frem  for  Deres  excellence. 
Han  påstår,  det  er  af  megen  vigtighed. 

Robert  Frank. 
Gjør  han  det?  Nå,  så  lad  ham  komme  hid. 

Officeren. 
Han  bør  vel  ledsages  af  et  par  af  mine  folk? 

Robert  Frank. 
Selvfølgelig.    Men  jeg  vil  ikke  have  Deres 
folk  herind  til  mig.    Sig  til  gendarmerne,  at 
de   skal   holde   sig  i    forværelset,   mens  jeg 
taler  med  ham. 

Officeren. 
Javel,  Deres  excellence. 

(Han  går.) 

Prætorius. 
Var  det  rigtig  vel  betænkt?    Hvem  véd', 
hvad  det  desperate  menneske  kan  finde  på! 
Han  bærer  kanske  en  revolver  på  sig!    Lad 
endelig  gendarmerne  følge  ham  herind! 

Robert  Frank. 
Sligt  vilde  ikke  være  passende  —  hverken 

for  ham  eller  for  mig.    Det  burde  du  have 
på  følelsen,  Prætorius. 

Prætorius. 
Er  da  denne  episode  i  det  hele  taget  pas- 
sende? Undskyld  min  frimodighed,  men 
denne  pludselige  arrestation  har  noget  theater- 
mæssigt  ved  sig,  som  uvilkårlig  må  vække 
anstød  hos  sindige  politikere.  Som  mange- 
årig parlamentariker  har  jeg  vænnet  mig  til 
at  sætte  pris  på  de  regelrette  fremgangs- 
måder, og  jeg  tilstår,  at  min  sans  for  det 
korrekte. . . 

Robert  Frank. 
Spar    dine    forestillinger   til   senere.     Der 
hører  jeg  dem  komme. 

(Kort  stilhed.) 
(Levinski  viser  sig;  hans  dragt  er  i  uorden.) 

Levinski. 
Hvor  kan  De  vove  at  lade  Deres  soldater 
lægge    hånd   på   os!    Véd   ikke  De,  som  er 
jurist,  at  det  er  kriminelt,  det  De  gjør!   Det 
er  ulovlig  frihedsberøvelse! 

Robert  Frank. 
Frihedsberøvelse    er   det,    men    ulovlig  er 

den   ikke,  for  der  var  lige  i  forveien  blevet 
proklameret  beleiringstilstand. 

Levinski. 
Beleiringstilstand    også!     Dette    bliver    jo 
bedre  og  bedre!...   Men  ihvertfald   har  De 
ikke  det  ringeste  påskud  til  at  holde  os  un- 
der lås  og  lukke! 

Robert  Frank. 
Jeg   har   den  meget  gyldige  grund  til  det, 
at   De   og  Deres  kolleger  udfolder  en  virk- 
somhed, som  ruinerer  landet.    Dette  uvæsen 
er  det  min  pligt  at  gjøre  ende  på. 

Levinski. 
Den   slags  udflugter  godkjender  vi   ikke. 
Vi  kræver  at  blive  løsladt,  og  det  på  timen ! 
Ellers  svarer  vi  ikke  for  følgerne. 

Robert  Frank. 
Hvilke  følger  mener  De? 

Levinski. 
Proletariatet  vil  reise  sig  i  retfærdig  vrede. 
Prøv  ikke  på  at  udfordre  det,  tag  Dem  ivare, 
siger  jeg!  Hidtil  har  kampen  været  ført  med 
mådehold.  Men  fremturer  De  i  Deres  vil- 
kårlighed, får  De  krig  på  kniven! 

Robert  Frank. 
Den  er  jeg  belavet  på.    Men  lad  den  bare 
komme  —  jeg  frygter  ikke  for  udfaldet. 

Levinski 

(ser  et  øieblik  i  taushed  på  Robert  Frank). 

Nu  skjønner  jeg,  hvor  De  vil  hen.  Jeg 
gjennemskuer  nu  Deres  infernalske  plan... 
Hvorfor  denne  lumske  arrestation  fra  et  bag- 
hold? Fordi  De  vil  ophidse  arbeiderne, 
fordi  De  vil  drive  dem  til  det  yderste.  Mod 
fredelige  streikere  kan  De  ingenting  udrette, 
men  lykkes  det  Dem  at  fremkalde  krig,  da 
håber  De,  bevægelsen  kan  jlåes  ned  med  vå- 
benmagt. .  .  Men  det  tør  hænde,  De  har  for- 
regnet Dem.  Også  vi  syndikalister  har  våben, 
hele  oplag  af  dem  —  ikke  geværer  og  kano- 
ner, men  langt  virksommere  ødelæggelses- 
midler.  De  er  kun  bestemt  til  at  anvendes 
i  nødens  time,  men  da  skal  de  også  bruges 
tilgavns,  da  skal  alle  tilintetgjørelsens  kræfter 
slippes  løs! 

Robert  Frank. 

Denne  oplysning  er  interessant.  Det  lader 
til,  at  timandsrådet  ikke  er  så  uskyldigt,  som 
det  hidtil  har  anstillet  sig.  .  .  Nu,  derom  vil 
De  i  tilfælde  blive  forhørt  ved  krigsret. 

Levinski 

(med  løftet  arm). 

Og  De,  Robert  Frank,  skal  stedes  for  en 
anden  ret!  Der  kommer  til  at  holdes  domme- 
dag over  Dem  og  over  hele  det  borgerlige 
samfund!  En  dommedag  farvet  af  blod  og 
flammer  —  kapitalismens  solnedgang,  prole- 
tariatets morgenrøde!  Mellem  brændende 
paladser  og  over  magthavernes  lig  skal  arbei- 
derhæren  drage  ind  i  retfærdighedens   rige! 

(Han  går.) 
(Kort  stilhed.) 

Robert  Frank. 
Jeg  ser,  De  gjør  optegnelser,  Miss  Cameron. 
Men  De  har  det  vist  ubekvemt  dér  De  sidder. 
Vil  De  ikke  tage  plads  derhenne  ved  skrive- 
bordet? 

Julia  Cameron 

(reiser  sig). 

Jo  tak,  hvis  jeg  får  lov.  . .  Det  er  et  tele- 
gram til  mit  blad,  og  det  bliver  nokså  vidt- 
løftigt .  . 

Robert  Frank. 

Jeg  skal  sørge  for,  at  det  afsendes  som 
statstelegram,  så  får  De  det  expederet  sna- 
rest muligt. 

Julia  Cameron. 
De  er  altfor  elskværdig .  .  . 
(Hun  går  hen  og  sætter  sig  ved  skrivebordet.) 

Robert  Frank 

(til  Winkelmann). 

Hvad  står  du  og  venter  på?    Hvorfor  går 
du  ikke  ind  til  dig  selv? 

Winkelmann. 
Jeg  tør  ikke  være  alene  derinde,  sålænge 
de  forfærdelige  mennesker  er  i  bibliotheket 
ved  siden  af.  . .  Undskyld,  at  jeg  sætter  mig, 
men  jeg  har  fået  en  rystelse,  så  jeg  skjælver 
på  alle  lemmer. . . 

(Han  synker  sammen  på  en  stol.) 

Prætorius. 
Det  undrer  mig  i  sandhed  ikke.  Hårene 
kunde  jo  reise  sig  på  ens  hoved,  da  han 
udstødte  sine  trusler  om  mord  og  brand .  .  . 
Tror  du,  der  er  noget  i  det  han  sagde?  At 
de  har  truffet  disse  uhyggelige  forberedel- 
ser...  ? 

Robert  Frank. 

Isåfald   bliver  det  kanske  værre  for  dem 
end  for  os. 

Prætorius. 
Ja,  du  talte  jo  om  at  stille  dem  for  krigs- 
ret.   Og  hvad  så?   Jeg  mener:  hvis  de  fin- 
des skyldig.  .  .  ? 

Robert  Frank. 
Nu,  da  kan  du  vel  tænke  dig,  hvad  dom- 
men vil  lyde  på. 

Prætorius. 
Men  de  andre  vil  øve  gjengjæld,  de  vil 
hevne  sig  frygtelig!  Tag  da  imod  fornuft  — 
du  må  ikke  føre  os  op  i  alle  disse  rædsler! .  .  . 
Du  er  overanstrengt,  Frank,  jeg  kan  ikke 
forklare  mig  det  anderledes.  Det  er  nerverne, 
som  svigter  dig  —  jeg  har  oplevet  det  før.  .  . 

Robert  Frank. 
Ja,  du  har  set  mig  nervøs,  men,  vel  at 
mærke,  efter  møder  i  parlamentet.  Når  man 
fire-fem  timer  itræk  må  høre  på,  hvordan 
snakkemaskinerne  tærsker  langhalm,  da  kan 
man  nok  gå  ud  af  sit  gode  skind...  Men 
idag  føler  jeg  ikke  spor  af  nervøsitet. 

Prætorius, 
Jeg  kan  alligevel  ikke  komme  bort  fra,  at 

det,   du   indlader  dig  på,  er  et  sprang  ud  i 
mørket. 

Robert  Frank. 
Hvad  kan  jeg  gjøre  andet?  Bragte  du  mig 
ikke  nylig  selv  den  besked,  at  nu  er  tilstan- 
den blevet  uholdbar.  Otte  dage  til  på  denne 
vis,  og  vi  står  foran  krachet  —  jeg  citerer 
bare  dine  egne  ord. 

Prætorius. 
Javel,    men    jeg  vilde,   at  knuden   skulde 
løses,   og  ikke,   at  den  skulde  hugges  over. 

Robert  Frank. 
Den  ma  hugges  over  —  der  er  ingen  an- 
den råd. 

Prætorius. 
Ja  men  kunde  du  ikke  hugge  den  over  på 
en  lidt  pynteligere  måde?    Du  udæsker  alle 
rettænkende  menneskers  kritik... 

Robert  Frank. 
Tror  du  ikke,  jeg  véd  det?   Tror  du  ikke, 
jeg  kjender  dem,  disse  forsagte  og  forløiede 
sjæle?    De  har  vist  intet  imod  at  høste  for- 

del  af  min  gjerning,  men  ligefuldt  vil  de 
ryste  misbilligende  på  hovedet  —  for  så  har 
de  alting  i  behold:  både  den  fede  profit  og 
den  gode  samvittighed.  .  .  Nei,  jeg  gjør  mig 
ingen  illusioner.  Selv  om  jeg  går  af  med 
seieren,  vil  der  i  godtfolks  øine  sidde  en 
plet  på  mit  navn.  Men  det  sætter  jeg  mig 
ud  over  —  jeg  blæser  ad  mit  renommée. 

Prætorius. 
En    sådan    ligegyldighed    for    det   almene 
omdømme  er  mildest  talt  uklog. 

Robert  Frank. 
Uklog  er  den  fra  det  hverdagslige  syns- 
punkt. Men  der  findes  en  art  klogskab, 
Prætorius,  som  hæver  sig  over  den  snus- 
fornuftige. Hvad  den  søger,  det  er  ikke  den 
smule  ydre  velfærd,  som  du  opnår  ved  at 
stå  i  pagt  med  samfund  og  omgivelser. 

Prætorius. 
Hvad  søger  den  da,  denne  mærkelige  art 
klogskab? 

Robert  Frank. 
Den  søger  den  velsignede  sindsfred,  som 
man  føler  ved  at  tale  og  handle  i  fuldkommen 

harmoni  med  stemmen  i  ens  indre.  Denne 
høiere  selvopholdelsesdrift  er  den  sande 
klogskab,  —  også  om  den  udvortes  set  fører 
til  vanære  og  undergang. 

Prætorius. 
Jeg  har  svært  liden  tiltro  til  denslags  klog- 
skab.   Da   foretrækker   jeg   den  mere  gang- 
bare sort. 

Robert  Frank. 
Har  du  da  ikke  én  gang  idetmindste  hørt 
denne  bydende  stemme?  —  en  røst,  som  er 
i  dig  og  dog  samtidig  er  over  dig.  .  . 

Prætorius. 
Både    i   mig  og  over  mig?    Nei,  det  har 
jeg  gudskelov  aldrig.  .  .  Og  du  siger,  du  ikke 
er  nervøs. . . 

Robert  Frank. 

Jeg    burde    vidst   det   på    forhånd    —  du 
kan  ikke  forstå  mig. 

Julia  Cameron 

(som  en  stund  har  lyttet  til  samtalen,  springer  op  og 
iler  henimod  Robert  Frank). 

Men   jeg    forstår  Dem!    Nu   først  forstår 
jeg  Dem  helt!   At  jeg  et  øieblik  kunde  tvile 

—  å,  hvor  jeg  angrer  det!.  .  .  Nu  føler  jeg, 
at  det,  De  vil,  er  det  eneste  rigtige!  Og  om 
så  hele  verden  er  imod  Dem,  De  har  tusen 
gange  ret!.  .  .  Jeg  burde  jo  ikke  blande  mig 
i  dette.  Men  jeg  kan  ikke  tie,  jeg  må  få 
sagt  Dem  det!.  .  . 

Robert  Frank. 
Og  jeg  takker  Dem  for,  at  De  siger  det. 

Prætorius. 
Jeg  står  som  himmelfalden,  Miss  Cameron. 
Det  er  knapt  en  halv  time  siden  De  med 
iver  forfægtede  arbejdernes  sag.  Og  nu  tager 
De  med  endnu  større  iver  parti  for  Frank. 
Det  kan  jeg  med  den  bedste  vilje  ikke  rime 
sammen. 

Julia  Cameron. 
Hvem    forlanger   også,  at  De  skal  kunne 
rime  det  sammen?  Jeg  kan  det  så  udmær- 
ket godt. 

Prætorius. 
Nu  ja,  den  kvindelige  logik  er  jo  ubereg- 
nelig.   Men  nu  den  kvindelige  godhed,  Miss 
Cameron  —  burde   ikke   den  forbyde  Dem 
at    opmuntre    Frank    til    dette  uheldsvangre 

foretagende?  Betænk  da,  hvem  det  vil  gå 
ud  over  -  ikke  de  skyldige  alene,  men 
også  hustruer  og  børn .  . 

Julia  Cameron. 
De    appellerer   til    min  godhed  -  -  er  De 
da  så  viss  på,  at  jeg  er  god? 

Prætorius. 
De    tolkede    fornylig    Deres  medlidenhed 
med  de  svage.    Og   således  sømmer  det  sig 
også  for  en  kvinde. 

Julia  Cameron. 

Medlidenhed  med  de  svage  —  udelukker 
da  den  beundringen  for  den  stærke?  Nei, 
den  ene  følelse  er  ligeså  kvindelig  som  den 
anden.  .  .  De  taler  altid  om  „kvinden",  herr 
Prætorius,  som  om  De  kjendte  os  ud  og 
ind,  men  kvindesjælen  er  Dem  vist  aldeles 
fremmed. 

Prætorius. 

Jaså.  Og  hvoraf  slutter  De  det,  om  jeg 
må  spørge? 

Julia  Cameron. 

Jeg  kan  da  ikke  tænke  mig,  at  nogen 
kvinde,  har   skjænket  Dem  sin  fortrolighed. 

Prætorius. 
Nei,  nu  er  det  nok  bedst,  jeg  går.  Atmo- 
sfæren herinde  er  ladet  med  en  elektricitet, 
som  jeg  helst  vil  unddrage  mig.  . .  Farvel, 
Frank  —  gid  du  ikke  måtte  fortryde  det, 
du  nu  er  gået  i  gang  med.  .  .  Jeg  anbefaler 
mig,  Miss  Cameron... 

(Han  går.) 

Robert  Frank 

(til  Winkelmann). 

Jeg  formoder,  du  nu  er  kommet  dig  af 
din  forskrækkelse.  Skulde  det  ikke  være  på- 
tide,  at  du  gik  ind  til  dig  selv  igjen . .  . 

(Winkelmann  reiser  sig  modstræbende  og  går  ud.) 

Julia  Cameron. 
Ja,  jeg  vil  også  gå.  .. 

Robert  Frank. 
Allerede? 

Julia  Cameron. 
Vi   har  opholdt  Dem  altfor  længe...     Så 
var  det  bare  mit  telegram . . . 

Robert  Frank. 
Det    ligger    derborte,  ikke    sandt?  —  jeg 
skal  øieblikkelig  lade  det  expedere...    Men 

der  er  noget,  jeg  må  sige  Dem,  forinden  vi 
skilles.  Det,  som  hændte  for  en  stund  siden 
—  dér  var  skinnet  imod  mig,  men  De  så 
dybere,  og  De  stillede  Dem  på  min  side. 
Aner  De,  hvad  det  betyder  for  mig  netop  nu? 
Mere  end  jeg  nogensinde  vil  kunne  gjen- 
gjælde. 

Julia  Cameron. 

Men  hvad  måtte  De  tænke  om  mig,  at  jeg 
sådan  uden  videre.  .  .? 

Robert  Frank. 
Hvad  jeg  tænkte  om  Dem?    Det  samme 
som  jeg  tænkte  første  gang  vi  såes.   Mindes 
De  den  eftermiddag  i  parlamentet? 

Julia  Cameron. 
Om  jeg  mindes  den! 

Robert  Frank. 
Jeg  vidste  ikke  engang,  hvad  De  hed,  og 
dog  havde  jeg  en  følelse,  som  om  De  altid 
havde  stået  mig  nær. 

Julia  Cameron. 
Den    samme    følelse    havde   jeg.    Og  jeg 
udmalede  mig,  at  vi  traf  hinanden,  og  at  der 

10        Sigurd   Ibsen  :    Robert  Frank. 

kom  en  dag,  hvor  jeg  fik  lov  til  at  være 
Deres  ven.  Men  da  jeg  så  blev  forestillet 
for  Dem  på  ballet,  da  var  al  min  selvtillid 
borte.  Å,  hvor  jeg  var  ræd,  og  hvor  mit 
hjerte  bankede! 

Robert  Frank. 

Men  når  De  ønskede,  vi  skulde  være 
venner,  hvorfor  har  jeg  da  senere  ikke  fået 
et  livstegn  fra  Dem  før  idag?  Var  det  vor 
samtale  den  aften,  som  gjorde  Dem  sky? 
Lod  jeg  falde  ytringer,  som  sårede  Dem, 
uden  at  jeg  vilde  det? 

Julia  Cameron. 
Nei,  det  var  ikke  noget  sådant,  som  afholdt 
mig  fra  at  komme. 

Robert  Frank. 
Hvad  var  det  da,  som  afholdt  Dem? 

Julia  Cameron. 
Det  kan  jeg  ikke  fortælle. 

Robert  Frank. 
Nuvel  —  men  da  De  kom  hid,  havde  jeg 
ihvertfald    det   indtryk,    at     De    var   gledet 
bort    fra    mig  —  jeg    mener:    at   De  havde 
taget  parti  for  de  andre. . . 

Julia  Cameron. 
Fordi  jeg  tog  arbejderne  i  forsvar?  Det 
gjør  jeg  fremdeles.  Arbejderne  har  ret  på 
sin  måde.  Men  De  har  ret  i  en  høiere  for- 
stand. Det  gik  op  for  mig,  da  De  talte  til 
herr  Prætorius  om  den  indre  stemme.  Og 
da  skjønte  jeg  også,  hvad  denne  stemme  kræ- 
vede —  at  den  mindte  Dem  på  det,  De  en- 
gang havde  drømt  om. . . 

Robert  Frank. 
Det,  jeg  engang  havde  drømt  om. .  .? 

Julia  Cameron. 

Husker  De  ikke,  at  De  fortalte  mig  det? 
Eliten  skulde  danne  et  forbund  til  menneske- 
hedens høining.  . . 

Robert  Frank. 
Ja,  og  jeg  forklarede  Dem  tillige,  hvorfor 
eliten  ikke  kan  danne  forbund. 

Julia  Cameron. 
Nei  —  men   når  der  ikke  kan  blive  for- 
bund, da    må    den  enkelte  tage  opgaven  på 
sig.    Og  De  har  havt  mod  til  at  læsse  byr- 
den   på    Deres  skuldre...   Lad  verden  tro, 

De  bare  er  den  kolde  og  praktiske  statsmand, 
men  jeg  véd  det  bedre,  jeg  véd,  De  er  en 
idealist.  . .  Og  jeg  beundrer  Dem  for  det, 
jeg  beundrer  Dem  grænseløst! 

Robert  Frank. 
Jeg  er  ræd  for,  Deres  beundring  vilde 
kjølne,  kunde  De  kaste  et  blik  ind  i  visse 
lønlige  kroge  af  min  sjæl.  Men  nogen  sand- 
hed er  der  jo  i  det,  De  siger.  Idealist,  det 
er  jeg  vel  på  sæt  og  vis. 

Julia  Cameron. 
Ja,  hvem  skulde  være  det,  om  ikke  De? 
Sætter  De  ikke  alt  på  spil  for  gjennemførel- 
sen  af  en  idé?  De  har  havt  en  vision,  som 
ikke  har  givet  Dem  ro,  De  har  i  ånden  set 
et  samfund,  hvor  menneskene  kan  virke  un- 
der leveligere  vilkår,  og  nu  vil  De  bryde 
vei  for  det  ved  alle  midler,  uden  hensyn  til 
de  andre,  uden  hensyn  til  Dem  selv.  .  . 

Robert  Frank. 
Hvor  sælsomt,  at  De  siger  dette  til  mig  nu. 

Julia  Cameron. 
Er  det  sælsomt? 

Robert  Frank. 
Det  er  altid  sælsomt,  når  vore  længslers 
hjernespind  forvandler  sig  til  virkelighed. 
For  just  sådan  vilde  jeg,  De  skulde  tale  til 
mig  —  jeg  stundede  mod  det,  endnu  før  vi 
havde  vekslet  et  ord.  Jeg  gjenkjendte  Dem 
jo  —  det  var  et  af  disse  glimt  fra  en  anden 
tilværelse,  som  uforvarende  trænger  ind  i 
hverdagens  mørkekammer.  .  .  Erindrer  De, 
at  jeg  sagde  Dem  det  forleden  aften? 

Julia  Cameron. 
Der    er    intet,  De    har  sagt  mig,  som  jeg 
ikke  erindrer. 

Robert  Frank. 
Og  er  det  ikke  forunderligt  —  uvilkårlig 
sammenknyttede  jeg  Deres  skikkelse  med 
et  navn,  som  var  ligesom  et  forvarsel  på 
det,  De  skulde  blive  for  mig. . .  Siden  hørte 
jeg,  man  kaldte  Dem  Julia.  Men  det  navn, 
som  anelsen  havde  hvisket,  var  et  andet,  og 
nu   forstår  jeg,  at  det  også  var  det  rette.  .  . 

Julia  Cameron. 
Og  hvad  er  så  mit  rette  navn? 

Robert  Frank. 
For  mig  heder  De  Stella...  Stella,  en 
stjerne,  min  fremtids  stjerne. . .  De  er  kom- 
met tilsyne  under  en  kamp,  som  bliver  af- 
gjørende  for  min  skjæbne  —  kald  det  over- 
tro, om  De  vil,  men  jeg  øiner  heri  en  hem- 
melighedsfuld sammenhæng. .  . 

Julia  Cameron. 
En   stjerne   er  en  veiviser,  en  stjerne  ser 
man    op    til  —  nei,  navnet    passer   ikke  til 
mig.  .  .    Men  Stella  vil  jeg  hede  alligevel.  .  . 

Robert  Frank. 
Forstår   jeg    Dem    rigtig?     De    vil    bære 
dette  navn? 

Julia  Cameron. 
Ja,  jeg  vil  bære  det  fra  nu  af. 

Robert  Frank. 
Det  tiltaler  Dem  altså? 

Julia  Cameron. 
Jeg   sagde  jo,  at  jeg  ikke  syntes  det  pas- 
sede.   Men    jeg    vil    bære  det  af  en  ganske 
særegen  grund. 

Robert  Frank. 
Og  denne  grund  —  det  er. .  .? 

Julia  Cameron. 
Jeg  vilde  helst,  De  skulde  gjætte  det. 

Robert  Frank. 
Men  sæt  at  jeg  gjættede  feil.    Det  vil  jeg 

ikke  risikere.  .  . 

WlNKELMANN 
(kommer  ind). 

Den  vagthavende  officer  er  derude. 

Robert  Frank. 
Bed  ham  vente  et  øieblik. 

WlNKELMANN. 

Han    siger,  han    har    at    afgive    en  vigtig 
melding.    Det  er  vist  om  syndikalisterne... 

Robert  Frank. 
Bed  ham  vente,  hører  du. 

(Winkelmann  forsvinder.) 

Julia  Cameron. 
Nei,  nu  går  det  ikke  an,  at  jeg  bliver  her 
længer.    Farvel! 

Robert  Frank. 
Bare  ét  ord  til.   Jeg  må  få  vide,  hvorfor 
De  vil  kalde  Dem  Stella. 

Julia  Cameron. 

Jeg  kan  ikke  sige  Dem  det.  Det  er  aldeles 
umuligt. 

Robert  Frank. 

De  vil  ikke  sige  mig  det  nu.  Men  næste 
gang  vi  mødes  -  -  vil  De  love  mig  det? 
For  vi  ses  jo  igjen . .  . 

Julia  Cameron. 
Ja,  mon  det?   Jeg  véd  ikke,  om... 

Robert  Frank. 
De  véd  ikke?  Skulde  vi  ikke  mødes  mere? 
Jovist! 

Julia  Cameron. 
Ja,  kanske. .  .    Men  nu  må  jeg  gå.  Farvel 

Robert  Frank. 
Nei,  ikke  farvel,  men  på  gjensyn! 


TREDJE  AKT. 


(Arbeidsværelset  i  ministerchefens  embedsbolig. 
Langs  væggene,  som  er  beklædt  med  gyldenlæders 
tapeter,  står  boghylder  i  mandshøide.  I  baggrunden 
en  fløidør.  Til  venstre  et  vindu,  og  foran  det  et  væl- 
digt egeiræs  skrivebord.  Helt  fremme  på  samme  side 
et  skab.    Til  høire  en  sofa  med  bord  og  stole.) 

Winkelmann  sidder  ved  skrivebordet  og  sysler  med 
endel  dokumenter,  som  han  ordner  i  pakker.) 

(Blix  slikker  hovedet  ind  gjennem  døren.) 

Winkelmann 

(farer  op). 

Hvem  er  det?  Hvad  vil  De  her? .  .  .  A, 
er  det  bare  Dem . .  . 

Blix 

(nærmer  sig). 

Jeg  skræmte  Dem  nok  ordentlig,  Winkel- 
mann. 

WlNKELMANN 
(sidder  ned  igjen). 

Ja,  det  kvækker  i  mig  ved  den  ringeste 
anledning. 

Blix 

(rykker  en  stol  hen  til  skrivebordet  og  sætter  sig). 

Det  er  jo  ikke  venteligt  andet,  end  at  De 
er  nervøs.  Nogen  hver  er  blevet  det  efter 
alle  de  rædsler,  som  har  hændt,  siden  vi 
mødtes  sidst.  Og  særlig  De,  som  i  stillingens 
medfør  må  have  set  mangt  og  meget  på  nær- 
meste hold.  .  . 

WlNKELMANN. 

Set  stort  af  det  har  jeg  egentlig  ikke.  For 
sandt  at  sige  opholdt  jeg  mig  for  det  meste 
i  kjælderen. 

Blix. 

I  kjælderen?  Det  var  da  det  sidste  sted, 
jeg  vilde  valgt.  For  sæt  at  huset  var  røget  i 
luften,  så  havde  De  ligget  der  under  rui- 
nerne.   Levende  begravet  —  fy  for  pokker! 

WlNKELMANN. 

Jeg  tænkte  nok  på  det,  men  hvad  skulde 
jeg  gjøre?  Jeg  tålte  simpelthen  ikke  at  se 
og  høre  alt  det  forfærdelige,  som  gik  for  sig. 

Disse  drøn  og  rystelser  som  ved  et  jord- 
skjælv,  og  om  natten  gjenskinnet  fra  de  bræn- 
dende bygninger.  . 

Blix. 

Ja,  og  skrigene  fra  de  sårede  nede  på 
gaden,  og  synet  af  legemerne,  som  blev 
fragtet  afsted  på  bårer  —  de  tre  døgn,  det 
stod  på,  dem  glemmer  jeg  aldrig.  Men  nu, 
det  er  over,  vilde  jeg  alligevel  ikke  undværet 
den  interessante  oplevelse. 

WlNKELMANN. 

Kalder  De  det  interessant?  Men  gik  det 
ikke  også  ud  over  Deres  blad? 

Blix. 
Jo,  vort  blad  var  jo  ugleset  som  tilholds- 
sted for  streikbrydere,  og  så  fik  vi  da  en 
dag  vor  bombe,  vi  med.  Vore  lokaler  blev 
nokså  stygt  ramponeret,  også  mit  kontor, 
hvor  jeg  netop  var  tilstede. 

WlNKELMANN. 

Men  De  blev  altså  uskadt. 

Blix. 

Uskadt  som  ved  et  under.  Heldigvis  dræbte 

explosionen  bare  en  gammel  dame,  som  var 
kommet  op  for  at  snakke  med  mig.  .  .  Når 
man  har  erfaret  noget  sligt,  da  begynder  man 
igjen  at  tro  på  en  høiere  styrelse. 

WlNKELMANN. 

Jeg  synes  nu,  den  høiere  styrelse  helst 
burde  sparet  os  for  alle  disse  gyseligheder. 
Det  var  jo  som  et  mareridt  —  jeg  kan  lige- 
som ikke  fatte  det  endnu. 

Blix. 

Nei,  der  var  et  skjær  af  uvirkelighed  over 
hele  denne  heksesabbat,  det  er  ganske  sandt. 
At  denne  vor  gode  stad  skulde  blive  herjet 
af  en  rasende  horde  —  denne  masseøde- 
læggelse af  kirker  og  theatre  og  museer  og 
varehuse  —  jeg  havde  en  følelse,  som  om 
vi  var  flyttet  hundreder  af  år  tilbage. 

WlNKELMANN. 

Ja,  det  mindte  om  goterne  og  vandalerne 
i  det  gamle  Rom. 

Blix. 
Disse    her    var   værre  end  goter  og  van- 
daler: de  var  de  rene  vilddyr.    Man  så  det 

bedst  i  forstæderne  -  jeg  kunde  fortælle 
Dem  ting,  så  det  løb  Dem  koldt  ned  ad 
ryggen . . . 

WlNKELMANN. 

Vovede  De  Dem  ud  til  forstæderne? 

Blix. 

Nei,  det  var  jo  livsfarligt,  men  jeg  sendte 
en  reporter  did,  en  flink  ung  mand  —  De 
skulde  høre  ham  berette  om  pøbelens  myr- 
derier. Der  lå  dynger  af  lig,  og  slig  som  de 
var  tilredt!  For  bæsterne  nøiede  sig  ikke 
med  at  dræbe,  de  pinte  o^  de  lemlæstede 
sine  ofre  —  og  kvindfolkene  var  de  værste . . . 

WlNKELMANN. 

Huf  ja,  kvindfolkene.  .  . 

Blix. 

Da  han  kom  derud,  holdt  de  kampen  gå- 
ende endnu.  Pakket  var  forsynet  med  hånd- 
granater, og  dem  kastede  de  på  tropperne, 
hvor  det  kunde  falde  sig.  Tænke  sig  til,  at 
håndgranater  havde  de  også! 

WlNKELMANN. 

Ja,    syndikalisterne   havde  et  helt  arsenal 

af  mordredskaber.  Levinski  briskede  sig  med 
det,  endnu  før  det  brød  løs. 

Blix. 
Men  afstraffelsen  blev  da  også  derefter. 
Ret  som  det  var  fik  min  reporter  øie  på  en 
peloton,  og  foran  den  var  et  dusin  fanger 
opstillet  mod  en  husvæg,  så  lød  der  et  kom- 
mandoord, soldaterne  gav  fyr,  og  hele  du- 
sinet var  expederet  i  en  håndt  'ending.  Og 
skuespillet  gjentog  sig  gang  på  gang.  .  .  Gad 
vide  hvad  denne  historie  har  kostet  af  men- 
neskeliv på  begge  sider  —  det  må  gå  op  til 
tusener. . . 

WlNKELMANN. 

Levinski  var  sandspådd,  da  han  sagde,  der 
vilde  blive  krig  på  kniven.  Han  truede  med 
det  den  dag,  han  blev  arresteret. 

Blix. 

Levinski,  ja...  Og  så  skulde  just  han, 
som  var  hovedmanden,  blive  skånet,  mens 
dommen  blev  exekveret  paa  alle  hans  kol- 
leger. . .  Hvordan  hænger  det  sammen  med 
hans  benådning?  —  det  vilde  jeg  svært  gjerne 
vide.    Kanske  Frank  har  betroet  Dem  det? 

WlNKELMANN 

Nei,  Frank  har  ingenting  oetroet  mig  — 
De  må  spørge  ham  selv.  Men  nu  kan  De 
forresten  ikke  få  ham  i  tale.  Han  er  taget 
ud  etsteds  i  omegnen  og  vender  ikke  til- 
bage før  ikveld. 

Blix. 

Det  véd  jeg,  og  derfor  kom  jeg  også  herop. 
Det  er  Dem,  jeg  vil  snakke  med.  Frank  vil 
jeg  helst  ikke  møde  nu,  jeg  er  nødt  til  at 
rakke  ham  ned  .  .  I  det  hele  taget  er  han 
vel  ikke  god  at  komme  nær  ru  om  dagene? 

WlNKELMANN. 

Han  er,  som  han  altid  har  været.  Jeg  ser 
ingen  forandring  på  ham. 

Blix. 
Det  var  da  besynderligt.  Man  skulde  jo 
tro,  han  var  ude  af  sig  selv  over  den  pludse- 
lige omskiftning.  At  falde  så  svimlende  dybt, 
som  han  har  gjort  —  lige  efter  at  have  nået 
sin  løbebanes  toppunkt! 

WlNKELMANN. 

Ja,  De  kan  så  sige. 

Blix. 
Det  forekommer  mig  som  en  drøm,  at 
for  mindre  end  en  uge  siden  lå  vi  endnu  på 
maven  for  ham  alle  ihob.  Hvad  var  det 
ikke  altsammen,  vi  kaldte  ham —  „syndika- 
lismens betvinger"  o»  „arbeidsfredens  gjen- 
opretter"  og  „samfundets  redningsmand". 
Han  var  faktisk  en  diktator.  . . 

WlNKELMANN. 

En  diktator  som  Sulla... 

Blix. 

Og  nu  er  han  styrtet,  og  beskyldningerne 
regner  ned,  og  der  gjøres  klapjagt  på  ham 
af  alle  partier  og  alle  blade  —  ja,  af  mit  blad 
også,  skjønt  jeg  deltager  ikke  med  lyst.  Men 
til  syvende  og  sidst  er  det  hans  egen  skyld. 

WlNKELMANN. 

Ja,  det  er  hybris,  som  har  bragt  ham  i 
ulykke. 

Blix. 
Hvem  er  det,  som  har  bragt  ham  i  ulykke, 
siger    De?     Er   der   et   fruentimmer  med  i 
spillet? 

WlNKELMANN. 

Nei,  „hybris"  sagde  jeg  —  det  er  et  græsk 
ord,  som  har  betydning  af  overmod. 

Blix. 
Nu  husker  jeg  det  fra  skoledagene.  Man 
mærker,  De  er  en  gammel  filolog.  .  .  Ja, 
overmod  var  det,  da  han  nu  igjen  sammen- 
kaldte parlamentet  og  vilde  tvinge  det  til  at 
vedtage  sin  usalige  tantiémelov.  Vi  tænkte 
jo,  han  var  færdig  med  den  kjæphest  nu .  .  . 
At  ville  gjøre  arbeiderne  til  deleiere  i  indu- 
strien efter  det,  som  havde  hændt,  det  var 
en  altfor  stærk  udfordring  til  de  borgerlige 
partier. 

WlNKELMANN. 

Og  endda   hed   det  sig  et  øieblik,  at  han 
vilde  få  sin  vilje. 

Blix. 
Ja,  majoriteten  var  virkelig  på  nippet  til 
at  give  efter.  De  skar  tænder  af  raseri,  men 
skrækken  sad  dem  endnu  i  livet,  og  Frank 
betragtede  de  som  uundværlig.  Han  havde 
chancer  for  at  vinde,  men  så  stødte  han  på 
den  lille  tue,  som  væltede  læsset. .  .  Var  De 
i  parlamentet  den  dag,  da  afgjørelset  faldt? 

1 !   —  Sigurd   Ibsen  :     Robert   Frank. 

WlNKELMANN. 

Nei,  jeg  går  aldrig  did. 

Blix. 
Det  er  synd,  De  ikke  overvår  komedien 
...  Da  Frank  havde  endt  sin  store  tale, 
meldte  Ulveling  sig  til  ordet  —  det  sursøde 
fjæs,  han  satte  op,  var  ubetaleligt.  Meningen 
var  nemlig,  at  han  på  flertallets  vegne  skulde 
foreslå  et  tillidsvotum.  Siden  har  han  be- 
nægtet det,  men  jeg  véd  det  med  bestemt- 
hed .  .  .  Heldigvis  for  ham  havde  han  knapt 
reist  sig,  før  afbrydelsen  kom .  .  . 

WlNKELMANN. 

Var  det  ikke  en  ganske  ung  fyr,  som  greb 
ind? 

Blix. 

Jo,  forsamlingens  yngste  —  Benjamin,  som 
de  kalder  ham ...  De  skulde  set  den  virk- 
ning, det  gjorde,  da  han  sprang  op  og  brø- 
lede :  „Sig  ham,  at  vi  vil  ikke  vide  af  hans 
lov!  Ingen  akkord  med  mordbrænderpakket!" 
Det  udløste  de  indestængte  følelser.  „Ned 
med  mordbrænderloven!  Ned  med  dikta- 
toren!" rungede  det  fra  alle  kanter.  I  det 
næste  kvarter  var  salen  som  et  oprørt  hav. 

Men  imens  sad  Ulveling  og  skrev.  Han  la- 
vede sin  dagsorden  om  fra  rosenrød  tillid  til 
begsort  mistillid,  og  det  kunstgreb  er  han  da 
nu  blevet  ministerchef  på. 

WlNKELMANN. 

Er  han  udnævnt  nu? 

Blix. 
Véd  De  ikke  det?  Ja,  endelig  er  han  ud- 
nævnt —  det  skede  imiddags.  Det  holdt 
hårdt  at  danne  den  nye  regjjring,  for  alle 
gruppeførerne  vilde  have  del  i  byttet,  og 
resultatet  er  blevet  et  sammensurium  til  at 
få  mavepine  af.  Men  det  kan  være  det  samme 
—  nu  kommer  da  livet  igjen  i  de  gamle 
folder. 

WlNKELMANN. 

For  de  andre  kanske,  men  ikke  for  mig, 
desværre. 

Blix. 

Nei,  Frank  behøver  jo  ingen  sekretær 
mere.  Og  desuden  havde  han  vel  ikke  en- 
gang råd.  Formue  eier  han  ikke,  så  vidt  jeg 
véd . . . 

WlNKELMANN. 

Ikke  en  skilling. 

Blix. 
Og  indtægterne  bliver  det  nok  også  småt 
bevendt  med  fra  nu  af.    Så  han  kan  ingen- 
ting gjøre  for  Dem  længer. . . 

WlNKELMANN. 

Han  har  rigtignok  lovet  at  sørge  for  mig 
indtil  videre.  Men  hans  egen  fremtid  er  jo 
så  utryg.  . . 

Blix. 

Det  er  den.  Han  bliver  kanske  sat  under 
tiltale  og  dømt,  eller  han  må  forlade  landet 
. . .  Understøttelsen  fra  Frank  bør  De  ikke 
bygge  på. 

WlNKELMANN. 

Nei,  det  bliver  vel  til  det,  at  jeg  står  på 
bar  bakke. 

Blix. 

Tab  ikke  modet  —  der  findes  vel  en  råd 
...   De  var  jo  lærer  i  sin  tid  . .  . 

WlNKELMANN. 

Jeg  havde  såmæn  drevet  det  til  overlærer. 

Blix. 
Kunde  De  ikke  have  lyst  til  at  blive  det 
påny? 

WlNKF.LMANN. 

Lyst  havde  jeg  nok  til  det  —  men  det  lader 
sig  ikke  gjøre. 

Blix. 
De  mener:  fordi  De  tog  Deres  afsked  un- 
der lidt  kjedelige  omstændigheder.  Pyt,  den 
gamle  historie  kan  der  slåes  en  streg  over. 
Og  går  det  ikke  an  at  give  Dem  en  lærer- 
post, så  får  De  noget  andet  i  stedet.  For 
der  er  en  mægtig  mand,  som  interesserer 
sig  levende  for  Deres  ve  og  vel  . . . 

WlNKELMANN. 

Er  det  sandt?    Hvem  i  alverden  kan  det 
være? 

Blix. 
Ingen  ringere  end  den  nuværende  minister- 
chef. 

WlNKELMANN. 

Ulveling!    Men   han   kjender   mig  jo  slet 
ikke  .  .  . 

Blix. 
Det  gjør  intet  til  sagen.  Han  omtalte  Dem 
for  en  liden  stund  siden  i  min  nærværelse, 
og  jeg  kan  forsikre,  at  De  ikke  er  ham  lige- 
gyldig. De  vil  forresten  snart  erfare  det  af 
hans  egen  mund.  Han  er  allerede  her  i  huset. 

WlNKELMANN. 

Er  han  her  i  huset? 

Blix. 
Ja,  han  var  begribeligvis  utålmodig  efter 
at  tage  sin  embedsbolig  i  øiesyn.  Når  man 
har  gået  i  tyve  aar  og  stundet  efter  at  flytte 
ind  . . .  Og  nu  gjør  han  en  runde,  ledsaget 
af  Prætorius. 

WlNKELMANN. 

Så  Prætorius  er  med  ham  . . . 

Blix. 
Prætorius  er  uadskillelig  fra  ham  nu. 

WlNKELMANN. 

Tænk  at  Ulveling  vil  tage  sig  af  mig.  Herre- 
gud, at  De  ikke  fortalte  mig  det  straks  . . . 


167 

Blix. 
Istedetfor  at  hefte  Dem  med  en  hel  del 
snak  —  sig  det  lige  ud,  jeg  bliver  ikke  for- 
nærmet . . .  Oprigtig  talt,  når  jeg  har  siddet 
her  så  længe  og  passiaret  om  løst  og  fast, 
så  er  det,  fordi  jeg  har  villet  drage  tiden  ud. 

WlNKELMANN. 

Ja  men  hvorfor  har  De  villet  drage  tiden 
ud? 

Blix. 

For  at  være  tilstede,  når  De  og  Ulveling 
træffes.  Jeg  er  nysgjerrig  e/ter  at  se,  hvad 
der  kommer  ud  af  dette  møde  —  jeg  har 
mine  høist  personlige  grunde  . . . 

WlNKELMANN. 

Dette  her  forstår  jeg  ikke  et  levende  muk  af. 
Blix. 

Nei,  selvfølgelig  ikke.  Men  nu  skal  jeg 
forklare  Dem  det  . .  .  Som  De  véd,  har  par- 
lamentet nedsat  en  kommission,  som  har  til 
opgave  at  gjøre  Frank  uskadelig  for  bestan- 
dig. Den  skal  efterspore  alle  de  mørkets 
gjerninger,  som  man  med  rette  eller  urette 
påstår  han  har  forøvet  under  hele  sin  mini- 
stertid. 

WlNKELMANN. 

Ja,  det  kjender  jeg  til.  Men  hvad  har  den 
sag  at  bestille  med  Dem  eller  mig? 

Blix. 

Overmåde  meget.  Den  vedrører  i  virkelig- 
heden både  os  og  Ulveling  og  endda  flere 
...   Se  så,  dér  har  vi  ham  allerede  .  .  . 

(Ulveling  og  Prætorius  kommer  ind.    Blix  og  Winkel- 
mann  reiser  sig.) 

Blix. 
Må  jeg  få  lov  til  at  forestille  . . . 

Ulveling. 
Det   behøves   ikke  —  jeg   véd   jo,    hvem 
denne  herre  er  .  . .  (Til  Winkeimann.)Jeg  tør  vel 
stole  på,  hvad  man  har  sagt  mig  —  at  Frank 
ikke  er  ventende  på  en  stund  endnu? 

WlNKELMANN. 

Han  kommer  først  tilbage  iaften,  Deres 
excellence. 

Ulveling. 

Godt,  så  kan  vi  sætte  os  i  ro  og  mag. . . 

(Han  og  Prætorius  sætter  sig  ved  skrivebordet,  mens 
Blix  tager  plads  ved  bordet  til  høire.)   Ah,   det  var 

velgjørende  at  sidde  ned.    Nu  har  jeg  været 
på  benene  i  flere  timer  . . . 

Blix. 

Det   må   være   blødt  at  hvile  på  magtens 
hynder. 

Ulveling. 
Det  er  altfor  blødt,  mærker  jeg.  Disse 
polstrede  stole  er  ikke  noget  for  mig,  Præ- 
torius  —  dem  vil  jeg  have  ud  af  kontoret, 
når  jeg  nu  flytter  ind.  Jeg  har  jo  fortalt  Dem, 
at  jeg  lider  af  et  onde,  som  har  udviklet  sig 
på  grund  af  mit  stillesiddende  liv  .  .  . 

Prætorius. 
Et  stillesiddende   liv  i  utrætteligt  arbeide. 
De   har   pådraget  Dem  dette  onde  i  almen- 
vellets tjeneste. 

Ulveling. 
Ja,  det  er  jo  altid  en  trøst,  men  forbandet 
ubehageligt  er  det  alligevel.  (Til  Winkelmann.)  De 
sagde,  at  Frank  ikke  kommer  tilbage  før 
iaften.  Hvad  er  det,  han  har  fore?  Véd  De, 
hvor  han  er  taget  hen? 

Winkelmann. 
Han  er  taget  på  landet,  Deres  excellence, 
for  at  finde  sig  en  bolig. 

Ulveling. 
Ja,  her  i  byen  har  han  nok  vanskeligt  for 
at  få  logis? 

WlNKELMANN. 

Det  har  vist  sig  ganske  umuligt,  Deres 
exellence.  Ingen  vil  leie  ud  til  ham,  for  de 
er  rædde  for  attentater. 

Ulveling. 
Han  modtager  vel  mange  truselsbreve? 

WlNKELMANN. 

I  haugevis,  Deres  excellence.  Hele  papir- 
kurven her  er  fuld  af  dem. 

Ulveling. 
Å,  tag  et  ud  og  lad  mig  se. 

(Winkelmann  tager  et  brev  ud  af  papirkurven  og 
rækker  det  til  Ulveling.) 

Ulveling. 

(læser) : 

„Til  sværdet  har  du  grebet,  og  ved  svær- 
det skal  du  omkomme" . . .  Mere  står  der 
ikke.  Det  er  en  uøvet  håndskrift,  men  det 
er  retfærdighedens  røst.  Ja,  retfærdigheds- 
følelsen har  dybe  rødder  i  menigmands  sind. 

Blix. 
Bare  ikke  denne  retfærdighedsfølelse  kom- 
mer til  at  ytre  sig  på  vor  bekostning.  Vi 
sidder  på  et  utrygt  sted  —  hvem  véd,  om 
et  øieblik  regaleres  kanske  vi  med  en  bombe, 
som  var  tiltænkt  Frank. 

Ulveling 

(reiser  sig). 

De  svinebæster!  Skulde  de  virkelig  vove. . . 

Blix. 

Nei,  bombekasternes  tid  er  jo  nu  forbi  — 
det  har  Frank  sørget  for.  Det  var  bare  en 
liden  spøg,  jeg  tillod  mig  at  komme  med. 

Ulveling 

(sætter  sig  igjen). 

En  mindre  velanbragt  spøg.  (Til  Winkeimann.) 
Men  sig  mig,  hvilket  indtryk  gjør  det  så  på 
Frank,  at  man  skyr  ham  som  en  pestbe- 
fængt? Han  véd  vel  med  sig  selv,  at  nu  er 
han  knækket  og  knust  for  alle  tider?  Ser 
man  det  ikke  på  hans  ansigt,  på  hele  hans 
holdning? 

WlNKELMANN. 

Nei,  i  det  ydre  er  han  som  ellers,  Deres 
excellence. 

Ulveling. 
I  det  ydre,  kanhænde.   Men  indvendig,  dér 
stikker  og  dér  svir  det,  det  kan  De  bande  på. 

Blix. 
Lad  os  idetmindste  håbe  det. 

Ulveling. 
Hvad  mener  De  med  det? 

Blix. 
Det  samme,  som  jeg  antager  Deres  excel- 
lence mener  —  lad  os  håbe,  at  lidelsen  måtte 
lutre  hans  sjæl. 

Ulveling. 
Man  véd  aldrig,  om  De  taler  i  alvor,  Blix. 
. . .   Hvad  tror  nu  De,  Prætorius?  Tror  De 
ikke,  at  det  skjærer  og  brænder  i  ham  dag 
og  nat? 

Prætorius. 
Det  er  jeg  overbevist  om  at  det  gjør. 

Blix. 

Ja,  De  må  jo  kjende  ham  bedst,  De,  som 
har  været  intim  med  ham  lige  fra  ungdom- 
men af. 

Prætorius. 
Jeg    har    aldrig   været   intim   med   Frank. 
Denne  snak  om  vort  ungdomsvenskab  er  en 
fabel,  som  jeg  ikke  véd  hvem  der  har  sat  ud. 

Blix. 

Nei,  virkelig?  Dér  ser  man,  hvor  en  kan 
tage  feil  ...  Da  er  det  naturligvis  også  op- 
spind, det  som  berettes  om  den  vennetjeneste, 
som  Frank  skal  have  vist  Dem  forleden  dag. 

Prætorius. 
Hvilken   vennetjeneste   skulde   det  være? 

Blix. 
Jeg  har  hørt  en  fugl  synge  om,  at  det  var 
ham,  som  rådede  Dem  til  den  finansoperation, 
som  nu  har  gjort  Dem  til  millionær. 

Prætorius. 
Jeg  må  protestere  mod  udtrykket  „finans- 
operation".   Det  er  sandt,  at  jeg  gjorde  et  be- 
tragteligt indkjøb  af  industripapirer,  men  det 
skede  ikke  i  håb  om  personlig  vinding. 

Blix. 
Ser  man  det.    Men   hvorfor   opkjøbte  De 
dem  da? 


174 

Prætorius. 
Fordi  jeg  anså  det  for  min  pligt  som  bor- 
ger og  patriot. 

Blix. 

Anså  De  det  for  Deres  patriotiske  pligt 
at  blive  millionær? 

Prætorius. 
Jeg  troede,  De  var  intelligent  nok  til  at  for- 
stå, hvad  jeg  mente.  Industripapirernes  fald 
truede  med  at  hidføre  en  national  katastrofe, 
og  da  gjaldt  det  at  få  kurserne  til  at  stige  ved 
at  bringe  liv  i  omsætningen.  Her  var  det,  jeg 
gik  foran  med  et  godt  exempel. 

Blix. 

Men  når  De  vilde  give  et  godt  exempel, 
hvorfor  optrådte  De  da  ikke  på  det  åbne 
marked?  Det  siges,  at  De  tilkjøbte  Dem  pa- 
pirerne i  al  hemmelighed,  og  at  De  erhver- 
vede dem  for  en  slik  . . . 

Prætorius. 
Folk   siger   jo   så   meget  —  især  de  mis- 
undelige, de  som  ikke  så  til  at  være  ude  itide. 

Blix. 

Ja,  de  siger  jo  også,  at  det  var  ingen  sag 
for  Dem,  herr  Prætorius,  hvem  Frank  gjorde 
opmærksom  på  det  beleilige  øieblik. 

Prætorius. 
Frank   er   ikke   den   mand,    hvis   råd  jeg 
vilde  have  fulgt.    Dertil  er  han  altfor  meget 
ude  af  ligevægt.  Jeg  har  længe  været  på  det 
rene  med,  at  han  ikke  er  normal. 

Ulveling. 
Sig,  at  han  er  gal,  Prætorius,  ravruskende 
gal.  Dér  går  han  hen  og  åbner  uden  videre 
buret  for  Levinski,  så  vi  har  dette  udyr  gå- 
ende omkring  som  et  offentligt  skræmsel. 
Den  skandale  må  der  gjøres  ende  på  —  fyren 
skal  sættes  fast  igjen  snarest  muligt. 

Blix. 
Levinski  har  vist  liden  glæde  af  sin  frihed 
—  han  skal  være  nedbrudt  både  på  sjæl  og 
på  legeme.  Partifællerne  vil  ikke  vide  af  ham 
mere:  de  mistænker  ham  for  at  have  kjøbt 
sin  benådning  ved  forræderi.  Jeg  for  min 
del  tror  det  nu  ikke. 

Prætorius. 
Krigsrettens  forhandlinger  var  jo  hemme- 
lige, men  så  meget  véd  jeg,  at  Levinski  ikke 
gjorde  tjeneste  som  kronvidne.  Havde  han 
prisgivet  sine  medskyldige,  da  vilde  løsla- 
delsen været  forklarlig.  Men  som  det  er, 
kan  jeg  i  Franks  handlemåde  bare  se  et  be- 
klageligt vidnesbyrd  om  svækkede  åndsevner. 

Blix. 
Nei,   véd  De  hvad   —    meget  kan  vi  fra- 
kjende  ham,  men  åndsevnerne  får  vi  sandt 
for  dyden  lade  ham  beholde. 

Ulveling. 
Det  er  ret — fortsæt  Deres  lovtale!  De  har 
været  hans  svorne  tilhænger,  og  i  Deres  in- 
derste hjerte  er  De  det  fremdeles. 

Blix. 

Jeg  har  da  angrebet  ham  kraftig  nok  i  mit 
blad. 

Ulveling. 

Slet  ikke  kraftig  nok.  Man  mærker  i  De- 
res artikler  en  understrøm  af  sympathi,  af 
beklagelse  over  hans  skjæbne  —  prøv  ikke 
på  at  nægte  det. 

Blix. 
Jeg   er  nu  engang  noget  af  et  stemnings- 
menneske, jeg  kan  ikke  hjælpe  for  det. 

Ulveling. 
For  mig  kan  De  være  stemningsmenneske, 
så    meget    De    vil,    bare    De   passer   på,  at 
Deres  stemninger  altid  er  på  den  rette  side. 

Blix. 
Deres  excellence  skal  ikke  få  nogen  grund 
til  misnøie.  Jeg  er  viss  på,  De  vil  finde  be- 
hag i  den  artikel,  som  jeg  kommer  med  i 
anledning  af  ministerskiftet.  Jeg  skulde  ønske, 
jeg  fik  lov  til  at  læse  den  op  —  jeg  har  et 
korrekturaftryk  på  mig.  .  . 

Ulveling. 
Jeg  venter  mig  ikke  stort  af  den.    Men  lad 
høre,  hvad  De  har  brygget  ihob. 

Blix 

(læser) : 

„Robert  Frank  er  styrtet,  og  han  reiser 
sig  aldrig  mere.  For  ham,  som  endnu  for- 
nylig hørte  til  jordens  mægtige,  rummer  frem- 
tiden intet  andet  håb,  end  at  barmhjertig 
glemsel  måtte  sænke  sig  over  hans  brøde- 
tunge  minde." 

12  —  Sigurd  Ibsen  :    Robert  Frank. 

Ulveling. 
Det  er  ikke  ilde.  Men  jeg  synes,  De  skjæl- 
ver  i  mælet  —  er  det  kanske  af  medfølelse? 

Blix. 

Nei,  det  er  bare  det  at  sætningen  har  et 

så  velklingende  fald.    Når  jeg  skriver  noget 

rigtig  vakkert,  bliver  jeg  altid  bevæget  over 

det  selv  —  det  er  en  rent  kunstnerisk  rørelse. 

Ulveling. 
Nå  —  gå  så  videre  i  texten. . . 

Blix 

(læser): 

„Da  det  blev  klart,  at  hans  uberegnelige 
politik  bragte  staten  og  samfundet  til  afgrun- 
dens rand,  vendte  nationen  sig  bort  fra  ham 
og  råbte  efter  en  fører,  under  hvis  ledelse 
der  var  tryghed.  Og  just  som  trangen  var 
størst,  trådte  høvdingen  frem:  han  åbenba- 
rede sig  i  Jakob  Ulvelings  ærværdige  skik- 
kelse." 

Ulveling. 

Nei,  pinedød,  om  De  får  lov  til  at  kalde 
mig  ærværdig!...  Folk,  som  ikke  kjender 
mig,   må  jo  tro,  jeg  er  en  stavrende  olding. 


179 

Blix. 
Vel,  jeg  skal  hitte  på  et  mere  betegnende 
tillægsord...  (Han  læser:)  „I  modsætning  til  Ro- 
bert Frank,  som  ikke  tålte  nogen  selvstæn- 
dighed ved  sin  side,  har  herr  Ulveling  om- 
givet sig  med  medarbejdere,  som  uden  und- 
tagelse er  fremragende  mænd." 

v 

Ulveling. 
Fremragende  vil  jeg  nu  ikke  påstå  de  er. 
Men  lige  meget.  . .    Læs  bare  videre.  .  . 

Blix 

(læser): 

„En  og  anden  vil  måske  undre  sig  over, 
at  der  i  regjeringens  konstellation  ikke  blev 
plads  for  den  nye  stjerne,  som  så  pludselig 
er  dukket  op  på  vort  politiske  himmelhvælv. 
Vi  sigter,  som  man  vil  forstå,  til  den  unge 
repræsentant,  hvem  parlamentet  kaldte  sin 
Benjamin,  men  som  nu  har  vist  sig  at  være 
en  David,  vor  Goliaths  banemand." 

Ulveling. 
Det   må   jeg  sige!    Er  det  på  den  måde, 
De    støtter    mig!     Ved   at   gjøre   indvending 
mod  regjeringens  sammensætning! 

Blix. 
Det  er  ikke  mig,  som  gjør  denne  indven- 
ding.  Jeg   bare    fremholder   den   her  for  at 
imødegå  den  nedenfor.    Kritiken  må  afvæb- 
nes på  forhånd. 

Ulveling. 
Der   bliver   såmæn   ingen  kritik  over,   at 
den  jypling  er  holdt  udenfor. 

Blix. 
Det   er   jeg   ikke  så  sikker  på.    Han  har 
da  spillet  en  fremtrædende  rolle  i  hele  denne 
affære.    Og  netop  det,  at  han  er  så  ung,  er 
et  fortrin  i  mange  folks  øine. 

Ulveling. 
Men  ikke  i  mine.  Jeg  udstår  ikke  unge 
mennesker  —  de  er  bråkende,  og  de  er  næs- 
vise. Det  var  en  frækhed  af  den  grønskol- 
ling at  falde  mig  i  ordet,  som  om  jeg  ikke 
selv  havde  forstand  på  hvad  der  burde  si- 
ges.. .  „David"  titulerer  De  ham  — det  er 
vel  mig,  som  var  David,  skulde  jeg  mene. 
Min  dagsorden  var  det,  som  fældte  Frank, 
og  ikke  bjeffet  fra  den  uopdragne  hvalp. 

Prætorius. 
De  kan  da  ikke  nægte,  herr  Blix,  at  denne 
unge  mand  er  en  høist  umoden  politiker. 
Han  burde  have  nølet  sig  med  sin  første, 
letkjøbte  succes.  Men  i  sin  seiersrus  vilde 
han  overtrumfe  sig  selv,  og  så  kom  han  med 
dette  uoverlagte  forslig  om  undersøgelses- 
kommissionen mod  Frank. 

Blix. 

Et  forslag,  som  desværre  blev  vedtaget 
med  samtlige  stemmer  —  også  Deres,  herr 
Prætorius. 

Prætorius. 
Når  det  engang  var  fremsat,  blev  man  jo 
nødt   til    at   stemme  for  det,  hvis  man  ikke 
vilde   gjøre   sig    mistænkt.     Men   derfor  var 
det  ligefuldt  ubetimeligt. 

Blix. 
Det  var  et  tveegget  sværd.  Skal  det  un- 
der-øges, alt  det,  som  er  gået  i  svang  under 
Franks  regimente,  da  er  jeg  ræd  for,  at  det 
ikke  er  ham,  som  bliver  den  mest  kompro- 
mitterede. 

Ulveling. 
De  er  kanske  urolig  for  Deres  eget  skind  ? 

Blix. 
Det  også.    Men  i  værste  fald  kan  jeg  da 
trøste  mig  med,  at  jeg  kommer  i  udsøgt  sel- 
skab.   Ikke  sandt,  Deres  excellence? 

Ulveling. 
Hvad  er  det,  De  tillader  Dem  at  insinuere? 

Prætorius. 
Herr    Blix,    ieg   afviser    med  harme  den 
blotte    tanke    om,    at    personer  i  fremskudt 
stilling   skulde   have  været  tilgjængelige  for 
korruption. 

Blix. 

Men  hvorfor  er  man  da  så  bange  for,  at 
Frank  skal  hevne  sig  ved  afsløringer?  Og 
hvorfor  er  visse  folk  så  ivrige  for  at  få  fat 
på  hans  papirer?  Ja,  hvorfor  skal  disse  pa- 
pirer endelig  skaffes  tilside? 

Prætorius. 
Fordi  de  turde  vise,  at  Frank  ialfald  har 
forsøgt  sig  i  korruption.    Uden  held,  derom 

tviler  jeg  ikke.  Men  bare  dette,  at  frem- 
trædende mænd  her  hos  os  har  været  udsat 
for  så  fornærmelige  forsøg  —  selve  denne 
kjendsgjerning  vilde  føles  som  en  ydmygelse 
af  det  hele  land.  Vor  hæderlige  nation  må 
spares  for  en  sådan  skam,  og  derfor  bør 
disse  papirer  forsvinde. 

Ulveling. 
Ja,   det   er   godt  og  vel,  at  papirerne  bør 
forsvinde,   men   først  gjælder  det  at  få  tag  i 
dem,  Prætorius. 

Prætorius. 
Herr  Winkelmann  vil  sandsynligvis  kunne 
give  de  nødvendige  oplysninger. 

Ulveling 

(til  Winkelmann). 

Hvorfor  bliver  De  stående  derhenne  ved 
døren?  Tag  en  stol  og  sæt  Dem  her  hos 
mig. 

(Winkelmann  rykker  nølende  en  stol  hen  til  Ulvelings 
og  sætter  sig  på  kanten  af  den.) 

Ulveling. 
Jeg  har  jo  slet  ikke  fået  snakke  rigtig  med 
Dem  endnu.  .  .    De  er  en  slægtning  af  Frank, 
hører  jeg.  .  . 

WlNKELMANN. 

Jeg  er  ikke  egentlig  i  slægt  med  ham, 
Deres  excellence.  Men  jeg  var  gift  med  hans 
søster,  som  nu  er  død. 

Ulveling. 
Nei,  er  hun  død  —  det  var  da  sørgeligt. .  . 
Så  er  De  altså  Franks  svoger  —  da  står  De 
Dem  vel  godt  med  ham?    De  har  intet  havt 
at  beklage  Dem  over  fra  hans  side? 

WlNKELMANN. 

Nei,  det  har  jeg  i  grunden  ikke,  Deres 
excellence. 

Prætorius. 

Dette  svar  geråder  Dem  til  ære,  Winkel- 
mann.  De  kvier  Dem  helt  naturlig  for  at 
blotstille  Deres  svoger.  Men  sandheden  er, 
at  han  overfor  Dem  i  en  påfaldende  grad  har 
ladet  det  mangle  på  hensynsfuldhed. 

Ulveling. 
Det  er  da  vel  ikke  muligt! 

Prætorius. 
Som  et  exempel  kan  jeg  anføre,  at  Frank 
til   stadighed   både   tiltaler  og  betegner  herr 

Winkelmann  med  et  øgenavn.  Han  kalder 
ham  Leporello  —  et  mildest  talt  upassende 
navn  for  en  mand,  som  længe  var  en  ung- 
dommens lærer. 

Ulveling. 
Leporello,  siger  De!  Sligt  byder  han  denne 
høit   fortjente   pædagog!     Nei,   det    tror   jeg 
ikke,  det  vil  jeg  ikke  tro. 

Winkelmann. 
Jo,  det  forholder  sig  virkelig  således,  De- 
res excellence. 

Ulveling. 
Jeg  har  ikke  på  længe  hørt  noget,  som 
har  oprørt  mig  som  dette.  At  ville  gjøre 
sin  egen  svoger,  sin  trofaste  medhjælper  til 
en  lav  og  latterlig  figur  —  det  er  mere  end 
kynisk,  det  er  perverst.  . .  Og  De  har  fundet 
Dem  i  denne  permanente  mishandling? 

Winkelmann. 
Jeg  har  aldrig  likt,  at  han  kalder  mig  Le- 
porello.    Men   jeg   har  ingenting  villet  sige- 

Ulveling. 
Men   nu   skal    De   sige   ham,  at  De  tåler 
det  ikke   mere.     De  forstår   da  vel,  at  han 
krænker  Deres  menneskeværdighed.   Skjøn- 
ner  De  ikke  det? 

WlNKELMANN. 

Jo,  nu  skjønner  jeg  det,  Deres  excellence. 

Ulveling. 
Og  De  må  love  mig,  at  ved  første  leilig- 
hed  giver  De  ham  ren  besked.    Hører  De? 

WlNKELMANN. 

jeg  skal  prøve,  om  jeg  kan,  Deres  excel- 
lence. 

Ulveling. 

De  behøver  ikke  at  være  ræd  ham  længer. 
Fortæl  ham  fra  mig,  at  jeg  vil  give  Dem  op- 
reisning  for  den  tort,  han  har  ladet  Dem 
lide.  De  skal  få  en  stilling,  som  er  langt 
bedre  end  denne  usle  sekretærpost.  En  stil- 
ling, som  svarer  til  Deres  evner  og  for- 
tjenester. 

WlNKELMANN. 

Jeg  véd  ikke,  hvordan  jeg  skal  takke  Deres 
excellence.  .  . 

Ulveling. 
Jeg  forlanger  ingen  tak.  En  retskaffen 
gjerning  rinder  sin  belønning  i  sig  selv.  .  . 
Men  for  at  tale  om  noget  andet  —  hvad  er 
det  for  papirer,  som  ligger  her  på  skrive- 
bordet? 

WlNKELMANN. 

Det  er  alskens  betænkninger  og  forarbei- 
der,  Deres  excellence.  Frank  pålagde  mig 
at  ordne  dem,  før  de  sendes  tilbage  til  kon- 
torerne. 

Ulveling. 

Og  hvor  er  så  de  fortrolige  dokumenter? 

WlNKELMANN 
(ser  spørgende  på  Ulveling). 

Prætorius. 

Hans    excellence    mener  den   samling  af 

skriftstykker,    som    Frank    med    et    mindre 

smagfuldt   udtryk   benævner  kanalje-arkivet. 

Han    pleiede   at   forvare   dem   i   skabet  dér. 

WlNKELMANN. 

Ja,  dér  ligger  de  fremdeles.  Jeg  har  endnu 
ikke  rukket  at  pakke  dem  sammen. 

(til  Ulveling). 

Nu,  det  letter  os  jo  vor  opgave  i  væsent- 
lig grad. 

Ulveling 

(til  Winkelmann). 

Hør  her  —  De  har  vel  ingenting  imod  at 
åbne  skabet  i  min  nærværelse? 

Winkelmann. 

Nei,  når  Deres  excellence  befaler  det,,  er 
det  bare  min  skyldighed. 

Ulveling. 
Bravo.  De  er  en  mand  med  hjertet  på  rette 

Sted.    Han  rækker  Winkelmann  hånden.)   Jeg   høi- 

agter  Dem,  herr  Leporello  —  herr  Winkel- 
mann vilde  jeg  sige  —  undskyld  min  distrak- 
tion. . .  Ja,  lad  os  så  gå  i  gang  med  det  jo 
før  jo  heller. .  . 

(Alle  reiser  sig  og  går  hen  til  skabet,  hvor  Winkel- 
mann begynder  at  famle  ved  låsen.) 

Ulveling. 
Går  det  ikke?    Er  der   noget  iveien  med 
mekanismen? 

WlNKELMANN. 

Nei,  det  er  bare,  fordi  det  er  en  kombina- 
tionslås, Deres  excellence.  Bogstaverne  må 
sættes  sammen  først. . . 

Blix. 
Gammeldagse  greier.    Det  er  vel  et  arve- 
stykke. 

Ulveling. 
Jeg  vilde  give  meget  til  at  se  Franks  ansigt, 
når  han  opdager,  at  fuglen  er  fløiet...    Ah, 
dér  går  skabet  op!. .  .   Men  det  er  jo  tomt! 

Prætorius. 
Midtrummet    er    tomt.     Men   i   skufferne 
kanske. .  . 

WlNKELMANN 
(trækker  skufferne  ud). 

Jeg  begriber  det  ikke.  .  .  Endnu  så  sent 
som  igåraftes .  .  . 

Blix. 
Ikke  en  eneste  papirstump  dér  heller.    . 
Han  er  kommet  os  i  forkjøbet. .  . 

(Kort  stilhed.    Alle  ser  på  hverandre.) 

Ulveling. 
Det  var  da  som  fanden ! 

(Døren  åbnes,  og  Robert  Frank  træder  ind.  Han 
bliver  et  øieblik  stående  og  betragter  de  tilstede- 
værende.) 

Robert  Frank. 
Goddag,  mine  herrer.  Jeg  gratulerer  Dem, 
Ulveling  —  De  er  jo  udnævnt  nu. 

Ulveling. 
Ja,  jeg  er  udnævnt.  . .   jeg  er  udnævnt. . . 
ja,  det  er  jeg. . . 

Robert  Frank. 

Og  da  var  det  Deres  første  tanke  at  gå 
hid  op  til  mig.  Det  er  en  opmærksomhed, 
som  jeg  vurderer  efter  fortjeneste. 

Ulveling. 
Ja,  jeg  syntes,  jeg  burde  aflægge  min  for- 
gjænger   et   besøg. . .    som   ret   og   rimeligt 
er. . .   for  at  forestille  mig  som  efterfølger.  .  . 

Robert  Frank. 
Jeg   véd    ikke,    om  jeg  tør  byde  Dem  at 
sidde  ned.    For  på  en  måde  er  det  jo  Dem, 
som  er  husherren  nu. 

Ulveling. 
Nei    tak,    jeg  tror,  jeg  må  gå.  .  .  Jeg  har 
så  mange  vigtige  forretninger  —  jeg  er  lige- 
frem overlæsset.  .  . 

Robert  Frank. 
Det   kan   jeg   nok   tænke   mig.    Men   jeg 
beklager    Dem    ikke.    Det   må   jo    være  en 
tilfredsstillelse  for  Dem,  at  De  nu  har  nået 
Deres  ønskers  mål. 

Ulveling. 
Jeg    har    aldrig    ønsket   mig   regjeringens 

byrde. 

Robert  Frank. 

Gjør  nu  ikke  en  røverkule  af  Deres  hjerte, 
Ulveling. 

Ulveling. 

Jeg  kan  forsikre,  at  jeg  mere  end  gjerne 
havde  set  en  anden  overtage  det  ansvars- 
fulde hverv. 

Prætorius. 

Det  kan  jeg  bevidne,  jeg  som  har  set  Dem 
nedtynget  af  bekymring,  når  De  talte  om, 
hvor  meget  der  måtte  gjenoprettes  i  vort 
hårdtprøvede  land.  Det  kræver  selvfornæg- 
telse at  tage  styret  under  så  vanskelige  for- 
hold. 

Robert  Frank. 
Herregud,  skal  nu  vi  augurer  os  imellem 
være  ligeså  høitidelige,  som  vi  er  det  over- 
for det  profane  folk .  .  .  Vanskelige  forhold 
—  men  det  er  jo  den  slags  ting,  politikerne 
livnærer  sig  på. 

Prætorius. 
„Livnærer"  sig  på! 

Robert  Frank. 
Ja,  akkurat  som  sagførerne  på  processer. 
Var  der  ikke  floker  og  rivninger  og  nød 
og  elendighed,  hvad  i  herrens  navn  skulde 
da  politikerne  tage  sig  til?  Jo  galere  det  er 
fat,  desto  bedre  trives  de.  For  et  syns  skyld 
må  de  jo  lade,  som  om  de  er  bekymret,  men 
i  grunden  er  de  sjæleglade  over  den  ind- 
bringende misere. 

Prætorius. 
Jeg  har  heldigvis  bevaret  min  tro  på  menne- 
skene, og  jeg  tillader  mig  at  bestride,  at  vore 
politikere   er  de   fuldendte   hyklere,  du  be- 
skylder dem  for  at  være. 

Robert  Frank. 
Langtfra  —  så  høit  taxerer  jeg  dem  ikke. 

Vis  mig  en  fuldendt  hykler,  og  jeg  skal  tage 
hatten  af  for  denne  sjeldne  fugl.  For,  ser 
du,  det  er  ikke  hvermands  sag  at  gjennem- 
føre  en  hyklerrolle  med  velberåd  hu.  Det 
hører  der  en  helstøbthed  til,  som  stymperne 
mangler.  De  hykler  nok,  de  også,  men  de 
vil  ikke  tilstå  det  for  sig  selv.  .  End  du, 
Prætorius?  Beskuer  du  nogensinde  din  egen 
nøgenhed?  Du  tør  vist  ikke  aflægge  kiste- 
klæderne i  dit  lønkammer  engang. 

Prætorius. 
Jeg  agter  ikke  at  besvare  indiskrete  spørgs- 
mål.   Det   er   ikke    derfor,   jeg  er  kommet 
hid. 

Robert  Frank 

(peger  på  det  åbne  skab). 

Nei,  det  er  jo  let  at  se,  hvorfor  herrerne 
er  kommet  hid.  Med  respekt  at  sige,  i  den 
hensigt  at  gjøre  indbrud. 

Prætorius. 
Gjøre  indbrud!   Jeg  må  virkelig  bede  dig 
moderere  dine  udtryk.  .  . 

Robert  Frank. 
Og  så  forledede  I  denne  stakkars  Leporello 
til  at  være  hjælper. 

13        Sigurd   Ibsen:    Robert   Frank. 

WlNKELMANN. 

Kald  mig  ikke  for  Leporello!  Jeg  tåler 
ikke  at  høre  det!  Du  krænker  min  menne- 
skeværdighed ! 

Robert  Frank. 
Er  du  gået  fra  forstanden? 

WlNKELMANN 
(retirerer  og  søger  dækning  bag  Ulveling). 

Nu  er  jeg  ikke  ræd  dig  mere  --  ikke  et 
fnug.  Du  kan  ikke  gjøre  mig  noget,  for 
hans  excellence  beskytter  mig.  Han  har 
lovet  mig  en  stilling,  en  meget  bedre  stilling 
end  den,  jeg  har  havt  under  dig.  .  . 

Ulveling. 
Sludder    og  tøv!   Jeg  har  ingenting  lovet 
Dem. 

Prætorius. 
De  må  have  misforstået  hans  excellence. 

WlNKELMANN. 
(til  Blix). 

Men  fortalte  ikke  De  mig.    .? 

Blix. 

Vær  så  snil  at  lade  mig  være  udenfor. 

(til  Ulveling). 

Skulde    vi    ikke    helst    gjøre  en   ende  på 
denne  pinlige  scene? 

Ulveling. 
Jo,  lad  os  bare  komme  bort  fra  dette  for- 
bandede sted. 

Robert  Frank. 
Vent  et  øieblik.    Det  er  bedst,  vi  kommer 
på    det   rene  med  hinanden  nu  straks.    Jeg 
skjønner  naturligvis,  hvorfor  De  vilde  luske 
af  med  mine  hemmelige  papirer.  .  . 

Ulveling. 
Jeg    vilde    beslaglægge   dem    i  statens  in- 
teresse .  . 

Robert  Frank. 
Det  var  nok  snarere  i  Deres  egen  interesse. 
For  De  véd  meget  vel,  at  kommer  visse 
transaktioner  for  en  dag,  da  ryger  De  af 
pinden,  min  gode  Ulveling.  Både  De  og 
adskillige  andre  af  vore  offentlige  mænd. 

Ulveling. 
Vil  De  stelle  til  en  skandale? 

Robert  Frank. 
Ikke  uden  at  jeg  bliver  nødt  til  det.  Jeg 
ynder  ikke  at  røbe,  hvad  der  er  aftalt  under 
fire  øine.  Men  vort  dydige  parlament  vil  jo 
have  det  således.  Det  har  forlangt  at  få 
indblik  i  alle  mine  misgjerninger  —  nuvel, 
da  skal  der  også  blive  afklædning  til  skindet. 

Prætorius. 
Betænk    da,   at   skandalen    vilde   også  til- 
stænke dig  selv. 

Robert  Frank. 
Tilstænke  mig  —  er  det  kanske  ikke  det,  I 
allerhelst  vilde? 

Ulveling. 
Det  var  ikke  mig,  som  foreslog  denne  for- 
dømte undersøgelseskommission. 

Prætorius. 
Undersøgelsen  må  dysses  ned  —  hensynet 
til  moral  og  velanstændighed  gjør  det  til  en 
pligt.    Vi  vil  altid  kunne  finde  midler  og  veie 
til  at  stanse  kommissionens  virksomhed. 

Robert  Frank. 
Vil    de    herrer  give    sig  på  tilbagetog,  så 

meget   desto  bedre.    Da    lader  jeg  foreløbig 
papirerne  hvile  på  sit  sikre  gjemmested. 

Ulveling. 

jeg  tør  altså  lide  på,  at  nu  er  det  klappet 
og  klart? 

Robert  Frank. 

Nei,  Ulveling,  De  må  ikke  tro,  at  De  bliver 
mig  kvit  for  så  billigt  kjøb.  Det  er  mig  ikke 
nok,  at  man  undlader  at  inkommodere  mig 
-  jeg  vil  have  hånd  i  hanke  med  Dem  og 
de  andre.  De  får  ikke  lov  til  at  boltre  Dem, 
som  De  lyster,  for  jeg  skjøtter  ikke  om, 
at  De  begår  altfor  mange  dumheder,  som 
jeg  siden  måtte  bøde  på,  når  jeg  engang 
overtager  regjeringen  påny.  Husk  på,  at  jeg 
har  hold  på  Dem  —  at  Banquos  ånd  kan 
vise  sig  nårsomhelst.  Så  jeg  håber  også  for 
Deres  egen  skyld,  at  De  arter  Dem  godt .  . 
Ja,  det  var  bare  dette,  jeg  vilde  lægge  Dem 
på  sinde.  Og  nu  vil  jeg  ikke  hefte  Dem 
længer  —  farvel,  mine  herrer. 

(Ulveling  vender  sig  for  at  gå,  ligeså  Prætorius  og  Bli.\.> 

WlNKELMANN 
(følger  Ulveling  i  hælene). 

Et  ord,  Deres  excellence,  bare  et  ord... 

Ulveling. 
Reis  til  Bloksberg! 

(Winkelmann    farer  tilbage  og  bliver  stående  ube- 
vægelig.   Ulveling,  Prætorius  og  Blix  går  ud.) 

Robert  Frank. 

Nå,  Leporello  —  er  du  blevet  til  en  salt- 
støtte? 

Winkelmann. 
Vær  barmhjertig!    Tilgiv  mig!    Jeg  vidste 
ikke,  hvad  jeg  gjorde. 

Robert  Frank. 
Å,  det  vidste   du   såmæn   godt.    Men  lad 
os  ikke  tage  det  tragisk,  Leporello. 

Winkelmann. 
Nei,   ikke   sandt,   du  bryder  dig  ikke  om 
det?    Og  du   vil   ikke   slå   hånden   af  mig, 
vel?    Du  vil  ikke  tage  fra  mig  den  lille  pen- 
sion, du  har  lovet  mig? 

Robert  Frank. 
Nei,  hvorfor  skulde  jeg  vel  det.    Du  har 
ikke  idag  vist  dig  i  et  andet  lys  end  det,  jeg 
altid  har  set  dig  i. 


199 

WlNKELMANN. 

Tak,  tusen  tak!  Du  vælter  en  sten  fra 
mit  hjerte.  .  . 

Robert  Frank. 
Lad   nu   det   være   nok.    Sig   mig   heller, 
hvad    det   skal   betyde,   at  nu,  jeg  kommer 
hjem,    er    der    ikke    en   tjener   at  se  i  hele 
huset. 

WlNKELMANN. 

Tjenerne  troede  ikke,  du  kom  tilbage  før 
sent  ikveld.  Og  da  vilde  de  allesammen  gå 
ud  i  byen  imens  for  at  se  sig  om  efter  nye 
pladse.  Siden  de  er  opsagt,  kan  jeg  ikke 
holde  styr  på  dem  mere. 

Robert  Frank. 
Nu    ja,    det   er    jo    nokså    rimeligt,  at  de 
tænker  på  sig  selv. 

WlNKELMANN. 

Den  eneste,  som  er  blevet  hjemme,  er 
portneren,  men  han  har  jo  givet  sig  til  at 
drikke,  så  gud  véd  hvem  han  kan  falde  på 
at  slippe  ind.  .  Huf,  det  er  så  uhyggeligt  i 
dette  ødslige  hus  .  .  Og  det  værste  er,  at 
kokken  har  også  absenteret  sig.  .  . 


200 

Robert  Frank. 

Og  du  er  kanske  sulten,  Leporello.  Sinds- 
bevægelserne tærer. 

WINKELMANN. 

Ja,  det  gjør  de  sandelig. .  .  Hvis  du  til- 
lader det,  tager  jeg  mig  en  liden  svip  ned  i 
spiskammerset  —  jeg  vilde  helst  besørge  det, 
før  mørket  falder  på .  . . 

Robert  Frank. 
Ja,  gå  du  bare,  Leporello. 

(Winkelmann  går.) 

(Robert  Frank  sætter  sig  ved  skrivebordet  og  giver  sig 

ifærd  med  dokumenterne.) 

(Det  banker  på  døren.) 

Robert  Frank. 
Kom  ind! 

Julia  Cameron 

(kommer  ind). 
Herr  Winkelmann    sagde,  at    han    troede 
nok,    De  vilde  modtage  mig.  .  . 

Robert  Frank 

(går  hende  imøde). 

Er   det    Dem!     Er   det  virkelig  Dem!  Så 

skulde  jeg  da  opleve  en  glædesstund  endnu 

(Han    viser   hende    hen  til  sofaen  og  tager  selv  plads 
på  en  stol  ved  siden  af.) 

Robert  Frank. 
Jeg  havde  allerede  sluppet  ethvert  håb  om 
at    se  Dem    mere.     Gang    på   gang  har  jeg 
prøvet   at   træffe  Dem,  men  altid  forgjæves. 

Julia  Cameron. 
Jeg  har  næsten  aldrig  været  hjemme  i  hele 
denne  tid.     Der  har  været  så  meget  at  tage 
vare  på  lige  til  nu. 

Robert  Frank. 
Jeg  véd  det        De  meldte  Dem  ind  i  den 
frivillige  sygepleie.     Og  da  jeg  fik  opspurgt 
det,  da    begyndte    jeg    at  mistvile  om,  at  vi 
atter  skulde  mødes. 

Julia  Cameron. 
Men  hvorfor  det? 

Robert  Frank. 
Under  alt  dette  måtte  De  jo  modtage  meget 
stærke  indtryk.    Først  ved  ambulancerne  og 
^iden  på  hospitalet   .  . 

Julia  Cameron. 

Å,  det  var  forfærdeligt!  De  ulykkelige 
mennesker!  Jeg  havde  aldrig  tænkt  mig 
muligheden  af  slig  en  jammer.  Mangen  gang 
holdt  det  på  at  sortne  for  mine  øine.  Men 
det  gjælder  bare  at  tage  sig  sammen  og  ikke 
tænke  på  andet,  end  at  her  må  der  hjælpes. 
Og  da  overvinder  man  sin  svaghed. 

Robert  Frank. 
Det  var  heller  ikke  det,  jeg  var  urolig  for, 
at  De  ikke  skulde  klare  det.  Hvad  jeg  fryg- 
tede for,  var,  at  berøringen  med  al  denne 
elendighed  vilde  påvirke  Deres  sindelag  over- 
for mig.  For  det  er  jo  mig,  som  bærer  an- 
svaret. 

Julia  Cameron. 
Ja  men  det  er  da  en  sag  for  sig.  Jeg  sy- 
nes ikke,  de  to  ting  har  noget  at  bestille 
med  hinanden  —  eller  ialfald  har  de  det 
bare  udvortes  set.  Det  var  jo  ikke  for  det 
ondes   skyld,  De  handlede,  som  De  gjorde. 

Robert  Frank. 
De  afskyr  mig  altså  ikke.  .  . 


203 

Julia  Cameron. 
Jeg  vilde  ikke  for  nogen  pris,  De  skulde 
være  anderledes,  end  De  er. 

Robert  Frank. 
Heller    ikke,  hvis    alle  disse  menneskeliv 
var  blevet  sparet? 

Julia  Cameron. 

Nei,  ikke  for  den  pris  heller.  .  .  Men  De 
selv?.  .  De  taler  om  de  menneskeliv,  som 
er  gået  tabt  -  tynger  de  på  Deres  sam- 
vittighed? 

Robert  Frank. 
Siden  De  spørger  mig  -  -  nei.   Tanken  på 
de  døde  anfægter  mig  ikke. 

Julia  Cameron. 
Å,  hvor  jeg  er  glad  for,  at  De  siger  det! 
Jeg  vilde  følt  mig  så  grænseløst  skuffet,  om 
De  havde  givet  Dem  til  at  fortryde. 

Robert  Frank. 
Jeg  fortryder  bare  én  ting        at  jeg  ikke 
gik    grundigere    tilværks.     Det  var  ikke  lor 
mange,  som  blev  ofret,  men  altfor  få. 

Julia  Cameron. 
Skulde  det  været  nødvendigt  at  fare  endda 
hårdere    frem    mod    de   stakkars  arbeidere? 

Robert  Frank. 

Jeg  sigter  ikke  til  arbeiderne  -  dem  fik 
jeg  bugt  med.  Nei,  det  er  storborgerne,  som 
jeg  ikke  lod  undgjælde  tilstrækkelig.  Jeg 
troede,  at  streiken  og  bomberne  havde  gjort 
dem  møre  nok.  Men  der  måtte  mere  til  — 
det  indså  jeg  for  sent.  Havde  jeg  bare  ma- 
get det  slig,  at  et  par  hundrede  af  deres 
matadorer  var  strøget  med  i  opvasken.  Det 
havde  skræmt  livet  af  parlamentet,  og  jeg 
havde  kunnet  tumle  med  det,  som  jeg  vilde 
...  Nu  gik  det  anderledes.  Jeg  holdt  en 
ulv  i  ørene  og  indbildte  mig,  den  var  tæm- 
met. Men  før  jeg  vidste  ordet  af  det,  kastede 
dyret  sig  over  mig. 

Julia  Cameron. 

Ja,  det  er  skammeligt,  som  de  kaster  sig 
over  Dem  fra  alle  kanter.  Folk,  som  var 
Deres  beundrere,  folk,  som  roste  sig  af  at 
stå  Dem  nær.  .  .  Jeg  mødte  herr  Prætorius 
nede  i  portrummet.  Han  hilste  på  mig,  men 
jeg  lod,  som  om  jeg  ikke  så  det.  Jeg  kunde 

slået  ham  i  ansigtet!     For  et  væmmeligt  an- 
sigt han  har!    Jeg  hader  ham! 

Robert  Frank. 
Nei,  lad  os  ikke  klage  på  Prætorius  og 
de  andre.  At  de  har  gjort  opstand  imod 
mig,  kan  jeg  takke  mig  selv  for.  Jeg  havde 
regnet  feil  med  hensyn  til  en  vigtig  faktor, 
og  mine  tilhængeres  frafald  er  bare  løn  som 
forskyldt. 

Julia  Cameron. 
De  er  uretfærdig  mod  Dem  selv.  Regnet 
feil,  siger  De  men  De  må  da  ikke  glemme, 
at  De  havde  allerede  seiret,  at  De  stod  der 
som  triumfator.  Når  det  tog  en  anden  ven- 
ding efterpå,  var  det  en  tilfældighed,  som 
voldte  det,  en  dum  tilfældighed... 

Robert  Frank. 
Jeg  burde  nu  engang  ikke  stelt  mig  så- 
ledes, at  en  dum  tilfældighed  kunde  få  hele 
mit  bygværk  til  at  ramle...  Men  det  er 
ørkesløst  at  gruble  over  det,  som  er  forsømt. 
Faktum  er  nederlaget,  og  det  får  jeg  affinde 
mig  med. 

Julia  Cameron. 
Og  dette  nederlag,  som  De  kalder  det  - 
tager  De  Dem  meget  nær  af  det? 

Robert  Frank. 
Jeg   synes    naturligvis,  det  er  synd,  at  en 
så  gunstig  leilighed  skal  være  forspildt.    Der 
er    ikke    hver  dag  anledning  til  at  omskabe 
et  samfund  i  fornuftens  billede. 

Julia  Cameron. 

Ja,  det  er  synd  og  skam,  at  De  ikke  fik 
gjennemført  Deres  storartede  idé.  Men 
det  er  bare  så  meget  værre  for  dette 
urimelige  samfund.  De  bliver  ikke  mindre 
betydelig  for  det.  Slige  udenoms-ting  som 
held  eller  uheld  forandrer  jo  ikke  ens  indre 
værd.  Men  det  behøver  da  ikke  jeg  at 
sige  Dem .  .  . 

Robert  Frank. 

Nei,  den  uheldige  siger  sig  det  jo  gjerne 
selv.  Men  allerhelst  hører  han  det  af  andre, 
for  da  får  trøstegrunden  noget  mere  over- 
bevisende ved  sig. 

Julia  Cameron. 
Nu  er  De  ironisk.    Men  det  bare  glæder 
jeg    mig    over,  for   da    véd  jeg,  at  De  ikke 

har  ladet  Dem  nedslå.  Jeg  tænkte  mig  også 
det,  at  en  mand  som  De  vilde  aldrig  give 
tabt.  .  .  Det  vilde  jo  være  altfor  oprørende, 
om  Deres  Render  fik  det  sidste  ord.  De  må 
straffe  dem,  knuse  dem  -  -  først  og  fremst 
denne  afskylige  forræder  Prætorius.  .  .  Ikke 
sandt,  De  kaster  Dem  ind  i  politiken  igjen? 
Jeg  er  viss  på,  De  bliver  mægtigere  end 
nogensinde.  .  . 

Robert  Frank. 
Alting  er  muligt         også  det,  at  jeg  kom- 
mer  til   magten  endnu  en  gang.  .  .    Det  står 
ikke    på   med  ens  fremtid,  når  man  har  en 
stjerne  til  at  lyse  for  sig. 

Julia  Cameron. 
Ja    men    da    må  De    nok   vælge  Dem  en 
anden  stjerne.     For  den,  De  kaldte  således, 
har  desværre  ikke  bragt  Dem  lykke. 

Robert  Frank. 
Hvem  kan  vide,  om  det  ikke  bliver  til 
lykke,  det  som  nu  ser  ud  som  modgang.  . 
Og  desuden  vælger  man  sin  stjerne?.  .  . 
Nei,  for  mig  vil  De  vedblive  at  være  Stella, 
selv  om  De  ikke  vil  hede  det  mere. 

Julia  Cameron. 
Jo,  Stella  vil  jeg  hede  nu  og  for  bestandig. 
Men  ikke  fordi  jeg  fortjener  navnet. 

Robert  Frank. 
Hvorfor  vil  De  da  bære  det?   Nu  må  De 
svare  mig  —  det  lovede  De  mig  sidst. 

Julia  Cameron. 
Nei,  jeg  sagde,  De  skulde  gjætte. 

Robert  Frank. 
Og  jeg  sagde,  at  jeg  ikke  turde.   Jeg  beder 
og  bønfalder  Dem  —  hold  mig  ikke  i  uvis- 
hed længer. 

Julia  Cameron. 
Siden  De  beder  og  bønfalder,  må  jeg  vel 
føie    Dem...     Hvorfor    jeg  vil   bære   dette 
navn?   Jo,  jeg  vil  det,  fordi.  .  .    Nei,  jeg  kan 
ikke  fortælle  Dem  det. 

Robert  Frank. 
Nu  må  De  fortælle  mig  det. 

Julia  Cameron. 
Jeg  vil  bære  det,  fordi  det  er  Dem,  som 
har  givet  mig  det. 

Robert  Frank 

(reiser  sig). 

Stella.  .  .  ! 

Julia  Cameron 

(reiser  sig  ligeledes). 

Ja,  nu  har  jeg  sagt  det .  .  .  Men  vidste  De 
det  ikke. .  .  ? 

Rorert  Frank. 
Å,  Stella.  .  .! 

(Han  drager  hende  til  sig  og  slår  armene  om  hende.) 

(Omfavnelsen  løses.    De  holder  hinanden  i  hænderne 

og  ser  på  hinanden.) 

Julia  Cameron 

(smiler). 

Så  blev  altså  jeg  den  første  af  os  to,  som 
røbede  sin  hemmelighed.  Det  havde  jeg  al- 
drig troet  nogen  magt  skulde  få  mig  til. 

Robert  Frank. 
A,  Stella,  om  du  anede... 

Julia  Cameron. 
Hvad    er  det,  som  kommer  over  dig!  Du 
er  jo  ganske  bleg!    Og  du  skjælver.  .  . 

Rorert  Frank. 
Det  er  ingenting.    Et  øiebliks  svimmelhed. 
Men  det  fortager  sig  allerede.  . . 

14  —  Sigurd   Ibsen:     Robert   Frank. 

Julia  Cameron. 
Det    er    kanske    varmen    her   i   værelset. 
Her  er  altfor  varmt.  Jeg  tror,  jeg  vil  lægge 
ydertøiet  fra  mig.  . . 

Robert  Frank. 
Tør  jeg  hjælpe  dig. . . 

(Han  prøver  at  hjælpe  hende  af  med  kåben.) 

Julia  Cameron 

(smiler). 

Så  morsomt  du  bærer  dig  ad  med  det. 
Du  har  vist  ingen  øvelse  i  at  være  opvar- 
tende kavaler.  Men  det  skal  heller  ikke  en 
mand  som  du.  Akkurat  sådan  vil  jeg  have 
dig  —  så  deilig  ubehændig.  .  .  Tak,  min  hat 
vil  jeg  selv  tage  af  —  den  er  en  helligdom, 
som  du  ikke  må  røre  ved.  Min  tante  på- 
står, at  for  os  damer  er  hatten  vigtigere  end 
hodet.  . . 

(De  sætter  sig  i  sofaen  og  omslynger  hinanden.) 

Julia  Cameron. 

Hvor    ufatteligt,  at    vi   sidder  her  så  nær 

hinanden,  og  at  du  kalder  mig  Stella,  og  at 

jeg   tør   kalde    dig   Robert.    I  tankerne  har 

jeg   længe    kaldt  dig  det        du  skulde  bare 

vide,  hvor  ofte  jeg  har  hvisket  dit  fornavn 
for  mig  selv.  Men  nu  kan  jeg  sige  det  høit 
til  dig.  Jeg  alene  får  lov  til  det.  Ingen  an- 
den end  jeg? 

Robert  Frank. 
Nei,  ingen  anden  end  du. 

Julia  Cameron. 

Men    før    du    kjendte    mig?...     Der  har 
været  andre  før  mig.  .  . 

Robert  Frank. 
Du  er  min  første  og  eneste  kjærlighed. 

Julia  Cameron. 
Men  er  det  ikke  så  med  hver  sidste  kjær- 
lighed, at    den   altid  føles,  som  om  den  var 
den   første? 

Robert  Frank. 
Det    har    jeg    ingen    erfaring  om.     Forel- 
skelser har  jeg  nok  havt,  men  jeg  har  aldrig 
elsket  før  nu.  Jeg  elskede  dig  i  samme  stund, 
du  kom  tilsyne. 

Julia  Cameron. 
Med  mig  var  det  ligedan.    Og  véd  du,  hvad 
det    var,  som    fortryllede    mig  straks?    Det 

var  den  ubeskrivelige  måde,  du  smilede  på. 
Husker  du,  Robert,  at  min  tante  forrådte, 
at  dit  smil  havde  gjort  indtryk  på  mig?  Jeg 
vilde  helst  sunket  i  jorden,  så  skamfuld  var 
jeg.  For  jeg  havde  slig  dødelig  respekt  for 
dig .  Mærkede  du  ikke,  hvor  forvirret  jeg 
var? 

Robert   Frank. 
Nei,  jeg  var  selv  så  betaget  af  dette  første 
møde,  at   jeg    havde    al  mulig  møie  med  at 
bevare  min  holdning. 

Julia  Cameron. 
Tænk,  jeg  troede,  du  stod  der  så  ubevæ- 
get som  en  statue  af  bronze.  Og  jeg,  jeg 
følte  mig  som  en  skjælvende  fugleunge.  Og 
efterhånden  som  du  talte  med  mig,  blev  jeg 
mere  og  mere  ligesom  dit  bytte.  Mærkede 
du  ikke  det  heller? 

Robert  Frank. 

Nei,  jeg    anede   sandelig  ikke,  at  det  vir- 
kede så  stærkt  på  dig,  det  jeg  sagde. 

Julia  Cameron. 
Det  var  ikke  bare  det,  du  sagde,  men  at 
det  var  dig,  som  sagde  det.  Jeg  havde  aldrig 

kjendt  noget  lignende.  .  .  Men  da  du  så  var 
gået  og  jeg  blev  alene,  da  lovede  jeg  mig 
selv,  at  denne  trolddom  vilde  jeg  fri  mig  ud  af. 

Robert   Frank. 
Det  var  altså  derfor,  det  varede  så  længe, 
før   du  lod  dig  se.    Og  da  vi  mødtes  næste 
gang,  havde  du  pansret  dig  mod  mig. 

Julia  Cameron. 
Ja,  jeg  modsagde  dig  i  førstningen  jeg 
syntes,  jeg  pligtede  at  forsvare  min  stak- 
kars lille  trosbekjendelse.  Men  inderst  inde 
bare  længtes  jeg  efter  at  blive  overvundet 
påny.  .  .  Å,  Robert,  Robert,  d^nne  selvopgi- 
velsens salighed .  .  . ! 

(Hun  kaster  sig  ind  til  ham.)' 
(Kort  -stilhed.) 

Robert   Frank. 
Se  på  mig,  Stella. 

Julia  Cameron. 
Hvad  er  det,  Robert?    Du  bliver  med  én 
gang  så  alvorlig.  .  . 

Robert  Frank. 
Der  er  noget,  jeg  vil  spørge  dig  om.    Og 
som  du  må  svare  mig  oprigtig  på.  .  . 

Julia  Cameron. 
Bare  spørg  mig,  Robert. 

Robert  Frank. 
Sig   mig  en  ting  —  i  den  tid,  du  undgik 
mig,  dukkede    der   ikke  da  en  anden  mand 
op?    En,  som    holdt   på    at    fange  dit  sind, 
så  han  nær  havde  taget  dig  fra  mig? 

Julia  Cameron. 
Nei,  hvor  kan  du  tro  noget  sligt? 

Robert  Frank. 
Det   var   dig    selv,  som    vakte  mistanken 
hos    mig.    Du    omtalte  en  viss  person  med 
en  påfaldende  varme. .  . 

Julia  Cameron. 
Nu  skjønner  jeg,  hvem  du  mener.  Ja,  jeg 
kunde  ikke  bare  mig  for  at  erte  dig  med 
herr  Levinski.  Jeg  syntes,  jeg  kjendte  på 
mig,  du  var  skinsyg,  og  så  vilde  jeg  prøve 
mig  frem  for  at  få  vished.  Jeg  vilde  vide, 
om  du  brød  dig  om  mig.  Og  mit  hjerte 
hoppede  og  dansede  af  fryd,  da  jeg  fik  dig 
did  jeg  vilde.  .  .    At  du  var  så  let  at  narre! 

En  stor  mand  som  du!  Men  det  klædte  dig 
så  bedårende.  Jeg  kunde  omfavnet  dig  på 
stedet. 

Robert  Frank. 

Hvorfor  skulde  jeg  ikke  ladet  mig  narre? 
Levinski  er  jo  ikke  den  første  den  bedste. 
Dertil  er  han  ung,  han  er  vakker  —  jeg  er 
ingen  af  delene.  Og  kvinderne  pleier  da 
ikke  at  være  ufølsomme  for  denslags  fortrin. 

Julia  Cameron. 

Vil    du    lade    være  at  sige  så  stygge  ting 

til  mig.    Ellers  rusker  jeg  dig  i  håret.    For 

nu    er   du    min,  og    jeg  får  lov  til  at  gjøre 

med  dig,  hvad  jeg  vil.    Får  jeg  kanske  ikke 

det? 

Robert  Frank. 

Jo,  alt  hvad  du  bare  vil,  Stella... 

Julia  Cameron. 
Du  siger  det  så  åndsfraværende.    Tænker 
du    fremdeles    på    mit    lille  koketteri?    Det 
var  da  så  uskyldigt. 

Robert   Frank. 
Javist  var  det  det...   Nei,  feilen  var  min 
at  jeg  vedblev  at  tvile.  . . 

Julia  Cameron. 
Hvor  kunde  du  endnu  tvile  efter  det,  som 
hændte  lige  derpå?  Jeg  viste  dig  da  lydelig 
nok,  hvordan  mit  sind  fløi  dig  imøde. 

Robert   Frank. 
Alligevel    blev    der    en    brod  tilbage.    Jeg 
følte   mig  ikke  fuldstændig  tryg  på  dig.    Og 
usikker  som  jeg  var,  lod  jeg  mig  lokke  til  en 
ting,  som  helst  burde  været  ugjort.  . . 

Julia  Cameron. 
Hvordan  det,  Robert? 

Robert   Frank. 
Mindes  du,  Stella,  at  du  sagde,  at  Levin- 
ski   burde    blive    en  martyr?     For  da  vilde 
det  heltemæssige  i  ham  komme  fuldt  ud  til 
gjennembrud.  . 

Julia  Cameron. 
Ja,  og  det  mente  jeg  forresten  også.    Han 
havde  vist  taget  sig  prægtig  ud  som  martyr. 
Men  det  blev  han  jo  ikke. 

Robert   Frank. 
Nei,  han  blev  det  ikke,  fordi  jeg  hindrede 

ham    i    det.    Jeg    vilde   ikke,  at  erindringen 
om  ham  skulde  besætte  din  fantasi. 

Julia  Cameron. 
Det   havde  den  aldrig  gjort.    Han  er  mig 
i  grunden  så  ligegyldig. 

Robert   Frank. 
Da  var  det  til  og  med  overflødigt,  det  jeg 
indlod  mig  på.    For  det  var  med  tanken  på 
dig,  at  jeg  benådede  Levinski. 

Julia  Cameron. 
Med    tanken    på   mig!    Du  gjorde  det  for 
min  skyld!   (Hun  falder  ham  om  halsen.)  Å,   Ro- 
bert, jeg  er  så  glad,  så  glad .,....! 

Robert  Frank. 
Er   du   glad  ved  at  høre,  at  jeg  begik  en 
vilkårlighed? 

Julia  Cameron. 
Ja,  hvorfor  ikke?  —  når  det  var  af  kjær- 
lighed, du  gjorde  det.  .  . 

Robert  Frank. 
Det    er  netop  det,  som  var  det  forkjerte. 
Jeg    burde    ikke    sammenblandet  kjærlighed 
og  politik. 

Julia  Cameron. 
Du  mener,  det  var  uklogt  at  benåde  ham, 
fordi  det  skadede  dig  politisk? 

Robert  Frank. 
Nei,  det  er  ikke  det,  som  er  iveien.   I  så 
henseende    gjorde   det  hverken  fra  eller  til. 

Julia  Cameron. 

Ja  men  da  synes  jeg  ikke,  det  er  nogen- 
ting at  hefte  sig  ved.  Når  det  slet  ikke 
havde  nogen  følger. .  . 

Robert  Frank. 
Det  er  ikke  bare  følgerne,  det  kommer 
an  på,  men  også  handlingen  i  sig  selv... 
Alt  det  andet,  jeg  har  læsset  på  mig,  det 
generer  mig  ikke,  for  dér  handlede  jeg  ude- 
lukkende med  sagen  for  øie.  Men  dette  med 
Levinski  hørte  ikke  til  sagen,  og  derfor  var 
det  af  det  onde. 

Julia  Cameron. 
Men,  Robert,  din  handling  kan  da  ikke 
kaldes  ond.  Havde  du  ofret  et  menneske  af 
rent  personlige  grunde,  ja  det  vilde  været 
forfærdeligt.  Men  her  er  jo  tvertimod  et 
menneske  blevet  reddet.  .  . 

Robert  Frank. 
Det    er  ingen  formildende  omstændighed. 
Man  skal  ikke  bidrage  til  at  redde  et  men- 
neske,  hvem   tingenes  logik  har  viet  til  un- 
dergang. 

Julia  Cameron. 

Er  det  da  så  galt  at  gjøre  brud  på  tinge- 
nes logik? 

Robert  Frank. 

Ja,  det  er  omtrent  ligeså  galt  som  at  gjøre 
dårlige  vers.  For  i  begge  tilfælde  forsynder 
man  sig  mod  rim  og  rytme. 

Julia  Cameron. 
Du   siger   det  som  i  spøg,  men  jeg  føler, 
at  du  tager  det  alvorligere  end  som  så. 

Robert  Frank. 

Det  er  også  en  temmelig  alvorlig  sag  at 
sætte  sig  ud  over  konsekvens  og  forholds- 
mæssighed og  samklang.  .  .  Harmonien  er 
i  grunden  den  eneste  lov,  som  aldrig  må 
krænkes.  . . 

Julia  Cameron. 

Jeg  bliver  så  urolig,  Robert.  Jeg  vilde 
ikke  for  alt  i  verden  have  voldt  noget,  du 
behøvede  at  angre  på. 

Robert  Frank. 
Gjør  dig  ingen  bekymringer,  Stella.  Det 
var  dumt  af  mig,  at  jeg  brydde  dig  med 
disse  ørkesløse  skrupler.  Men  det  er  vist 
mørkningens  skyld.  Når  det  helder  mod 
aften,  lister  tungsindet  sig  ind  på  en.  .  .  (Han 
reiser  sig.)  Hvad  mener  du,  Stella  —  skal  jeg 
ikke  tænde  lys? 

Julia  Cameron. 
Nei,  det  er  jo  ikke  helt  mørkt  endnu.  Og 
så  er  det  så  deiligt  at  være  sammen  i  skum- 
ringen.   Det  gjør  det  så  intimt,  synes  jeg  - 
du  er  mig  ligesom  endda  mere  nær.  .  .  Men 
hvorfor  går  du  fra  mig,  Robert? 

Robert  Frank 

(stanser  ved  skrivebordet  og  betragter  hende). 
Véd  du,  Stella,  at  når  jeg  ser  på  dig  så- 
dan i  frastand,  som  du  sidder  der  i  tusmør- 
ket, bliver  du  dig  mere  lig.  Dine  træk,  dine 
omrids  svinder  hen,  men  du  selv  træder  tyde- 
ligere frem  for  mig. 

Julia  Cameron. 
Ligner  jeg  da  ikke  altid  mig  selv? 

Robert  Frank. 
Ingen    ligner    altid    sig   selv.      Ens   sande 
billede  viser  sig  bare  glimtvis. 

Julia  Cameron. 
Ens  sande  billede.  .  .? 

Robert  Frank. 

Jeg  mener  den  sandhed,  som  virkelighe- 
den skjuler  for  os.  Sandheden  ved  et  men- 
neske, den  opfatter  vi  kun  i  enkelte  momen- 
ter. Men  straks  efter  kommer  virkeligheden 
med  alle  sine  biting  og  tilslører  indtrykket.  .  . 
Har  du  aldrig  gjort  den  erfaring? 

Julia  Cameron. 
Med   dig   har  jeg  bare  gjort  den  erfaring, 
at  jo  mere  jeg  har  set  af  dig  i  virkeligheden, 
jo  høiere  er  jeg  kommet  til  at  elske  dig. 

Robert  Frank. 
Du  må  ikke  tro,  at  jeg  elsker  dig  mindre, 
Stella,  fordi  jeg  vil  gjensé  dig  slig,  som  jeg 
så  dig  den  første  gang,  vore  blikke  mødtes. 
Du  véd  ikke,  og  du  kan  ikke  vide,  hvad 
der  driver  mig  til  at  fremmane  synet  påny    .  . 

Julia  Cameron. 
Du   sagde,  du  følte  det  som  en  gjenkjen- 
delse.    Fra  en  anden  tilværelse... 

Robert  Frank. 
Ja,  men  det  var  ikke  bare  det. 

Julia  Cameron. 
Hvad  mere   var  det?    Kan  du   ikke  for- 
tælle mig  det,  Robert? 

Robert  Frank. 
Det  er  vanskeligt  at  forklare  .  .  Da  jeg  så 
på  dig,  Stella,  og  du  så  på  mig  —  hvordan 
skal  jeg  beskrive,  hvad  der  gjennemfor  mig 
i  den  stund?  Det  var  som  et  lyn  i  natten, 
en  pludselig  stirren  ind  i  en  gådefuld  sam- 
menhæng, som  omfattede  os  begge.  Jeg 
havde  en  vision  af  noget  stort  og  ubestem- 
meligt, du  bragte  mig  —  det  kjendtes  som 
en  forudanelse  og  som  et  minde  tillige. 
For  det  uudsigelige,  som  skulde  hænde,  det 
var  fuldbyrdet  allerede  —  jeg  skimtede  det 
i  den  evighed,  som  hverken  har  fortid  eller 

fremtid  .  .  .  (Han  holder  inde  og  betragter  hende  påny). 

Stella  —  nu  er  det,  som  om  dit  billede  sti- 
ger   frem  for  mig  som  dengang!    Dit  ansigt 

er   så   forunderlig  blegt,  dine  øine  bliver  så 
overjordisk  dunkle.  .  . 

Julia  Cameron. 

(reiser  sig  og  går  hen  til  ham). 

Nei,  Robert,  der  er  intet  overjordisk  ved 
mig,  og  jeg  vil  ikke  blive  elsket  bare  som  et 
skyggebillede.  Skal  jeg  da  behøve  at  blive 
skinsyg  på  mit  eget  fantom?  Kan  du  ikke 
bryde  dig  om  mig  sådan  som  jeg  er?  Har 
da  min  grænseløse  kjærlighed  ingenting  at 
sige  for  dig?  Min  kjærlighed  til  dig,  Robert, 
som  du  står  og  går,  og  ikke  til  et  billede, 
som  trænger  til  at  fremkaldes... 

Robert  Frank. 
Du  tager  feil,  Stella  —  det  er  såvist  ikke 
bare  som  billede,  jeg  elsker  dig.  . .  Tror  du 
kanske  ikke,  jeg  har  længtet  hundrede  gange 
efter  din  livagtige  skikkelse  —  at  det  har 
svimlet  for  mig  ved  tanken  om  at  turde 
holde  dig  i  mine  arme,  favne  dig,  kryste 
dig.  .. 

(Han  drager  hende  heftig  til  sig.) 

Julia  Cameron 

(gjemmer  sig  hos  ham). 
Å,    Robert.  .  .   (Hun  ser  op  til  ham.)     Men    sig 

mig,  kan  jeg  også  være,  virkelig  være  noget 
for  dig?  Noget  mere  end  bare  en  flygtig 
lidenskab.  .  . 

Robert  Frank. 
Om  du  kan  være  noget  for  mig?    Du  er 
mit  et   og  alt,   du   er  min  eneste  glæde  på 
denne  gudforladte  jord. 

Julia  Cameron. 
Er  det  sandt,  Robert...  Vil  du  tro  det, 
jeg  kunde  næsten  velsigne  skjæbnen  for 
den  modgang,  den  har  sendt  dig.  Jeg  véd, 
at  det  er  galt  af  mig,  men  det  er  så  fri- 
stende at  forestille  sig,  at  kanske  jeg  kunde 
hjælpe  dig.  Ja,  jeg  mener  bare:  hjælpe  dig 
med  at  fordrive  de  mørke  tanker. . . 

Robert  Frank. 
Du    har   alt    fordrevet  dem,  Stella.    Ved 
dine    ord,     dit    blik,    dit    livsalige    nærvær. 
Din  kjærlighed  er  som  harpespil  —  den  får 
de  onde  ånder  til  at  vige. 

Julia  Cameron. 
Bare   du   altid  vilde  føle  det  således,  Ro- 
bert.   Jeg  véd  ikke  den  ting,  jeg  ikke  vilde 
gjøre,   for  at   minderne   aldrig   skulde  tynge 
dit  sind. 

Robert  Frank. 
Minderne  —  nei,  de  er  kommet  til  at 
svømme  hen  i  en  tåge...  Nederlaget  og 
gjenvordighederne  og  kampen  og  tummelen 
og  blodet,  som  flød  —  altsammen  fortoner 
det  sig  langt,  langt  borte  i  et  gyldent  skjær. 

Julia  Cameron. 
I  et  gyldent  skjær.  . .? 

Robert  Frank. 
Ja,  nu  står  det  for  mig  som  en  tid  fuld 
af  lønlige  løfter,  som  en  ubevidst  forbere- 
delse til  fest.  For  det  var  jo  veien  og  ind- 
gangen til  mit  nyvundne  paradis.  Hvad  an- 
det har  fortiden  at  betyde  for  mig  nu.  .  . 
Du  og  jeg  her  i  dæmringen  og  i  tystheden 
omkring  os  —  er  det  ikke,  som  om  hele 
verden  var  udslettet,  som  om  vi  vandrede  i 
et  drømmeland  med  dybe  skoge  —  ingen 
uden  vi  to,  vi  to  alene... 

Julia  Cameron 

(trykker  sig  ind  til  ham). 

Vi  to  alene.  .  .  Robert,  denne  lykke  —  hvor 
den  er  skjælvende  og  vidunderlig.  .  . 

(De  mødes  i  en  lang  omfavnelse.) 

15        Sigurd   Ibsen:     Robert   Krank. 


226 

(Der   høres   nogen    famle  udenfor  ved  døren.     De  to 

slipper  hinanden.) 

(Levinski  træder  ind;  han  er  udtæret  og  huløiet.) 

(Kort  ophold.) 

Levinski. 
Jeg  indfinder  mig  uanmeldt.    Men  jeg  læg- 
ger liden  vægt  på  formaliteter. 

Robert  Frank. 
Det  lader  til  det.  .  .   Må  jeg  spørge,  hvad 
De  vil  mig? 

Levinski. 

Jeg  er   kommet   hid  for  at  afkræve  Dem 
en  forklaring. 

Robert  Frank. 
Jaså.    Men   det  falder  ikke  beleiligt  netop 
nu.    Jeg  har  besøg,  som  De  ser. 

Levinski. 
Miss   Cameron  kan  gjerne  høre  på,  hvad 
jeg    har   at   sige.     Og    jeg  skal   fatte  mig  i 
korthed.     Men    jeg    må    tale  med  Dem  nu. 
Jeg  kan  ikke  opsætte  det. 

Robert  Frank. 
Ja,  når  De  endelig  vil,  så.  .  . 

Levinski. 
Et  spørgsmål  til  at  begynde  med.  De  har 
„benådet"  mig,  som  folk  kalder  det.  Men 
jeg  takker  Dem  ikke  for  det.  For  synes  De 
ikke  selv,  at  jeg  havde  erhvervet  mig  en  ret 
til  at  dele  mine  kameraters  skjæbne? 

Robert  Frank. 
Jo,  det  havde  De  unægtelig. 

Levinski. 
De  indrømmer  det  altså.  Men  alligevel 
besveg  De  mig  for  denne  ret.  De  andre  for- 
undtes det  at  lide  for  sin  sag  —  jeg  alene 
blev  udelukket  fra  martyriets  hæder.  Jeg 
anede  det  ikke,  sålænge  jeg  sad  i  fængsel. 
Først  efterat  jeg  var  løsladt,  fik  jeg  vide  den 
overvældende  sandhed.  Man  spurgte  mig 
om  sammenhængen,  og  jeg  kunde  ingenting 
svare.  Dermed  var  jeg  mærket  som  for- 
ræder. Overalt,  hvor  jeg  søgte  hen,  bare 
bortvendte  rygge,  foragtelige  skuldertræk, 
hadefulde  øine.  Jeg,  hvem  arbeiderne  engang 
tiljublede  som  en  Messias,  jeg  er  nu  blevet 
en  Judas,  som  segner  under  deres  forban- 
delser. Dette  er  Deres  værk,  Robert  Frank. 
Men  nu  skal  De  stå  mig  til  regnskab.  .  . 

Julia  Cameron. 
Herr   Levinski,    det  gjør  mig  forfærdelig 
ondt,  det  De  siger  —  for  jeg  er  ræd  for,  at 
det  er  mig,  som  er  skyld  i  det  hele. 

Levinski. 
De,  Miss  Cameron?  Hvordan  kan  De 
have  nogen  del  i  dette?...  Det  er  da  vel 
aldrig  så,  at  De  gik  i  forbøn  for  mig,  og  at 
det  gjorde  udslaget!  Da  har  De  handlet 
værre  imod  mig  end  min  argeste  fiende. 

Julia  Cameron. 
Nei,    det  var   ikke  således,  det  gik  til  — 
det  skede  på  en  ganske  anden  måde. .  .nei, 
jeg  kan  umulig  forklare  det. .  . 

Robert  Frank. 
Miss  Cameron  vidste  ikke  engang  om,  at 
jeg  agtede  at  benåde  Dem.    Ingen  anden  har 
ansvar  for  det  end  jeg  selv. 

Levinski. 
Men  grunden  til  at  De  gjorde  det  —  jeg 
vil  høre  grunden .  .  . 

Robert  Frank. 
Den  kan  jeg  ikke  oplyse  Dem  om. 

Levinski. 

De  har  ødelagt  min  tilværelse,  men  De 
vil  ikke  fortælle  mig,  hvorfor.  Så  meget  synes 
jeg  da,  jeg  billigvis  kunde  fordre.  Men  Deres 
motiv  har  sagtens  været  af  den  beskaffen- 
hed, at  selv  en  mand  af  Deres  kaliber  ikke 
gjerne  vil  tilstå  det. 

Robert  Frank. 
Derom  må  De  tro,  hvad  De  vil. 

Levinski. 
Jeg   tror  ikke  længer,  for  jeg  har  vished 
nu.   Jeg  har  udfundet  Deres  hensigt. 

Robert  Frank. 
Det  betviler  jeg  høilig. 

Levinski. 
Skal  jeg  sige  Dem,  hvad  der  stak  under? 
De  vilde  ramme  hele  arbeiderbevægelsen  i 
mig,  som  var  dens  fører.  Min  vanære  skulde 
falde  tilbage  på  sagen  selv.  Og  arbeiderne 
skulde  opfyldes  af  væmmelse  og  mistillid 
Da  vilde  deres  revolutionære  vilje  og  evne 
være  dødet  for  lange  tider.  .  .  Hvad  De  havde 
isinde,  var  hverken  mere  eller  mindre  end 
et  sjæleligt  giftmord. 

Robert  Frank. 
Det  motiv,  De  tillægger  mig,  høres  nokså 
sandsynlig.    Men  ligefuldt  er  De  på  vildspor. 

Levinski. 
Hvorfor  skulde  De  betænke  Dem  på  at 
forgifte  sjæle,  De,  som  ikke  har  veget  tilbage 
for  alt  det  andet  myrderi.  Vil  De  behage 
at  sige  mig,  om  der  findes  en  forbrydelse 
så   stor,   at   De   ikke   anser  den  for  tilladt? 

Robert  Frank. 

Min  bedste  herr  Levinski,  dette  spørgsmål 
er  det  ikke  så  ligetil  at  besvare.  Om  en 
stor  forbrydelse  er  tillad  eller  ikke,  det  be 
ror  på  bevæggrunden  og  på  manden  selv  — 
om  han  står  på  høide  med  sin  forbrydelse, 
om  han  har  de  rette  dimensioner. 

Levinsk  . 
Og  De  har  naturligvis  de  rette  dimensioner, 
derfor  tramper  De  på  alle  menneskelige 
hensyn.  Hvad  er  menneskene  for  Dem? 
Ikke  medskabninger,  men  materiale  til  ud- 
førelse af  Deres  planer.  Det  er  åbenbart, 
at  De  har  villet  svæve  over  samfundet  som 
en    art    forsyn,   spille  en  jordisk  Vorherre. 

Men  har  det  aldrig  faldt  Dem  ind  i  Deres 
blinde  overmod,  at  en  dag  kunde  der  komme 
en  anden  mand,  som  havde  både  lyst  og 
dimensioner  til  at  agere  forsyn  og  Vorherre 
ligeoverfor  Dem  selv... 

Robert  Frank. 
Lad  os  ikke  gjøre  afstikkere,  men  holde 
os  til  sagen.  Det  er  antagelig  ikke  for  mine, 
men  for  Deres  egne  affærers  skyld,  De  har 
indfundet  Dem  her.  De  har  været  så  uhel- 
dig at  komme  i  en  falsk  belysning,  og  denne 
situation  vil  De  nu  få  en  ende  på.  Dette, 
formoder  jeg,  er  meningen  meo  Deres  besøg. 

Levinski. 
Ja,  en  ende  på  det  vil  jeg  have,  for  denne 
existens  er  ikke  til  at  bære.  Jeg  vilde  opsøgt 
Dem  før,  men  jeg  har  ligget  farlig  syg.  Og 
mere  end  én  gang  påkaldte  jeg  døden  som 
befrier,  og  da  den  ikke  vilde  komme,  tænkte 
jeg  på  selvmord.  Men  jeg  indså,  at  jeg  måtte 
leve  videre  for  at  gjenoprette  min  ære.  Og 
De,  Robert  Frank,  som  har  påført  mig  for- 
nedrelsen, De  skal  også  blive  den,  som  hjæl- 
per mig  til  opreisning. 

Julia  Cameron. 
Ja,  kan  du  ikke  det,  Robert?  Du  må  ende- 
lig gjøre  det  godt  igjen!   Jeg  trygler  dig  om 
det .  .  . 

Robert  Frank. 
Jeg  har  intet  imod  at  udstede  en  skriftlig 
erklæring,   hvis  det  kan  stille  Dem  tilfreds. 

Levinski. 
Og  hvad  skal  denne  erklæring  gå  ud  på? 

Robert  Frank. 
At   De   ingenting  har  gjort  eller  sagt  for 
at  opnå   benådning.    At  De   for  så  vidt  er 
sagesløs. 

Levinski. 

Det  vil  bare  opfattes  som  en  yderligere 
håndsrækning  til, tak  for  forræderiet.  Folk 
vil  fremdeles  spørge,  hvorfor  jeg  ellers  blev 
løsladt.  Medmindre  De  da  afgiver  en  åben 
tilståelse  om  den  sande  grund.  Men  den 
sande  grund  vil  De  jo  ikke  rykke  ud  med. 

Robert  Frank. 

Nei,  den  beholder  jeg  for  mig  selv.  Med 
den  har  offentligheden  intet  at  skaffe. 

Levinski. 
Er  dette  Deres  sidste  ord? 

Robert  Frank. 
Mit  sidste  ord  om  den  ting. 

Levinski. 
Godt.    Så   får  De   finde  Dem  i  at  hjælpe 
mig  på  en  anden  måde. 

Robert  Frank. 
Jeg    skjønner    ikke    rigtig,    hvordan    det 
skulde  gå  for  sig. 

Julia  Cameron. 
Men   kunde   du   ikke   tænke  over   sagen, 
Robert?    Da  er  jeg  viss  på,  der  bliver  en 
udvei. 

Robert  Frank. 
Jeg  skal  se,  om  der  er  råd.  Men  jeg  tviler 
på  det. 

Levinski. 
Umag   Dem   ikke.   Jeg  har  hittet  på  råd. 
De   kan  være   mig   til   hjælp,  og  det  på  en 
måde,  som  gjør  det  soleklart  for  alle  og  en- 

hver,   at  der   aldrig   har  været  nogen    pagt 
mellem  Dem  og  mig. 

Robert  Frank 

(efter  et  øiebliks  taushed). 

Kanhænde  De  har  ret.  Men  jeg  tror  ikke, 
vi  bør  drøfte  dette  spørgsmål  i  Miss  Came- 
rons  nærværelse.  Vi  kan  tales  ved  senere. 
Imorgen,  om  De  vil. 

Levinski. 
Nei,    imorgen   tales  vi   ikke  ved  . .  .    For 
Dem,  Robert  Frank,  bliver  der  ingen  mor- 
gendag . . . 

(Han  drager  en  revolver  frem  og  affyrer  et  skud. 
Robert  Frank  griber  sig  for  brystet  og  vakler.  Julia 
Cameron  vil  vriste  våbenet  ud  af  Levinskis  hånd. 
Han  slænger  hende  bort  fra  sig  og  løsner  endnu  et 
skud,  og  et  tredje,  et  fjerde.  Robert  Frank  styrter  om- 
kuld og  bliver  liggende  urørlig.) 

Julia  Cameron 

(kaster  sig  ned   ved  siden  af  Robert  Franks  legeme). 

Robert!  Robert!  . . .  For  himmelens  skyld, 
kan  du  ikke  svare  mig. . . ! 

Levinski 

(stirrer  did). 

Han  rører  sig  ikke  mere  . . . 

Julia  Cameron. 
Robert!    Robert!  . .  .    Barmhjertige    Gud, 
han  er  død!  han  er  død  . . . ! 

Levinski. 
Retfærdighed  —  intet  andet  end  retfærdig- 
hed .. . 

Julia  Cameron. 

Død  . .  .  død  . . . 

Levinski 

(med  en  stor  gebærde). 

Sic  semper  tyrannis! 

